എന്‍ഫോഴ്‌സ്‌മെന്റ് ഡയറക്ട്രേറ്റ് മന്ത്രി കെ.ടി. ജലീലിനെ ചോദ്യം ചെയ്തു – Mangalam News Online\nCrime / Exclusive / Latest News / National\nഎന്‍ഫോഴ്‌സ്‌മെന്റ് ഡയറക്ട്രേറ്റ് മന്ത്രി കെ.ടി. ജലീലിനെ ചോദ്യം ചെയ്തു\nകൊച്ചി:മന്ത്രി കെ.ടി. ജലീലിനെ എന്‍ഫോഴ്‌സ്‌മെന്റ് ഡയറക്ട്രേറ്റ് ചോദ്യം ചെയ്തു. ഇന്ന് രാവിലെ കൊച്ചിയിലെ ഓഫീസില് വച്ചാണ് എന്‍ഫോഴ്‌സ്‌മെന്റ് ചോദ്യം ചെയ്തത്. രാവിലെ ഒന്‍പത് മണിമുതല് 11 മണിവരെയായിരുന്നു ചോദ്യം ചെയ്യല്. എന്‍ഫോഴ്‌സ്‌മെന്റ് ഡയറക്ട്രേറ്റ് നേരത്തെ തന്നെ മന്ത്രിയെ ചോദ്യം ചെയ്യുന്നതിന് തീരുമാനിച്ചിരുന്നു.\nPrevious Article കല്ലിൽ സ്‌കൂൾ ; നിർമ്മാണ പ്രവർത്തനങ്ങൾക്ക് തുടക്കം\nNext Article പിതാവിൻറെ മരണം : മകൻ അറസ്റ്റിൽ


രാജ്യം മഹാമാരിയില് ശ്വാസം മുട്ടുമ്പോഴും പിഎം കെയേഴ്‌സ് ഫണ്ടില് ഉപയോഗിക്കാതെ കോടാനുകോടികള് | www.vyganews.com\nരാജ്യം മഹാമാരിയില് ശ്വാസം മുട്ടുമ്പോഴും പിഎം കെയേഴ്‌സ് ഫണ്ടില് ഉപയോഗിക്കാതെ കോടാനുകോടികള്\nസ്വന്തം ലേഖകന് ന്യൂഡല്‍ഹി: രാജ്യം കോവിഡ് മഹാമാരിയില് ശ്വാസം മുട്ടുമ്പോഴും പിഎം കെയേഴ്‌സ് ഫണ്ടിലൂടെ സമാഹരിച്ച 10,990 കോടിയുടെ 64 ശതമാനവും ച...\nന്യൂഡല്‍ഹി: രാജ്യം കോവിഡ് മഹാമാരിയില് ശ്വാസം മുട്ടുമ്പോഴും പിഎം കെയേഴ്‌സ് ഫണ്ടിലൂടെ സമാഹരിച്ച 10,990 കോടിയുടെ 64 ശതമാനവും ചെലവഴിക്കാതെ കിടക്കുന്നു.\nഎന്‍ഡിടിവിയാണ് ഈ ഞെട്ടിക്കുന്ന വാര്‍ത്ത പുറത്തുകൊണ്ടുവന്നത്. 2020 മാര്‍ച്ച് 27 നും 2021 മാര്‍ച്ച് 31 നും ഇടയില് കിട്ടിയ 10,990 കോടിയില് ചെലവഴിച്ചത് 3,976 കോടി രൂപ മാത്രം.\nകോവിഡ്-19 നേരിടാന് സാമ്പത്തിക സഹായം സമാഹരിക്കുക എന്ന ലക്ഷ്യത്തോടെ 12 മാസം മുമ്പ് നരേന്ദ്ര മോഡി സര്‍ക്കാര് രൂപീകരിച്ചതായിരുന്നു പിഎം കെയേഴ്സ് ഫണ്ട്.\nഏത് തരത്തിലുള്ള അടിയന്തര സാഹചര്യവും കൈകാര്യം ചെയ്യുക, ദുരിതബാധിതര്‍ക്ക് ആശ്വാസം നല്‍കുക എന്നീ പ്രാഥമിക ലക്ഷ്യങ്ങളോടെ ആയിരുന്നു പിഎം കെയേഴ്‌സിനു രൂപം കൊടുത്തത്. പ്രവര്‍ത്തനത്തിന്റെ ആദ്യ വര്‍ഷത്തില് വെറും 3,976 കോടി രൂപയാണ് ചെലവഴിച്ചത്.\n2020 സാമ്പത്തിക വര്‍ഷം 3,077 കോടി രൂപയുടെ ഓപ്പണിംഗ് ബാലന്‍സും പലിശയായി 235 കോടി രൂപയും 2021 സാമ്പത്തിക വര്‍ഷത്തില് 7,679 കോടി രൂപയും സംഭാവനയായി ലഭിച്ചു. ലഭിച്ച സംഭാവനകളില് 495 കോടി രൂപ വിദേശത്തുനിന്നുള്ളതാണ്.\n6.6 കോടി കോവിഡ് വാക്‌സിന് ഡോസുകള് വാങ്ങാന് 1,392 കോടി രൂപ ഉപയോഗിച്ചു. 50,000 'മെയ്ഡ് ഇന് ഇന്ത്യ' വെന്റിലേറ്ററുകള് വാങ്ങാന് 1,311 കോടി രൂപ ഉപയോഗിച്ചു. പരിശീലനം ലഭിച്ച മെഡിക്കല് സ്റ്റാഫിന്റെ അഭാവം നിമിത്തമുള്ള തകരാറുകളും മറ്റും നിമിത്തം ഇവയില് വലിയൊരു ശതമാനം ഇപ്പോള് ഉപയോഗിക്കാതെ കിടക്കുന്നു.\nഅതേസമയം, 2020 ലെ ലോക് ഡൗണ് കാലത്തെ ഭയാനകമായ ദുരവസ്ഥ ലോകമെമ്പാടും വാര്‍ത്തയായെങ്കിലും രാജ്യത്തെ കുടിയേറ്റ ജനതയുടെ ക്ഷേമത്തിനായി 1,000 കോടി മാത്രമാണ് നീക്കിവച്ചത്.\nഇന്ത്യയിലുടനീളം രൂക്ഷമായ ഓക്സിജന് വിതരണ പ്രതിസന്ധിക്ക് കാരണമായ രണ്ടാം കോവിഡ് തരംഗത്തെ തുടര്‍ന്ന് 162 ഓക്സിജന് ഉല്‍പ്പാദന പ്ലാന്റുകള് സ്ഥാപിക്കുന്നതിന് 201.58 കോടി രൂപ ചിലവിട്ടു.\nകോവിഡ് വാക്‌സിനുകള് പരിശോധിക്കുന്നതിനും പുറത്തിറക്കുന്നതിനുമായി സര്‍ക്കാര് നടത്തുന്ന ലാബുകള് നവീകരിക്കുന്നതിന് 20.41 കോടി രൂപ ചെലവഴിച്ചു.\nബിഹാറിലെ മുസാഫര്‍പൂരിലും പട്നയിലും രണ്ട് കൊവിഡ് ആശുപത്രികളും നിരവധി സംസ്ഥാനങ്ങളില് ആര്‍ടി-പിസിആര് സാമ്പിളുകള് പരിശോധിക്കാന് 16 ലാബുകളും സ്ഥാപിക്കാന് 50 കോടി രൂപ ഉപയോഗിച്ചു.\nപിഎം കെയേഴ്സ് പ്രഖ്യാപിച്ചതു മുതല് അതു സംശയത്തിന്റെ നിഴലിലായിരുന്നു. ഫണ്ട് കൈകാര്യം ചെയ്യുന്നതില് സുതാര്യത വേണമെന്ന് പ്രതിപക്ഷ പാര്‍ട്ടികള് ആവശ്യപ്പെടുന്നു. ഫണ്ടിന്റെ സ്വഭാവം വ്യക്തമാക്കണമെന്ന് രാഹുല് ഗാന്ധി സര്‍ക്കാരിനോട് ആവശ്യപ്പെടുകയും ചെയ്തിരുന്നു.\nപിഎം കെയേഴ്‌സിനെ വിവരാവകാശ പരിശോധനയില് നിന്ന് ഒഴിവാക്കുന്നതിനു നീക്കമുണ്ടാവുകയും ചെയ്തു.\nSummary: Even as the country suffers from the Covid pandemic, 64 per cent of the Rs 10,990 crore raised through PM Cares Fund remains unspent.\nwww.vyganews.com: രാജ്യം മഹാമാരിയില് ശ്വാസം മുട്ടുമ്പോഴും പിഎം കെയേഴ്‌സ് ഫണ്ടില് ഉപയോഗിക്കാതെ കോടാനുകോടികള്


താമര വിരിയിക്കാൻ ഡോക്ടർ ദമ്പതിമാർ | 22Nov2020\nതാമര വിരിയിക്കാൻ ഡോക്ടർ ദമ്പതിമാർ\nപനച്ചിക്കാട്: താമര വിരിയിക്കാൻ മത്സരത്തിനിറങ്ങിയ ഡോക്ടർ ദമ്പതിമാരാണ് പനച്ചിക്കാട്ടെ താരങ്ങൾ. മുൻ പഞ്ചായത്തംഗങ്ങളായ ഡോ. ഇ.കെ.വിജയകുമാറും ഭാര്യ ഡോ. ലിജി വിജയകുമാറും ഒരുമിച്ച് മത്സരിക്കാനിറങ്ങുന്നത് ഇതാദ്യമാണ്. രണ്ടുപേരും ഹോമിയോ ഡോക്ടർമാർ. പൊതുരംഗത്ത് സജീവസാന്നിധ്യം.\nപഞ്ചായത്തീരാജ് സംവിധാനം നിലവിൽവന്ന 1995-ലെ തിരഞ്ഞെടുപ്പിൽ ബി.ജെ.പി. ടിക്കറ്റിൽ വിജയിക്കുന്ന അപൂർവം പേരിൽ ഒരാളാണ് വിജയകുമാർ. മൂന്നുതവണ പഞ്ചായത്തംഗം, ഇടതുപക്ഷ ഭരണമുള്ള പനച്ചിക്കാട് സഹകരണബാങ്കിൽ ഡയറക്ടർബോർഡംഗം, ബി.ജെ.പി. പുതുപ്പള്ളി നിയോജകമണ്ഡലം പ്രസിഡന്റ്, ജില്ലാ വൈസ് പ്രസിഡന്റ്, ബി.ജെ.പി. പഞ്ചായത്ത് രാജ് സെൽ സംസ്ഥാന കൺവീനർ, സഹകരണ സെല്ലിന്റയും മെഡിക്കൽ സെല്ലിന്റെയും ജില്ലാ കൺവീനർ തുടങ്ങിയ പദവികൾ വഹിച്ചു. ഇപ്പോൾ കുറിച്ചി ആതുരാശ്രമം സെക്രട്ടറിയാണ്.\nഭർത്താവിനൊപ്പം പൊതുരംഗത്ത് സജീവമാണ് ലിജി. ബി.ജെ.പി. ജില്ലാ സെക്രട്ടറിയായിരുന്നു. ഇപ്പോൾ ജില്ലാ കമ്മിറ്റിയംഗമാണ്. സേവാഭാരതിയടക്കം നിരവധി സന്നദ്ധ സംഘടനകളുടെ സാന്ത്വനപരിചരണ വിഭാഗവുമായി ബന്ധപ്പെട്ട് പ്രവർത്തിക്കുന്നു. പനച്ചിക്കാട് വായനശാല കവലയിൽ ഹോമിയോ ക്ലിനിക് നടത്തുന്നു.\nസ്വന്തം വാർഡ് സംവരണ വാർഡായതോടെ മത്സരരംഗത്തുനിന്ന് മാറാനായിരുന്നു തീരുമാനം. രണ്ടുപേരുടെയും പ്രവർത്തനമികവും ജനപിന്തുണയും പരിഗണിച്ച് പാർട്ടി പ്രവർത്തകരാണ് ഇവരെ മത്സരിപ്പിക്കാൻ ആവശ്യപ്പെട്ടതെന്ന് പനച്ചിക്കാട് പഞ്ചായത്തിന്റെ തിരഞ്ഞെടുപ്പ് ചുമതലയുള്ള പാർട്ടി പ്രതിനിധി നന്ദൻ നട്ടാശ്ശേരി പറഞ്ഞു. വിജയകുമാർ പനച്ചിക്കാട് പഞ്ചായത്തിലെ അഞ്ചിലും ലിജി 17-ാം വാർഡിലുമാണ് മത്സരിക്കുന്നത്.


Emalayalee.com - വിമന്‍സ് കോഡ് ബില് നടക്കാത്ത മനോഹര സ്വപ്‌നം\nവിമന്‍സ് കോഡ് ബില് നടക്കാത്ത മനോഹര സ്വപ്‌നം\nEMALAYALEE SPECIAL 03-Oct-2011 ജി.കെ.\nEMALAYALEE SPECIAL 03-Oct-2011\nപാമോയിലും പി.സി.ജോര്‍ജും കഴിഞ്ഞാല് കേരളത്തിന്റെ നാല്‍ക്കവലകളും നാട്ടിടവഴികളും ഇപ്പോള് ചര്‍ച്ച ചെയ്യുന്ന വിഷയം വിമന്‍സ് കോഡ് ബില്ല് നടപ്പാക്കുന്നതിനായി ജസ്റ്റീസ് കൃഷ്‌ണയ്യര് അധ്യക്ഷനായ നിയമപരിഷ്‌കരണ കമ്മീഷന് മുന്നോട്ടുവെച്ച ശുപാര്‍ശകളാണ്. രണ്‌ടില്‍ക്കൂടുതല് കുട്ടികളുള്ള മാതാപിതാക്കള്‍ക്കു തടവു ശിക്ഷ നല്‍കണമെന്ന് ശുപാര്‍ശ ചെയ്യുന്ന നിയമ പരിഷ്‌കരണ കമ്മിഷന് റിപ്പോര്‍ട്ട് കഴിഞ്ഞ ദിവസം മുഖ്യമന്ത്രിക്കു സമര്‍പ്പിച്ചതോടെയാണ് വിവാദങ്ങളുടെ മരം പെയ്യാന് തുടങ്ങിയത്. നമ്മുടെ നാട്ടില് നിലനില്‍ക്കുന്ന വിശ്വാസങ്ങളെയും ആചാരങ്ങളെയുമൊക്കെ ബാധിക്കുന്ന ശുപാര്‍ശ എന്ന നിലയില്, നിയമ പരിഷ്‌കരണ കമ്മിഷന് നല്‍കിയ റിപ്പോര്‍ട്ട് പല തലങ്ങളില് ചര്‍ച്ച ചെയ്യേണ്‌ടതുണ്‌ട്.\nരണ്‌ടില്‍ക്കൂടുതല് കുട്ടികള്‍ക്കു ജന്മം നല്‍കുന്ന മാതാപിതാക്കളെ ജയിലില് അടയ്‌ക്കണമെന്നും അവര്‍ക്ക് സര്‍ക്കാര് ആനുകൂല്യങ്ങള് നിഷേധിക്കണമെന്നും പറയുന്ന നിയമപരിഷ്‌കരണ കമ്മിഷന് ശുപാര്‍ശ തന്നെയാണ് ഏറ്റവുമധികം വിമര്‍ശനത്തിന് കാരണമായത്. നമ്മുടെ നാട്ടിലെ സാഹചര്യങ്ങള്‍വെച്ചു നോക്കുമ്പോള് തീര്‍ത്തും അപ്രായോഗികം എന്നു തന്നെ വിലയിരുത്തപ്പെടുന്ന നിര്‍ദേശമായി മാത്രമെ ഇതിനെ കണക്കാക്കാനാവൂ എന്നതാണ് വസ്‌തുത. കാരണം വ്യക്തി, കുടുംബം തുടങ്ങിയ വിഷയങ്ങളില് സ്വന്തം മതവിശ്വാസപ്രകാരം ജീവിക്കാനും അത് പ്രചരിപ്പിക്കാനുമുള്ള അവകാശം ഓരോ പൗരനും ഭരണഘടന ഉറപ്പുനല്‍കുന്നുണ്‌ട്.\nഅതുകൊണ്‌ടുതന്നെ ജനസംഖ്യാ നിയന്ത്രണത്തിന്റെ പേരില് കൊണ്‌ടുവരുന്ന സന്താനനിയന്ത്രണം അടിച്ചേല്‍പ്പിക്കാന് ശ്രമിക്കുന്നത് വിപരീത ഫലങ്ങള് മാത്രമേ ഉണ്‌ടാക്കു. വന്ധ്യംകരണം പ്രോത്സാഹിപ്പിക്കപ്പെടേണ്‌ടതു തന്നെയാണെങ്കിലും അത് നിര്‍ബന്ധിതമായി അടിച്ചേല്‍പ്പിക്കുന്നത് പൗരന്റെ മൗലികാവകാശങ്ങളെ വെല്ലുവിളിക്കുന്നതിന് തുല്യമായിരിക്കും. ജനനം എന്നത് മൗലികാവകാശമായി ഭരണഘടനയില് എഴുതി വെച്ചിട്ടില്ലെങ്കിലും തങ്ങള്‍ക്ക് ഇഷ്ടപ്പെട്ട വിശ്വാസങ്ങള് വച്ചു പുലര്‍ത്താന് ഭരണഘടനയിലെ മുന്‍പറഞ്ഞ അവകാശം ഓരോ പൗരനും ഉറപ്പു നല്‍കിയിട്ടുണ്‌ട്.\nഅതേസമയം, ജനസംഖ്യാ വിസ്‌ഫോടനത്തിന്റെ വക്കോളമെത്തിയ രാജ്യമാണ് നമ്മുടേതെന്ന കാര്യവും മറക്കരുത്. അടുത്ത ഏതാനും പതിറ്റാണ്‌ടിനുള്ളില് ചൈനയെ പിന്തള്ളി, ഇന്ത്യ ലോകജനസംഖ്യയില് ഒന്നാമതെത്തുമെന്നാണു വിലിയിരുത്തുന്നത്. മാനവവിഭവ ശേഷിയില് ഒന്നാമതെത്തുമെങ്കിലും മറ്റു മേഖലകളില് അതുണ്‌ടാക്കുന്ന പ്രത്യാഘാതങ്ങള് ചെറുതാവില്ല.\nഎല്ലാവര്‍ക്കും ഭക്ഷണം, കുടിവെള്ളം, പാര്‍പ്പിടം, തൊഴില് എന്നിവ ലഭ്യമാക്കുക എന്നത് തീര്‍ത്തും അപ്രായോഗികമാവുകയും ചെയ്യും. അതുകൊണ്‌ടു തന്നെ ശാസ്‌ത്രീയമായ ജനസംഖ്യാ നിയന്ത്രണം അനിവാര്യമാണെന്നകാര്യത്തില് രണ്‌ടഭിപ്രായമില്ല. എന്നാല് അതു നടപ്പാക്കാന് സ്വീകരിക്കുന്ന രീതിയെ മാത്രമാണ് ജനങ്ങളും മതസംഘടനകളും എതിര്‍ക്കുന്നത്.\nമാതൃകാപരമായി രീതിയില് ജനസംഖ്യ നിയന്ത്രണം നടപ്പാക്കിയ എത്രയോ പ്രദേശങ്ങള് നമ്മുടെ സംസ്ഥാനത്തുപോലും ഉണ്‌ട്. പത്തനംതിട്ട ജില്ല തന്നെ ഇതിനു ഏറ്റവും വലിയ ഉദാഹരണമാണ്. ഓരോ വര്‍ഷവും ജനന നിരക്കും മരണ നിരക്കും തുല്യമായി നിലനിര്‍ത്തുന്ന ശാസ്‌ത്രീയ മാര്‍ഗം അവലംബിച്ചാണ് പത്തനംതിട്ട ജില്ല ഇന്ത്യക്കു തന്നെ മാതൃകയായിട്ടുള്ളത്. അപ്പോള് ശരിയായ ബോധവത്‌കരണത്തിലൂടെയും പ്രചാരണപ്രവര്‍ത്തനങ്ങളിലൂടെയും ജനങ്ങള്‍ക്കു തന്നെ അതിനു കഴിയുമെന്നിരിക്കെ, നിയമം മൂലം അടിച്ചേല്‍പ്പിക്കാന് ശ്രമിക്കുന്നത് ജനാധിപത്യസമൂഹത്തില് അങ്ങേയറ്റം കാടത്തപരമായ നടപടിയെന്നല്ലാതെ മറ്റൊന്നും പറഞ്ഞു വിശേഷിപ്പിക്കാനാവില്ല.\nഗര്‍ഭഛിദ്രം നിയമവിധേയവും സാര്‍വത്രികവും സൗജന്യവും ആയിരിക്കണമെന്ന നിര്‍ദേശവും കമ്മിഷന് മുന്നോട്ടു വച്ചിട്ടുണ്‌ട്. തികഞ്ഞ കരുതലോടെ വേണം ഈ നിര്‍ദേശം നടപ്പിലാക്കാന്. ഗര്‍ഭധാരണവും ശിശുപാലനവും പവിത്രമായി കാണുന്ന ഒരു ജനതയ്‌ക്ക് സാര്‍വത്രികമായ ഗര്‍ഭഛിദ്രം സാംസ്‌കാരികത്തകര്‍ച്ച തന്നെയാണ്. െ്രെകസ്‌തവ സമൂഹമാകട്ടെ, അത് അവിശ്വാസത്തിന്റെ ഭാഗമായി കണക്കാക്കുകയും ചെയ്യുന്നു. നിര്‍ബന്ധിത വന്ധ്യംകരണം, സാര്‍വത്രിക ഗര്‍ഭഛിദ്രം, ദയാവധം തുടങ്ങിയ ജീവിത സാഹചര്യങ്ങളോട് കേരളീയ സമൂഹം ആഭിമുഖ്യം പുലര്‍ത്തിയിട്ടില്ലെന്നതും ശ്രദ്ധേയമാണ്.\nഇതില് ഏറ്റവും വിരോധാഭാസകരമായ കാര്യം ശുപാര്‍ശകള് സമര്‍പ്പിച്ച സമിതിയില് തന്നെ ഇതുസംബന്ധിച്ച് അഭിപ്രായ സമന്വയമില്ല എന്നതാണ്. ആര് എതിര്‍ത്താലും ശിപാര്‍ശകള് പിന്‍വലിക്കില്ലെന്ന് കൃഷ്‌ണയ്യര് പറയുമ്പോള് ബില്ലിലെ വിവാദ അധ്യായം നീക്കണമെന്നാവശ്യപ്പെട്ട് കമ്മീഷന് അംഗം സെറീന നവാസ് തന്നെ പരസ്യമായി രംഗത്തു വരികയും ചെയ്‌തു. ശുപാര്‍ശ സമര്‍പ്പിച്ച കമ്മീഷന് അംഗങ്ങള്‍ക്കിടയില് പോലും അഭിപ്രായ സമന്വയമില്ലെങ്കില് ജനങ്ങളെ എങ്ങിനെ വിശ്വാസത്തിലെടുക്കുമെന്ന ചോദ്യവും ബാക്കിയാവുന്നു.\nനിയമ നിര്‍മാണത്തിലൂടെ നിര്‍ദേശങ്ങള് നടപ്പാക്കാന് പുറപ്പെട്ടാല് ഗുണത്തേക്കാള് ദോഷം ചെയ്യുമെന്നു തന്നെയാണ് ഇവയെല്ലാം തെളിയിക്കുന്നത്. എല്ലാ വിഭാഗം ജനങ്ങളിലും വേണ്‌ടവിധം ബോധവത്‌കരണം നടത്തി, ജനങ്ങളുടെ പൂര്‍ണ മനസോടെ മാത്രമേ, ഇത്തരം നിയന്ത്രണങ്ങള് നടപ്പാക്കാന് കഴിയൂ. മനുഷ്യന്റെ പ്രകൃതി നിശ്ചിതവും ജൈവപരവുമായ ധര്‍മങ്ങളെ തടവുശിക്ഷ വിധിക്കാന് പോന്ന ക്രിമിനല് കുറ്റമെന്ന് ശുപാര്‍ശ ചെയ്യാന് ഒരു കമ്മീഷനും അധികാരമില്ല. അവ നടപ്പാക്കാന് ജനങ്ങള് തെരഞ്ഞെടുത്ത സര്‍ക്കാരുകള് മുതിരുകയുമരുത്.


എന്തുകൊണ്ട് ത്രിപുരയില് സിപിഎം തോറ്റു? താത്വികമല്ല, ഇതാണ് കാരണങ്ങൾ... ജാവേദ് പർവേശ് എഴുതുന്നു!! | Javed Parvesh facebook post about Tripura Assembly Election 2018 result. - Malayalam Oneindia\n3 min ago മരട് വിഷയം; യുഡിഎഫിൽ ഭിന്നത ഉടലെടുത്തു, അതൃപ്തി വ്യക്തമായി ആർഎസ്പി രംഗത്ത്!!\n4 min ago മമതാ ബാനര്‍ജി ദില്ലിയിലേക്ക്; മോദിയെ കാണും, ഭരണവും രാഷ്ട്രീയവും രണ്ടെന്ന് തൃണമൂല്\n54 min ago നോട്ട് നിരോധനവും ജിഎസ്ടിയുമൊന്നുമല്ല, സാമ്പത്തിക തകർച്ചയ്ക്ക് പുതിയ കാരണം കണ്ടെത്തി ഹരീഷ് സാൽവെ\n55 min ago ഡ്രോണുകൾ പറത്തി ഇന്ത്യയുടെ ഡിജിറ്റൽ മാപ്പ് തയ്യാറാക്കുന്നു; 1000 കോടി രൂപയുടെ പദ്ധതിയുമായി കേന്ദ്രം\nMovies ദുല്‍ഖര് സല്‍മാന്റെ വീട്ടിലേക്ക് പുതിയൊരു അതിഥി കൂടി\nഎന്തുകൊണ്ട് ത്രിപുരയില് സിപിഎം തോറ്റു? താത്വികമല്ല, ഇതാണ് കാരണങ്ങൾ... ജാവേദ് പർവേശ് എഴുതുന്നു!!\n25 വര്‍ഷമാണ് സി പി എം ത്രിപുര ഭരിച്ചത്. വലിപ്പം കൊണ്ടോ ജനസംഖ്യ കൊണ്ടോ ഒരു വലിയ സംസ്ഥാനമല്ല ത്രിപുര. എന്നിട്ടും ബംഗാളും കേരളവും പോലെ ദേശീയ രാഷ്ട്രീയത്തിൽ ഒരു അടയാളമായി ത്രിപുര അടയാളപ്പെടുത്തപ്പെട്ടു. കാരണം ആദ്യം പറഞ്ഞ സി പി എം ഭരണം തന്നെ. എന്നാല് കാൽനൂറ്റാണ്ടിന് ശേഷം ത്രിപുര സി പി എമ്മിനെ കൈവിട്ടിരിക്കുകയാണ്.\nഎന്തുകൊണ്ട് നമ്മൾ തോറ്റു എന്ന് സി പി എമ്മിനും മനസിലായിട്ടില്ല എന്ന് വേണം കരുതാൻ. കോൺഗ്രസ് വോട്ടു മറിച്ചു എന്നും ബി ജെ പി പണം ഒഴുക്കി എന്നുമുള്ള വിമർശനങ്ങളിലൂടെ പിടിച്ചുനിൽക്കാനുള്ള ശ്രമങ്ങളാണ് പാർട്ടി അനുഭാവികളിൽ കാണുന്നത്. ഈ സാഹചര്യത്തിലാണ് മുതിര്‍ന്ന മാധ്യമപ്രവര്‍ത്തകനായ ജാവേദ് പര്‍വേഷ് ഫേസ്ബുക്കിൽ ഒരു കുറിപ്പിടുന്നത്. നോർത്ത് ഈസ്റ്റ് കേന്ദ്രീകരിച്ച് പ്രവര്‍ത്തിക്കുന്ന ജാവേദിന്റെ കുറിപ്പ് സോഷ്യൽ മീഡിയയിൽ വൈറലാകുകയാണ് ഇപ്പോൾ. അതിങ്ങനെ....ത്രിപുരയും നാഗാലാൻഡും കൂടി...\nമണിക്ക് സർക്കാരിന്റെ സിംപ്ലിസിറ്റി\nത്രിപുര സ്‌പെഷ്യലിസ്റ്റുകളുടെ തള്ള് കഴിഞ്ഞ് എഴുതാമെന്ന് കരുതിയതാണ്. മണിക് ദായെ നേരില് കാണുകയും സംസാരിക്കുകയും ചെയ്തിട്ടുണ്ട്. അദ്ദേഹം കിടുവാണെന്നാണ് അന്നും ഇന്നും കരുതുന്നത്. കാരണം ടിയാന് സിംപിള്‍ട്ടന് ആണ്. കേരളത്തിലെ കോര്‍പറേറ്റ് നേതാക്കളോടുള്ള ബഹുമാനവും മണിക് സര്‍ക്കാര് ഭക്തിയുമായി ബിജെപിയുടെ പോള് സ്ട്രാറ്റജിസ്റ്റ് സുനില് ഡിയോദറിനെ കാണാൻ പോയി. മണിക് സര്‍ക്കാറിന്റെ സിംപ്ലിസിറ്റിയെക്കുറിച്ചും സൈക്കിള് യാത്രയെക്കുറിച്ചും താങ്കള് എഴുതിയിട്ടുണ്ടാകുമല്ലോ എന്നായിരുന്നു രണ്ടു കഷണം ക്രീം ബിസ്‌ക്കറ്റും ചായയും തന്നതിന് ശേഷമുള്ള ആദ്യത്തെ മറു ചോദ്യം.\n10 കോടിയുടെ ഹെലികോപ്റ്റര് ബില്ല്\nതീര്‍ച്ചയായും എന്ന് ഉത്തരം. മണിക് സർക്കാറിന്റെ ഹെലികോപ്റ്റര് ബില്ല് എത്രയെന്ന് അറിയുമോ എന്ന് അടുത്ത ചോദ്യം. മുക്കാല് മണിക്കൂര് വിമാനത്തിലിരുന്നാല് എത്തുന്ന അഗര്‍ത്തലയുടെ തൊട്ടടുത്തായിട്ടും മണിക് ദാ ഹെലികോപ്റ്ററില് സഞ്ചരിക്കുമെന്നത് എനിക്ക് അത്ഭുതമായിരുന്നു. അമ്പരപ്പ് കണ്ട് ഇയാള് തന്നെ ഉത്തരം പറഞ്ഞു. പത്തുകോടി. വലിപ്പില് നിന്നും ആര് ടി ഐ ഡോക്കുമെന്റും പൊക്കിപ്പിടിച്ചാണ് പറച്ചില്.\nഎന്താണ് സത്യത്തിൽ ത്രിപുര\nത്രിപുര സ്വപ്നലോകമെന്നുമല്ല. 25 വര്‍ഷം കമ്യൂണിസ്റ്റുകള് ഭരിച്ചെങ്കില് കേരളത്തിന്റെ ഇരട്ടിയെങ്കിലും പുരോഗതി ഉണ്ടാകണമായിരുന്നു. മറ്റു ചില വടക്കുകിഴക്കന് സംസ്ഥാനങ്ങളുമായി താരതമ്യം ചെയ്യുമ്പോള് മെച്ചമെന്നു പറയാം. പക്ഷേ കോൺഗ്രസുകാര് ഭരിച്ച ഷില്ലോങ്ങിന്റെ വാലില് കെട്ടാന് കൊള്ളില്ല ത്രിപുര തലസ്ഥാനമായ അഗര്‍ത്തല. ഉണക്ക കോൺഗ്രസുകാര്‍ക്ക് ഭക്തരുടെ എണ്ണം കുറവായതിനാല് ഇത് ഹൈലൈറ്റ് ചെയ്യപ്പെടുന്നില്ലെന്ന് മാത്രം. ത്രിപുരയില് രാഷ്ട്രീയ കൊലപാതകം നടന്നിട്ടുണ്ടോ. ഉണ്ട്. ക്രമസമാധാന നിലയില് പ്രശ്‌നങ്ങളുണ്ടായിട്ടുണ്ടോ. ഉണ്ട്. ഉണ്ട്. തൊഴിലില്ലായ്മയുണ്ടോ. വളരെ ഉണ്ട്.\nപ്രതീക്ഷകൾ കീഴ്മേല് മറിച്ച് തോല്‍വി\nഎതിര്‍പാട്ടികളെ പ്രചാരണം നടത്താന് സമ്മതിക്കാതെ അത്യാവശ്യം ഗുണ്ടായിസം കാണിച്ചിട്ടുണ്ടോ. ചോദിക്കാനെന്തിരിക്കുന്നു. മണിപ്പൂരിലെ പ്രത്യേക സൈനികാധികാര നിയമമായ അഫ്‌സ്പ പിന്‍വലിക്കണമെന്ന് നമ്മുടെ സഖാക്കള് കൊടുമ്പിരിക്കൊള്ളുമ്പോഴും ത്രിപുരയിലും ഈ നിയമം ഉണ്ടായിരുന്നുവെന്നത് മനപ്പൂര്‍വമോ അല്ലെങ്കില് വിവരമില്ലായ്മ മൂലമോ ഒളിപ്പിക്കപ്പെട്ടു. പിന്നീട് ഇത് പിന്‍വലിച്ചെങ്കിലും. ബിജെപിയുടെ ഹൈവോള്‍ട്ടേജില് ആര് ജയിക്കുമെന്നത് സംശയമുണ്ടായിരുന്നു. പക്ഷേ മണിക് സര്‍ക്കാറും സംഘവും ഇതുപോലെ പരാജയപ്പെടുമെന്ന് കരുതിയില്ല.\nനമ്മളെപ്പോലെ ത്രിപുര സ്‌പെഷ്‌ലിസ്റ്റുകളല്ല ത്രിപുരക്കാര്. തൊഴില് നല്‍കാമെന്നും കൊലപാതക രാഷ്ട്രീയം അവസാനിക്കണമെന്നും ഒരു മാറ്റം അനിവാര്യമാണെന്നും പറഞ്ഞാല് അവര് മാറ്റിക്കുത്തും. ആഢ്യ ബംഗാളി ഹിന്ദുക്കള്‍ക്ക് ബംഗാളില് മാത്രമല്ല ത്രിപുരയിലും ക്ഷീണകാലമാണ്. മണിക് സര്‍ക്കാര് പോയാല് മാണി സര്‍ക്കാര് വരും. നമുക്ക് മറ്റുള്ളവരെ വെറുപ്പിച്ചും തള്ളിക്കൊണ്ടും ഇരിക്കാം. - ഇങ്ങനെയാണ് ജാവേദ് പർവേശിന്റെ പോസ്റ്റ് അവസാനിക്കുന്നത്. ആയിരത്തിലധികം പേര് ഇടപെട്ട ഈ പോസ്റ്റ് സോഷ്യൽ മീഡിയയിൽ വൈറലായിക്കഴിഞ്ഞു.\n7 സഹോദരിമാരിൽ ആറും ഇനി ബിജെപിക്കോട്ട... നോർത്ത് ഈസ്റ്റ് സംസ്ഥാനങ്ങളിലൂടെ!!\nJaved Parvesh facebook post about Tripura Assembly Election 2018 result.


മെൽബൺ സെക്യൂലർ ഫോറം സംഘടിപ്പിക്കുന്ന ഗ്രോസറി ക്യാഷ്\nമനോരമ ലേഖകൻ April 14, 2020 04:35 PM IST\nമെൽബൺ ∙ ഉപരി പഠനത്തിനെത്തിയ മലയാളി വിദ്യാർഥി സമൂഹത്തിന് കൈത്താങ്ങായി മെൽബൺ സെക്യുലർ ഫോറം. കോവിഡ് 19 നെ തുടർന്ന് മലയാളി വിദ്യാർഥികൾക്ക് ഭക്ഷണത്തിന് ബുദ്ധിമുട്ട് നേരിടുകയാണെങ്കിൽ സഹായത്തിനായി മെൽബൺ സെക്യുലർ ഫോറമുണ്ട്. മെൽബൺ സെക്യൂലർ ഫോറം സംഘടിപ്പിച്ച ഹെൽപ്പ് ലൈൻ ഡെസ്ക്കിന്റെ ഭാഗമായാണ് ഇത്തരമൊരു നടപടി.\nഭക്ഷണത്തിന് ബുദ്ധിമുട്ടുനേരിടുന്നവർ ഇക്കാര്യം അറിയിച്ചാൽ ഗ്രോസറി വാങ്ങുന്നതിനാവശ്യമായ അടിയന്തിര സഹായം നിങ്ങളുടെ അക്കൗണ്ടിലേക്ക് അയക്കുന്നതാണ്. സംഘടനയുടെ ഭക്ഷണ കിറ്റ് പദ്ധതിയുമായി സഹകരിക്കുന്ന മെൽബണിലെ ഒരു സംഘം വ്യക്തികളാണ് ഈ ഗ്രോസറി പണം അയക്കുന്നത്. ദുരന്തവാർത്തകൾക്കു നടുവിൽ നിങ്ങൾ ഒറ്റപെടുന്നില്ലെന്നും മെൽബൺ സെക്യൂലർ ഫോറം കൂടെയുണ്ടെന്നും സംഘാടകർ അറിയിച്ചു.


മാഹി സ്വദേശിയുടെ മരണം കേരളത്തിൻ്റെ മരണസംഖ്യയായി കൂട്ടാൻ കഴിയില്ലെന്ന് മന്ത്രി കെ കെ ശൈലജ – Prathipaksham\nMay 22, 2020. 11:55 am May 22, 2020. 12:05 pm\nകോവിഡ് ചികിത്സതേടി മാഹിയില് നിന്നും കേരളത്തില് വന്ന് മരണപ്പെട്ട രോഗിയുടെ കണക്ക് കേന്ദ്രസര്‍ക്കാര് കേരളത്തിന്റെ പട്ടികയിൽ ചേർത്തത് ശരിയല്ലെന്ന് ആരോഗ്യമന്ത്രി കെ കെ ശൈലജ ടീച്ചർ. നമ്മുടെ കണക്കിൽ ചേർത്തതിൽ പ്രശ്നമില്ല. പക്ഷെ വസ്തുതകൾ പരിശോധിക്കുമ്പോൾ അത് ശരിയല്ല ശൈലജ ടീച്ചര് വിശദീകരിച്ചു\nസാധാരണയായി എണ്ണം കണക്കാക്കുമ്പോള് കേരളത്തിലുള്ളവര്, ഇവിടെ അസുഖം വന്ന് ഇവിടെ മരിക്കുന്നവരേയാണ് നമ്മുടെ കണക്കില് ഉള്‍പ്പെടുത്താറുള്ളത്.\nഅസുഖം ബാധിച്ച് ചികിത്സക്ക് വേണ്ടി മാഹിയിൽനിന്ന് അദ്ദേഹം ഇവിടേക്ക് വന്നു. ചികിത്സ എടുത്തു, മരണപ്പെട്ട ശേഷം അവിടേക്ക് തന്നെ കൊണ്ടുപോയി. അദ്ദേഹം അവിടുത്തുകാരനാണ്. അതുകൊണ്ടാണ് നമ്മുടെ പട്ടികയില് ചേര്‍ക്കാതിരുന്നത്.\nമരണസംഖ്യ മൂന്ന് നാലാവുന്നതോ നാല് അഞ്ചാവുന്നതോ വലിയ കാര്യമല്ല. നമ്മുടെ കണക്കില് ഇന്നലത്തെ മരണം ചേര്‍ത്ത് നാലാണ്. ഇതൊന്നും തര്‍ക്ക വിഷയമില്ല. കേരളത്തിന്റെ പട്ടികയില് ചേര്‍ക്കണമെന്ന് കേന്ദ്രസര്‍ക്കാര് ആവശ്യപ്പെട്ടതായിട്ടൊന്നും അറിയില്ല. കേന്ദ്രസർക്കാരിൻ്റെ കണക്കിൽ അഞ്ചാണ്.\nഅക്കാര്യങ്ങളെല്ലാം പിന്നെ വിശകലനം ചെയ്യാവുന്നതേയുള്ളു. എവിടെയായാലും മരണം മരണമാണ്. നമ്മള് ശാസ്ത്രീയമായ രീതി വെച്ചു കണക്കാക്കി എന്നേയുള്ളൂ.- ആരോഗ്യമന്ത്രി പറഞ്ഞു\nകൊവിഡ് ബാധിച്ച് മഹാരാഷ്ട്രയില് നിന്നും കഴിഞ്ഞദിവസം കേരളത്തിലെത്തിയ ഖദീജ എന്ന സ്ത്രീ മെഡിക്കല് കോളേജ് ആശുപത്രിയില് എത്തിയപ്പോഴേക്കും മരണപ്പെട്ടിരുന്നതായി ആരോഗ്യമന്ത്രി കെ.കെ ശൈലജ.\nമഹാരാഷ്ട്രയില്‍നിന്നും മൂന്ന് പേര്‍ക്കൊപ്പം ടവേര വാഹനത്തിലാണ് അവര് വന്നത്. വരുമ്പോള് തന്നെ അവര്‍ക്ക് കടുത്ത ക്ഷീണമുണ്ടായിരുന്നു. മകനാണ് അവരെ ചാവക്കാട് ആശുപത്രിയില് എത്തിച്ചത്. സീരിയസ് ആയതുകൊണ്ട് മെഡിക്കല് കോളേജിലേക്ക് കൊണ്ടുപോകുകയായിരുന്നു.\nമറ്റ് സ്ഥലങ്ങളിൽനിന്ന് വരുന്നവരെ രക്ഷിക്കുകയും ഇവിടെ ഉള്ളവര്‍ക്ക് ബുദ്ധിമുട്ടുണ്ടാകയും ചെയ്യരുത്. ഇത് രണ്ടും നടത്തണം. റെഡ് സോണില് നിന്ന് വരുന്നവരെ കൂടുതല് പരിശോധനയ്ക്ക് വിധേയരാക്കാന് തന്നെയാണ് തീരുമാനം.\nനിലവിൽ കേരളത്തിന്റെ റിക്കവറി റേറ്റ് 99 ശതമാനമാണ്. ചിട്ടയായ പ്രവര്‍ത്തനം കൊണ്ടാണ് അതിന് സാധിച്ചത്. മെയ്7ന് ശേഷം ഇന്നലെ വരെ പരിശോധിക്കുമ്പോള് 188 കേസുണ്ട്. എല്ലാം പുറത്തുനിന്ന് വന്നവരാണ്. അതില് കുറച്ച് അവരുടെ സമ്പർക്കവുമാണ്.\nRead Also ഇന്ന് 90 പേർ രോഗമുക്തി നേടി ; 75 പേർക്ക് കോവിഡ്\nമറ്റ് സ്ഥലങ്ങളിൽനിന്ന് വരുന്നവരില് നിന്നും വേറെ സമ്പർക്കം ഇല്ലാതിരിക്കുക എന്നതാണ് പ്രധാനം. വളരെ കര്‍ശനമായ ക്വാറന്റീനിലൂടെ വരുന്നയാളില് മാത്രം ഒതുക്കിനിര്‍ത്താന് സാധിച്ചാല് നമുക്ക് രക്ഷപ്പെടാന് കഴിയും. രോഗികളുടെ എണ്ണം കൂടിയാല് പിടിച്ചുനില്‍ക്കാന് കഴിയാതെ വരും. അതിനാലാണ് കര്‍ശനമായ ക്വാറന്റീന് നിര്‍ദേശിക്കുന്നത്.\nകഴിഞ്ഞ ദിവസം മരണപ്പെട്ട സ്ത്രീയോടൊപ്പം യാത്രചെയ്ത മൂന്ന് പേരും നിരീക്ഷണത്തിലാണ്. ലക്ഷണമൊന്നുമില്ലെങ്കിലും പുറത്തുനിന്ന് വന്നവര് കര്‍ശനമായ ക്വാറന്റീന് പാലിക്കണം. ഹോം ക്വാറന്റീന് ആണ് ഫലപ്രദമെന്നും പക്ഷേ അത് കൃത്യമായി പാലിക്കുന്നു എന്ന് ഉറപ്പുവരുത്തണമെന്നും ആരോഗ്യമന്ത്രി നിർദ്ദേശിച്ചു\nTagged in COVID UPDATE, K K Shailaja, KERALA STATE\nPrevസംസ്ഥാനത്തെ ഏഴു ജില്ലകളിൽ ഇടിയോടുകൂടിയ ശക്തമായ മഴയ്ക്ക് സാധ്യത\nNext‘ആടുജീവിതം’ ചിത്രീകരണത്തിനിടെ ജോർദ്ദാനിൽ കുടുങ്ങിയ ഷൂട്ടിങ് സംഘം നാട്ടിലെത്തി


mammootty ar rahman star studded event cm swearing in സത്യപ്രതിജ്ഞയ്ക്കായി സെൻട്രൽ സ്റ്റേഡിയം ഒരുങ്ങി; നവകേരള ഗീതാഞ്ജലി അവതരിപ്പിക്കുന്നത് എആർ റഹ്മാൻ, മമ്മൂട്ടി അടക്കമുള്ളവർ\nപിണറായി വിജയന്റെ സത്യപ്രതിജ്ഞയ്ക്കായി തിരുവനന്തപുരം സെൻട്രൽ സ്റ്റേഡിയം ഒരുങ്ങി. 13 മുഖ്യമന്ത്രിമാരെയാണ് സത്യപ്രതിജ്ഞയ്ക്ക് ക്ഷണിച്ചത്. എന്നാൽ കൊവിഡ് സാഹചര്യത്തിൽ പങ്കെടുക്കാനില്ലെന്ന് മുഖ്യമന്ത്രിമാർ അറിയിച്ചു.\nബംഗാൾ സർക്കാരിന്റെ പ്രതിനിധിയായി എംപി കാകോലി ഘോഷ് ദസ്തിദർ പങ്കെടുക്കും. തമിഴ്നാടിനെ പ്രതിനിധീകരിച്ച് സ്റ്റാലിന് പകരം വ്യവസായ മന്ത്രി തങ്കം തേനരശ് എത്തും.\nക്ഷണക്കത്ത് ലഭിച്ചവർ 2.45 നകം സെൻട്രൽ സ്റ്റേഡിയത്തിൽ പ്രവേശിക്കണം. പ്രവേശനം സെക്രട്ടറിയേറ്റ് അനക്സ്, പ്രസ് ക്ലബ്ബ് ഗേറ്റ് വഴിയാകും. 2.50 ന് നവകേരള ഗീതാഞ്ജലി അവതരണം നടക്കും. 1957 മുതൽ പിണറായി വിജയൻ സർക്കാരിന്റെ കാലം വരെയുള്ള കേരളത്തിന്റെ പുരോഗതി വിവരിക്കുന്ന വിഡിയോയാണ് നവകേരള ഗീതാഞ്ജലി. മമ്മൂട്ടിയാണ് വിഡിയോ അവതരിപ്പിക്കുന്നത്. എആർ റഹ്മാൻ, യോശുദാസ്, മോഹൻലാൽ, ജയറാം, സുജാത എന്നിങ്ങനെ നിരവധി പ്രമുഖർ ഇതിൽ വെര്‍ച്വലായി പങ്കാളിയാകും.\nഇന്ന് ഉച്ചയ്ക്ക് ശേഷം സെക്രട്ടറിയേറ്റിന് അവധിയായിരിക്കും. സത്യപ്രതിജ്ഞയ്ക്ക് എത്തുന്നവരുടെ വാഹനങ്ങൾ സെക്രട്ടറിയേറ്റ് വളപ്പിൽ പാർക്ക് ചെയ്യേണ്ടതിനാലാണ് അവധി.\nStory Highlights: mammootty ar rahman star studded event cm swearing in\nRead more on: ldf government | Pinarayi vijayan ministry | Swearing ceremony


ഇരുന്നുറങ്ങുന്ന ശീലമുള്ളവരാണോ നിങ്ങള്? എങ്കില് സൂക്ഷിക്കുക, ഇരുന്നുള്ള ഉറക്കം നിങ്ങളുടെ മരണ കാരണമായേക്കാം! ഗുണങ്ങളും ദോഷങ്ങളും അറിയാം | Sathyam Online\nഇരുന്നുറങ്ങുന്ന ശീലമുള്ളവരാണോ നിങ്ങള്? എങ്കില് സൂക്ഷിക്കുക, ഇരുന്നുള്ള ഉറക്കം നിങ്ങളുടെ മരണ കാരണമായേക്കാം! ഗുണങ്ങളും ദോഷങ്ങളും അറിയാം\nന്യൂഡൽഹി: നിങ്ങള് ജോലി ചെയ്യുന്നതിനിടയില് എപ്പോഴെങ്കിലും കസേരയിലോ മറ്റും ഇരുന്ന് ഉറങ്ങാറുണ്ടോ? ക്ഷീണം ശരീരത്തെ കീഴടക്കുമ്പോൾ സ്ഥലത്തെ പരിഗണിക്കാതെ മയങ്ങിപ്പോകുന്നു.\nഎന്നാൽ ഇരിക്കുമ്പോൾ ഉറങ്ങുന്നത് എത്ര ആരോഗ്യകരമാണ്? ഉറക്കത്തിന്റെ സ്ഥാനം ആരോഗ്യത്തിലും കാര്യമായ സ്വാധീനം ചെലുത്തും. എല്ലാ ഫലങ്ങളും ശരീരത്തിന് ഗുണകരമാകണമെന്നില്ല എന്നത് ശ്രദ്ധിക്കേണ്ടതാണ്. ഉറങ്ങുമ്പോൾ ഇരിക്കുന്നതിന്റെ ഗുണദോഷങ്ങളെക്കുറിച്ച് അറിയേണ്ടത് പ്രധാനമാണ്.\nഇരിക്കുമ്പോൾ ഉറങ്ങുന്നതിന്റെ ഗുണവും ദോഷവും\nഗുണങ്ങൾ: ഇരിക്കുമ്പോൾ ഉറങ്ങുന്നതിന്റെ ചില ഗുണങ്ങൾ ഇതാ\nഗർഭാവസ്ഥയിൽ സുഖകരമാണ്: ഗർഭിണികൾ പലപ്പോഴും അവരുടെ വയറിന് അനുയോജ്യമായതും സൗകര്യപ്രദവുമായ സ്ഥാനങ്ങൾ കണ്ടെത്താൻ ബുദ്ധിമുട്ടുന്നു. ഇരിക്കുന്ന സമയത്ത് ഉറങ്ങുന്നത് അവരുടെ വയറിന് ആശ്വാസവും പിന്തുണയും നൽകിക്കൊണ്ട് അവർക്ക് പ്രയോജനം ചെയ്യും.\nസ്ലീപ് അപ്നിയയെ സഹായിക്കാൻ കഴിയും: ഇരിക്കുന്ന സമയത്ത് ഉറങ്ങുന്നത് സ്ലീപ് അപ്നിയയുടെ ലക്ഷണങ്ങൾ ലഘൂകരിക്കാനും അതുമൂലം ബുദ്ധിമുട്ടുന്ന ആളുകൾക്ക് പ്രയോജനം നേടാനും സഹായിക്കും. തലയുടെ ഉയർന്ന സ്ഥാനമാണ് ഇതിന് കാരണം.\nആസിഡ് റിഫ്ലക്സ് ഒഴിവാക്കാം: ഇരിപ്പ് അന്നനാളത്തിന്റെ പ്രവർത്തനത്തെ സഹായിക്കും. അതിനാൽ, ദഹനസംബന്ധമായ അസ്വസ്ഥതകളും ദഹനപ്രശ്നങ്ങളും അനുഭവിക്കുന്ന ആളുകൾക്ക് ഇരിക്കുമ്പോൾ ഉറങ്ങുന്നത് ഗുണം ചെയ്യും.\nദോഷങ്ങൾ: ഇരിക്കുമ്പോൾ ഉറങ്ങുന്നതിന്റെ ചില ദോഷങ്ങൾ ഇതാ:\nനടുവേദനയ്ക്ക് കാരണമായേക്കാം: ഉറങ്ങുമ്പോൾ ശരീരത്തിന്റെ ആകൃതി കണക്കിലെടുക്കാതെ ഇരിക്കുന്നത് പുറകിലും ശരീരത്തിലും വേദനയുണ്ടാക്കും.\nകഠിനമായ സന്ധികൾക്ക് കാരണമായേക്കാം: ചലനശേഷിയുടെ അഭാവവും വലിച്ചു നീട്ടാനുള്ള കഴിവും സന്ധികൾ കഠിനമാകാൻ ഇടയാക്കും. കിടക്കുന്നത് ശരീരത്തെ വലിച്ചുനീട്ടാൻ അനുവദിക്കുന്നു. മറുവശത്ത്, ഇരിക്കുന്നത് ചലനങ്ങളെ നിയന്ത്രിക്കുന്നു.\nരക്തചംക്രമണം തകരാറിലായേക്കാം: ഒരു സ്ഥാനത്ത് ദീർഘനേരം ഇരിക്കുന്നത് ധമനികളിൽ രക്തയോട്ടം തടസ്സപ്പെടാൻ ഇടയാക്കും. ഇത് രക്തചംക്രമണം തകരാറിലായേക്കാം.\nഉറങ്ങുമ്പോൾ ദൈർഘ്യം നിരീക്ഷിക്കുന്നത് എളുപ്പമല്ലായിരിക്കാം. ദീർഘനേരം ഇരിക്കുന്നതിലൂടെ കടന്നുപോകുന്നത് ആഴത്തിലുള്ള സിര ത്രോംബോസിസ് വികസിപ്പിക്കുന്നതിനുള്ള അപകടത്തിലേക്ക് നയിച്ചേക്കാം.\nകാലുകളുടെയോ തുടകളുടെയോ സിരകളിൽ രക്തം കട്ടപിടിക്കുന്നതാണ് ഈ അവസ്ഥയുടെ സവിശേഷത. ഒരു സ്ഥാനത്ത് ദീർഘനേരം ഉറങ്ങുന്നതിന്റെ അനന്തരഫലമാണിത്. ശ്രദ്ധിച്ചില്ലെങ്കിൽ, ഇത് അടിയന്തിരാവസ്ഥയിലേക്കോ മരണത്തിലേക്കോ നയിക്കുന്ന ഒരു മാരകമായ അവസ്ഥയാകാം.\nപെട്ടെന്നുള്ള കണങ്കാൽ അല്ലെങ്കിൽ കാൽ വേദന, ചർമ്മത്തിന്റെ ചുവപ്പ്, കണങ്കാലിന്റെ അല്ലെങ്കിൽ പാദത്തിന്റെ വീക്കം, ചർമ്മത്തിൽ ചൂടുള്ള സംവേദനം എന്നിവയാണ് ആഴത്തിലുള്ള സിര ത്രോംബോസിസിന്റെ (ഡിവിപി) ചില സാധാരണ ലക്ഷണങ്ങൾ.


രുചിയൂറും ചിക്കന് പുലാവ് തയാറാക്കാം\nHome/Life Style/Food & Cookery/രുചിയൂറും ചിക്കന് പുലാവ് തയാറാക്കാം\nOct 27, 2018, 01:34 pm IST\nവളരെ എളുപ്പം ഉണ്ടാക്കാന് പറ്റുന്ന ഒരു വിഭമാണ് ചിക്കന് പുലാവ്. കുട്ടികള്‍ക്ക് ഏറെ ഇഷ്ടപ്പെടുന്ന വിഭവങ്ങളിലൊന്നാണ് ചിക്കന് പുലാവ്. സ്വാദുള്ള ചിക്കന് പുലാവ് വീട്ടിലുണ്ടാക്കാന് വളരെ കുറഞ്ഞ സമയം മതി. രുചിയൂറുന്ന ചിക്കന് പുലാവ് തയാറാക്കുന്നത് എങ്ങനെയെന്ന് നോക്കാം\nബോണ്‍ലെസ്സ് ചിക്കന് -900 ?ഗ്രാം\nബസുമതി റൈസ് -3 കപ്പ്\nഉള്ളി -1 എണ്ണം\nവെളുത്തുളളി -10 എണ്ണം\nഇഞ്ചി – വലുത്\nഉരുളക്കിഴങ്ങ് -1( ചെറിയ കഷ്ണങ്ങള് ആക്കിയത് )\nമഞ്ഞള് പൊടി -3/4 ടീസ്പൂണ്\nമുളക് പൊടി -1/2 ടീസ്പൂണ് ( സാധാരണ മുളക് പൊടി+കാശ്മീരി മുളക് പൊടി )\nജീരക പൊടി – 1ടീസ്പൂണ്\nഓയില് -3 ടീസ്പൂണ്\n?ഗ്രാമ്പൂ –4എണ്ണം\nകറുവ പട്ട -1 എണ്ണം\nമല്ലി ഇല – ആവശ്യത്തിന്\nബസ്മതി റൈസ് 20 മിനിറ്റ് കുതിര്‍ത്തു വെക്കുക. ശേഷം ഇഞ്ചി വെളുത്തുളളി നല്ലതു പോലെ അരച്ച് പേസ്റ്റ് രൂപത്തിലാക്കിയെടുക്കുക. കഴുകി വൃത്തിയാക്കിയ ചിക്കന് ചെറിയ കഷ്ണങ്ങളാക്കിയതിന് ശേഷം 1 ടീസ്പൂണ് ഇഞ്ചി വെളുത്തുളളി പേസ്റ്റ് , 1/4 ടീസ്പൂണ് മഞ്ഞള് പൊടി ,1 ടീസ്പൂണ് മുളക് പൊടി, ഉപ്പു ഇവ ചേര്‍ത്ത് നന്നായിട്ടു മിക്‌സ് ചെയ്തു വെക്കുക. 15 മിനിറ്റ് ചിക്കനില് മസാല പിടിച്ചതിനു ശേഷം ,ഒരു പാനില് എണ്ണ 1 1/2 ടീസ്പൂണ് ഒഴിച്ച് നാലോ അഞ്ചോ മിനിറ്റ് വരെ ഫ്രൈ ചെയ്യുക.\nചിക്കന് പകുതി വെന്തതിനു ശേഷം മാറ്റിവയ്ക്കുക. ഒരു ബിരിയാണി പോട്ടില് 1 1/2 ടീസ്പൂണ് ഓയില് ഒഴിച്ചു ബെലീഫ് , ?ഗ്രാമ്പൂ ,പട്ട ,ഏലക്ക എന്നിവ ചൂടാക്കുക . പച്ചമുളക് , ബാക്കി ഇഞ്ചി വെളുത്തുളളി പേസ്റ്റ് ഇവ ചേര്‍ക്കുക .ഇതിലേക്ക് ഉരുളക്കിഴങ്ങു കഷ്ണങ്ങള് ചേര്‍ക്കുക. കൂടാതെ 1/2 ടീസ്പൂണ് മഞ്ഞള് പൊടി ,1 ടീസ്പൂണ് മുളക് പൊടി,മല്ലി പൊടി ,ജീരക പൊടി ഇവ ചേര്‍ത്ത് ചൂടാക്കുക. ഇതിലേക്ക് കഴുകി വൃത്തിയാക്കിയ അരി ചേര്‍ക്കുക. ശേഷം നന്നായിട്ടു മിക്‌സ് ചെയ്യുക.\n6 ഗ്ലാസ് തിളച്ച വെള്ളം ചേര്‍ക്കുക .1 ഗ്ലാസ് അരിക്ക്2ഗ്ലാസ് തിളച്ച വെള്ളം അതാണ് അളവ് .പാകത്തിന് ഉപ്പു ചേര്‍ത്ത് അടച്ചു വച്ച് 4-5 മിനിറ്റ് മീഡിയം തീയില് വേവിക്കുക . അരി പകുതി വെന്താല് പകുതി വേവിച്ചു വച്ച ചിക്കന് ഗ്രേവിയോട് കൂടി അരിയുടെ മുകളില് ചേര്‍ക്കുക. കുറച്ചു മല്ലിയില വിതറുക. അതിനു ശേഷം അടച്ചു വെച്ച് 8-9 മിനിറ്റ് വരെ ചെറുതീയില് വേവിക്കുക .ഉരുളക്കിഴങ്ങും ചോറും ചിക്കനും എല്ലാം പാകത്തിന് വെന്തു കിട്ടുമ്പോള് ചൂടോട് കൂടി ഒനിയന് റൈത്തയുടെ കൂടെ വിളമ്പാം .\nപ്രഭാതത്തിൽ തയ്യാറാക്കാം രുചിയേറുന്ന കപ്പ പുട്ട്\nMar 19, 2019, 07:44 am IST\nബ്രേക്ക് ഫാസ്റ്റിന് റൈസ് റോള്‍സ്\nMar 15, 2019, 08:17 am IST\nതയ്യാറാക്കാം രുചികരമായ ഇഡ്ഡലി തോരന്\nMar 14, 2019, 08:41 am IST\nഒരു പൈനാപ്പിള് മുറിച്ചു തിന്നുന്നതിലൊക്കെ എന്തിരിക്കുന്നു കാര്യം എന്ന് പറയുന്നവര് ഈ വീഡിയോ കാണുക\nMar 11, 2019, 06:28 pm IST


തിരൂര് പറവണ്ണയില് നാല് യൂത്ത് ലീഗ് പ്രവര്‍ത്തകര്‍ക്ക് വെട്ടേറ്റു; ആക്രമണത്തിനു പിന്നില് സി.പി.എം പ്രവര്‍ത്തകര് – Chandrika Daily\nBy chandrika Thursday January 10, 2019 10:31 am\nതിരൂര് പറവണ്ണയില് നാല് യൂത്ത് ലീഗ് പ്രവര്‍ത്തകര്‍ക്ക് വെട്ടേറ്റു; ആക്രമണത്തിനു പിന്നില് സി.പി.എം പ്രവര്‍ത്തകര്\nതിരൂര്: പറവണ്ണയില് രണ്ടിടത്തുവച്ചായി നാലു യൂത്ത് ലീഗ് പ്രവര്‍ത്തകര്‍ക്കു വെട്ടേറ്റു. ഉണ്യാല് സ്വദേശി ആഷിഖ്, പറവണ്ണ പള്ളിപ്പറമ്പ് സ്വദേശി ബാബു, പുത്തങ്ങാടി സ്വദേശി ജംഷീര്, വേളാപുരം സ്വദേശി…\nതിരൂര്: പറവണ്ണയില് രണ്ടിടത്തുവച്ചായി നാലു യൂത്ത് ലീഗ് പ്രവര്‍ത്തകര്‍ക്കു വെട്ടേറ്റു. ഉണ്യാല് സ്വദേശി ആഷിഖ്, പറവണ്ണ പള്ളിപ്പറമ്പ് സ്വദേശി ബാബു, പുത്തങ്ങാടി സ്വദേശി ജംഷീര്, വേളാപുരം സ്വദേശി സല്‍മാന് എന്നിവര്‍ക്കാണ് പരുക്കേറ്റത്. കാറില് എത്തിയ സംഘം ഇവരെ ആക്രമിക്കുകയായിരുന്നു. ജംഷീറിനെ കോഴിക്കോട് മെഡിക്കല് കോളജ് ആശുപത്രിയിലും ആഷിഖിനെ ക്കോട്ടക്കലിലെ സ്വകാര്യ ആശുപത്രിയിലും മറ്റ് രണ്ടു പേരെ തിരൂര് ജില്ലാ ആശുപത്രിയിലും പ്രവേശിപ്പിച്ചു. രണ്ടു പേരുടെ പരുക്ക് ഗുരുതരമാണ്.\nവെട്ടേറ്റ നാലു പേരും മുസ്ലീ ലീഗ് പ്രവര്‍ത്തകരാണ്. സിപിഎം വിട്ട് ഈയിടെ ലീഗില് ചേര്‍ന്നയാളാണ് ബാബു. ഒരു വര്‍ഷം മുമ്പ് പറവണ്ണ വേളാപുരത്ത് മുപ്പതിലധികം യുവാക്കാള് സി പി എം വിട്ട് ലീഗില് ചേര്‍ന്നിരുന്നു. ഇതിനു ശേഷം സിപിഎം ഇവര്‍ക്കു നേരെ നിരന്തരം അക്രമം അഴിച്ചു വിടുകയായിരുന്നു.\nതീരദേശത്ത് സമാധാന ശ്രമങ്ങള് നടക്കുന്നതിനിടെയാണ് സിപിഎം വീണ്ടും അക്രമം അഴിച്ചുവിട്ടിരിക്കുന്നത്. മൂന്ന് ആഴ്ച മുമ്പ് ജലാല് എന്ന യൂത്ത് ലീഗ് പ്രവര്‍ത്തകനെ കാറിടിച്ചു തെറിപ്പിച്ചിരുന്നു. ഈ സംഭവത്തില് പോലിസ് കാര്യമായ അന്വേഷണം നടത്തിയിരുന്നില്ല. വീണ്ടും കാറിലെത്തിയ സംഘമാണ് അക്രമം നടത്തിയത്. ബുധനാഴ്ച രാത്രി പതിനൊന്ന് മണിയോടെയാണ് സംഭവം. ജോലി സ്ഥലത്ത് നിന്ന് ബൈക്കില് വീട്ടില് പോവുകയായിരുന്ന ജംഷീറിനെയാണ് സംഘം ആദ്യം വെട്ടിയത്. പിന്നീട് ജനതാ ബസാറില് വെച്ച് സ്‌കൂട്ടറില് സഞ്ചരിച്ചവരെയും വെട്ടി പരിക്കേല്‍പ്പിക്കുകയായിരുന്നു. തീരദേശത്ത് സമാധാന ശ്രമങ്ഹള് നടക്കുന്നതിനിടയില് കഴിഞ്ഞ ഏതാനും ദിവസങ്ങളിലയി നിരവധി വാഹനങ്ങള്‍ക്ക് തീയിട്ടിരുന്നു. എന്നാല് അക്രമികളെ പിടികൂടാന് പൊലീസിനായിട്ടില്ല.\nയൂത്ത് ലീഗ് പ്രവര്‍ത്തകര്‍ക്കു നേരെയും, വാഹനങ്ങള്‍ക്കും വീടിനും നേരെയും തുടര്‍ച്ചയായി നടക്കുന്ന അക്രമത്തില് വെട്ടം പഞ്ചായത്ത് മുസ്ലീം യൂത്ത് ലീഗ് കമ്മിറ്റി പ്രതിഷേധിച്ചു. അക്രമികളെ ഉടന് പിടികൂടണമെന്നും അല്ലാത്തപക്ഷം പ്രക്ഷോപ പരിപാടികള് സംഘടിപ്പിക്കുമെന്നും യൂത്ത് ലീഗ് കമ്മിറ്റി അറിയിച്ചു.യോഗത്തില് എം.പി റാഫി അധ്യക്ഷത വഹിച്ചു. യു.പി ഖമറു, മന്‍സൂര് കാനൂര്, കെ.പി സിദ്ധീഖ്, ഹംസക്കുട്ടി പി, ബാബു കളരിക്കല്, നാസര് പരിയാപുരം, അര്‍ഫാക്ക് കോട്ടേക്കാട്, മുനവ്വര് വെട്ടം സംസാരിച്ചു.


ഉമ്മന്‍ചാണ്ടി ഉദ്ഘാടനം ചെയ്തു; ചെന്നിത്തല നയിക്കുന്ന ഐശ്വര്യ കേരള യാത്രയ്ക്ക് തുടക്കമായി - ഇ വാർത്ത | evartha\nഉമ്മന്‍ചാണ്ടി ഉദ്ഘാടനം ചെയ്തു; ചെന്നിത്തല നയിക്കുന്ന ഐശ്വര്യ കേരള യാത്രയ്ക്ക് തുടക്കമായി\nEvartha Desk 31 January 2021\nപ്രതിപക്ഷ നേതാവ് രമേശ് ചെന്നിത്തല നയിക്കുന്ന ഐശ്വര്യ കേരള യാത്രയ്ക്ക് കാസർകോട് തുടക്കമായി. പ്രതിപക്ഷ നേതാവ് രമേശ് ചെന്നിത്തലയ്ക്ക് പതാക കൈമാറി മുൻ മുഖ്യമന്ത്രി ഉമ്മന്‍ചാണ്ടി ജാഥ ഉദ്ഘാടനം ചെയ്തു. കാസർകോട് ജില്ലയിലെ കുമ്പളയിൽ നിന്ന് 5.30 ഓടെയാണ് യാത്ര ആരംഭിച്ചത്. ജനങ്ങളുടെ അംഗീകാരം നേടി ഒരു വിജയിയായിട്ടാണ് ചെന്നിത്തല കാസര്‍ഗോട് നിന്ന് ജാഥ ആരംഭിക്കുന്നതെന്ന് ഉദ്ഘാടന പ്രസംഗത്തില് ഉമ്മന്‍ചാണ്ടി പറഞ്ഞു.\nസര്‍ക്കാര് ജനങ്ങളോട് നീതി പുലര്‍ത്തിയിട്ടില്ല. കൊലപാതക രാഷ്ട്രീയം, അക്രമ രാഷ്ട്രീയം, വെറുപ്പിന്റെയും വിദ്വേഷത്തിന്റെയും കാലമായിരുന്നു ഇടത് സർക്കാരിന്റെ ഭരണകാലം. കേരളത്തിലെ ജനങ്ങള് ഒരുമനസ്സോടെ കൊലപാതകരാഷ്ട്രീയത്തെ തളളിക്കളയുമെന്ന് തനിക്ക് ഉറപ്പുണ്ടെന്ന് ഉമ്മൻ ചാണ്ടി പറഞ്ഞു.\n140 നിയോജക മണ്ഡലത്തിലും പര്യടനം നടത്തിയ ശേഷം യാത്ര ഫെബ്രുവരി 22 ന് തിരുവനന്തപുരത്ത് എത്തും. 23 ന് തിരുവനന്തപുരത്ത് സമാപന റാലി കോണ്‍ഗ്രസ് ദേശീയ നേതാവ് രാഹുല്‍ഗാന്ധി ഉദ്ഘാടനം ചെയ്യും.\nTopics: Aiswaryakerala yathra INAGURATE KASARGOD Oommanchandy


പാച്ചുവിന്‍റെ ലോകം... ആച്ചിയുടേയും: ലെഗ് ഇന് ദ പാന്‍റ്\nലെഗ് ഇന് ദ പാന്‍റ്\nരണ്ട് മാസാവാറായി പാച്ചുവിന്‍റെ സ്കൂള് ജീവിതം തുടങ്ങിയിട്ട്.\nസ്കൂളില് പോകാനൊക്കെ നല്ല ഇഷ്ടം.\nഎങ്കിലും എന്നും രാവിലെ ഒരു ചിണുങ്ങലുണ്ട്...\n‘ന്ന് സ്കൂളീ പോണ്ടാ...’\nപക്ഷെ, യൂണിഫോമിട്ടാല് പിന്നെ ആള് ഫോമിലായി.\nപഠിക്കാനും ഹോം വര്‍ക്ക് ചെയ്യാനും ഒക്കെ നല്ല ഉഷാര്.\nചിലപ്പോള് സ്കൂളില് നിന്നും വന്ന പാടെ ഹോം വര്‍ക് തീര്‍ത്ത് വെക്കും.\nഒരു ദിവസം മടക്കയാത്രയില് ബസ്സില് വെച്ച് തന്നെ ഹോം വര്‍ക് ചെയ്ത് വന്നു.\nഅതെന്തിനാ അങ്ങനെ ചെയ്തതെന്ന ചോദ്യത്തിന് കിട്ടിയ മറുപടി...\n‘ഉമ്മാനെക്കൊണ്ട് തൊള്ളടീപ്പിക്കണ്ടാന്ന് വിചാരിച്ച് ബസ്സീന്നെന്നെ ചെയ്ത്...’\nപഠിച്ച ഇംഗ്ലീഷ് വാക്കുകള് കിട്ടുന്ന അവസങ്ങളിലെല്ലാം അയല്പക്കത്തെ കൂട്ടുകാരുടെ മേല് പ്രയോഗിക്കും, ഇടയ്ക്ക് ഞങ്ങള്‍ക്കിട്ടും...\nഞാനും നല്ലപാതിയും എന്തോ സംസാരിച്ച് കൊണ്ടിരിക്കുന്നതിലിടയ്ക്കാണ് പാച്ചു പറയുന്നത്...\n‘ലെഗ് ഇന് ദ പാന്‍റ്...’\nപാച്ചു പറഞ്ഞത് മനസ്സിലാവാതെ ഞാന് ചോദിച്ചു\n‘എന്താ മോളേ... എന്താ വേണ്ടത്...’\n‘ലെഗ് ഇന് ദ പാന്‍റ്...’ പാച്ചു ആവര്‍ത്തിച്ചു\nകാര്യം മനസ്സിലാകാതെ മുഖത്തോട് മുഖം നോക്കുന്ന ഞങ്ങളെ നോക്കി പാച്ചു ഒച്ച വെച്ചു...\nPosted by മുസ്തഫ|musthapha at 2:34 PM\nപാച്ചുവിന്‍റെ വിശേഷങ്ങള്‍ക്ക് മാത്രമായി ഒരിടം\nപാച്ചൂന്റെ മാത്രം ലോകം; എന്നത്തെയും പോലെ പാച്ചു തകര്‍ക്കട്ടെ.\nപച്ചൂന്റെ വിശേഷങ്ങളറിയാതെ ഒരു രസമില്ലായിരുന്നു...\nപിന്നെ, പാച്ചു ‘ലെഗ് ഇന് ദ പാന്‍റ്...’ എന്ന് പറഞ്ഞപ്പോള് മുഖത്തോട് മുഖം നോക്കിനിന്ന അഗ്രജനും അഗ്രജയും ആണ് കുറ്റം ചെയ്തത്. നല്ല ഗ്രാമറൊക്കെയുള്ള ‘പ്യുവര് ഇംഗ്ലീഷ്‘ കേട്ടാ നിങ്ങള്‍ക്ക് രണ്ടിനും മനസ്സിലാവാത്തത് പാച്ചൂന്റെ കുറ്റാണോ? ആണോന്ന്...?\nങും.. ഇത് ഇംഗ്ലീഷിന്റെ കാര്യം. എന്റെ മലയാളത്തിന്റെ കാര്യം കേള്‍ക്കണോ? എല്ലാരും ഇപ്പോഴും പറഞ്ഞ് ചിരിക്കുന്ന ഒരു കാര്യമാണിത്. പണ്ട് ചെറുപ്പത്തില്, ചെറുപ്പത്തില് എന്ന് പറഞ്ഞാല് വളരെ ചെറുപ്പത്തില്, എന്നേയും കൂട്ടി അച്ഛന് ബാര്‍ബര്‍ഷാപ്പില് മുടിവെട്ടിക്കാന് കൊണ്ടുപൊയി. ബാര്‍ബര് ദാമുവേട്ടന് വേറെ ഒരു കുട്ടിയുടെ മുടിവെട്ടിക്കൊണ്ടിരിക്കുവായിരുന്നതിനാല് എന്നെ അവിടെ ഇരുത്തിയിട്ട് അച്ഛന് ഇപ്പോ വരാംന്നും പറഞ്ഞ് അടുത്ത കടയില് സാധനം വാങ്ങാന് പോയി.\nആ കുട്ടിയുടെ മുടിമുറിക്കല് കഴിഞ്ഞു. ദാമുവേട്ടന് എന്നോട് ചുമ്മാ ചോദിച്ചു:\n“മോനേ, എന്തിനാ വന്നത്?”\nഞാന് കൂളായി മറുപടി പറഞ്ഞു പോലും:\n“എനിച്ച് എന്റെ തലമുറിക്കണം!!”\nഅവിടെ കൂടിനിന്നിരിക്കുന്നവരുടെ കൂട്ടച്ചിരിക്കിടയില് എന്താ കാര്യം എന്ന് അന്വേഷിച്ച് അച്ഛനും എത്തി. ചിരികളുടെ കൂട്ടത്തില് അങ്ങിനെ ഒരു പട്ടാളക്കാരന്റെ ചിരികൂടി മുഴങ്ങിക്കേട്ടു...!\nഇതി വാര്‍ത്താഹഃ :-)\nഇങ്ങനൊരു പരിപാടി തുടങ്ങീത് നന്നായി.\nപാച്ചുവിനോട് ചോദിച്ച് കുറച്ച് ഇംഗ്ലീഷൊക്കെ പഠിയ്ക്ക് അഗ്രജേട്ടാ... ;)\nഇപ്പോഴാ കണ്ടത് സമാധാനമായി...\nസുഖങ്ങള് തന്നെ യാണല്ലോ അഗ്രൂ..\nഎല്ലാവിധ ഭാവുകങ്ങളും പാചുവിന്..


സ്റ്റീൽസിറീസ് എയറോക്സ്3ഗെയിമിംഗ് മൗസുകൾ അവതരിപ്പിച്ചു: വില, സവിശേഷതകൾ | SteelSeries Aerox3Gaming Mice Launched: Price, Specifications - Malayalam Gizbot\n| Updated: Sunday, November 1, 2020, 8:01 [IST]\nസ്റ്റീൽസിറീസ് എയറോക്സ് 3, എയറോക്സ്3വയർലെസ് ഗെയിമിംഗ് മൗസ് ഡിവൈസുകൾ യുഎസിൽ അവതരിപ്പിച്ചു. ഡസ്റ്റ്, വാട്ടർ, ഓയിൽ എന്നിവയിൽ നിന്നുള്ള സംരക്ഷണത്തിനായി IP54 റേറ്റിംഗ് ലഭിച്ച ആദ്യ ജോഡി ഗെയിമിംഗ് മൗസ് ഡിവൈസാണിതെന്ന് ഡാനിഷ് ഗെയിമിംഗ് പെരിഫെറലുകൾ നിർമ്മാതാവ് അവകാശപ്പെടുന്നു. ഇവ രണ്ടിനും ഓപ്പൺ മെഷ് ഡിസൈൻ വരുന്നു, അതായത് ബാഹ്യ ഷെല്ലിൽ രണ്ട് ഹോളുകൾ ഫീച്ചർ ചെയ്യുന്നു എന്നർത്ഥം. അക്വാബാരിയർ സാങ്കേതികവിദ്യ ഡിവൈസുകളുടെ ഇന്റേണലുകൾ സുരക്ഷിതമായി സൂക്ഷിക്കുന്നുവെന്ന് സ്റ്റീൽ സീറീസ് പറയുന്നു. അവ ഒരു ട്രൂമോവ് കോർ സെൻസറും അവതരിപ്പിക്കുന്നു.\nഎയറോക്സ്3വില, ലഭ്യത\nഎയറോക്സ്3വയർലെസ് മൗസിന്റെ വില 100 ഡോളർ (ഏകദേശം 7,500 രൂപ), എയറോക്സ്3വയർഡ് മൗസ് 60 ഡോളർ (ഏകദേശം 4,500 രൂപ) വില വരുന്നു. ഇവ രണ്ടും നവംബർ 10 ന് യുഎസിൽ ലഭ്യമാകുമെന്ന് സ്റ്റീൽ സീറീസ് ഔദ്യോഗിക വെബ്സൈറ്റ് പറഞ്ഞു. ഇത് നിലവിൽ ഇന്ത്യയിലേക്ക് കയറ്റുമതി ചെയ്യുന്നില്ല. ഇന്ത്യയിൽ ഈ ഹാൻഡ്‌സെറ്റ് എപ്പോൾ ലോഞ്ച് ചെയ്യുമെന്നതിനെ കുറിച്ച് ഒരു വിവരവുമില്ല.\nഎയറോക്സ് 3: സവിശേഷതകൾ\nസ്റ്റീൽ‌സെറീസ് എയറോക്സ്3വയർ‌ലെസ് മൗസിന്റെ ഭാരം 66 ഗ്രാം ആണെന്നും എയ്‌റോക്സ്3വയർ‌ഡ് 57 ഗ്രാം ഭാരം കുറവാണെന്നും കമ്പനി അവകാശപ്പെടുന്നു. സൂചിപ്പിച്ചതുപോലെ, രണ്ടിനും ഓപ്പൺ മെഷ് ഡിസൈൻ വരുന്നു- അവയുടെ പുറം ഷെല്ലിൽ ഹോളുകളുമുണ്ട്. ഇന്റീരിയർ സർക്യൂട്ടിനെ എല്ലാത്തരം പാരിസ്ഥിതിക നാശങ്ങളിൽ നിന്നും സംരക്ഷിക്കുന്ന അക്വാബാരിയർ സാങ്കേതികവിദ്യ ഈ മൗസിൽ വരുന്നു. അടിസ്ഥാനപരമായി, എയറോക്സ് "വാട്ടർ, ഡസ്റ്റ്, ഡേർട്ട്, ഓയിൽ, ഫർ മുതലായവയിൽ നിന്നുള്ള സംരക്ഷണത്തിനും IP54 റേറ്റിംഗ് ലഭിച്ച ആദ്യത്തെ ഗെയിമിംഗ് മൗസാണ് ഇത്."\nരണ്ട് എയറോക്സ്3മൗസുകളും ട്രൂമോവ് കോർ സെൻസർ കൊണ്ട് സജ്ജീകരിച്ചിരിക്കുന്നു. ഇത് ഒപ്റ്റിക്കൽ സെൻസർ നിർമാതാക്കളായ പിക്സ് ആർട്ടിനൊപ്പം സ്റ്റീൽസെറീസ് വികസിപ്പിച്ചെടുത്തതാണ്. വയർലെസ് വേരിയന്റിന് 2.4GHz വയർലെസ് യുഎസ്ബി അല്ലെങ്കിൽ ബ്ലൂടൂത്ത് കണക്ഷനിലൂടെ ഡിവൈസുകളിലേക്ക് കണക്റ്റുചെയ്യാനാകും. ബ്ലൂടൂത്തിൽ 200 മണിക്കൂർ വരെയും 2.4GHz കണക്ഷനിൽ 80 മണിക്കൂറിലധികം മൗസ് പ്രവർത്തിക്കുമെന്ന് കമ്പനി അവകാശപ്പെടുന്നു.\nഎയറോക്സ്3വയർലെസ് മൗസ് ഫാസ്റ്റ് ചാർജിംഗിനായി യുഎസ്ബി ടൈപ്പ് സി പോർട്ടിനൊപ്പം വരുന്നു. കൂടാതെ, 15 മിനിറ്റ് വേഗത്തിൽ ചാർജ് ചെയ്യുന്നത് 40 മണിക്കൂറിലധികം ബാറ്ററി ലൈഫ് നൽകുന്നുവെന്ന് സ്റ്റീൽ സീറീസ് അവകാശപ്പെടുന്നു.\nലോജിടെക് ജി പ്രോ എക്സ് സൂപ്പർലൈറ്റ് വയർലെസ് മൗസ് അവതരിപ്പിച്ചു: വില, സവിശേഷതകൾ\nആകർഷകമായ സവിശേഷതകളുമായി ലോജിടെക് എംഎക്സ് എനിവെയർ3വയർലസ് മൗസ് പുറത്തിറങ്ങി\nSteelSeries Aerox3and Aerox3Wireless gaming mouse devices have been launched in the US. The Danish gaming peripherals manufacturer claims that this is the first pair of gaming mouse devices to have received IP54 rating for protection from dust, water and oil.


ഒരു തരി പൊന്നില്ലാതെ കല്യാണപ്പെണ്ണ് എത്തിയപ്പോള് കല്യാണം കൂടാനെത്തിയവരെല്ലാം ഞെട്ടി ! എന്നാല് പെണ്ണിന്റെ വാപ്പയുടെ വാക്കുകള് നാട്ടുകാരെ വീണ്ടും ഞെട്ടിച്ചു... - RashtraDeepika\nനിറയെ സ്വര്‍ണാഭരണങ്ങളെല്ലാം അണിഞ്ഞ് പെണ്‍മക്കള് വിവാഹവേദിയില് നില്‍ക്കുന്നത് കാണുക എന്നത് ഏതൊരു മാതാപിതാക്കളുടെയും ആഗ്രഹമാണ്. പെണ്‍മക്കളുടെ വിവാഹം ഇല്ലാക്കടം വാങ്ങിയാണെങ്കിലും ആഘോഷമായി നടത്തണമെന്നാണ് ഓരോ മാതാപിതാക്കളും ആഗ്രഹിക്കുന്നത്.\nഎന്നാല് ഒരു തരി പൊന്നില്ലാതെ മകളുടെ കല്യാണം നടത്തി ഷാഫി ആലുങ്ങല് എന്ന പിതാവ് സോഷ്യല് മീഡിയയെ ആകെ ഞെട്ടിച്ചിരിക്കുകയാണ് ഇപ്പോള്. 3000 രൂപയ്ക്കുള്ള ആഭരണങ്ങളിട്ടാണ് ഷാഫി മകളെ കല്യാണപന്തലിലേക്ക് കൈ പിടിച്ചത്.\nഅതിലും ഒരു തരി പൊന്നില്ല ഇതിനു പിന്നിലുള്ള ഹൃദയം പൊള്ളുന്ന കഥ ഷാഫി തന്നെ സോഷ്യല് മീഡിയയില് പങ്കുവെച്ചിരിക്കുകയാണ്.\nഷാഫിയുടെ കുറിപ്പ് ഇങ്ങനെ…സ്വര്‍ണ്ണത്തിന് അല്പം പണം അഡ്വാന്‍സ് അടച്ചാല് പല ഓഫറുകളും ഉണ്ട് മകളുടെ വിവാഹ വിവരമറിഞ്ഞ് പ്രശസ്ത ജ്വല്ലറിയില് നിന്ന് ഫോണ് വിളി വന്നു എന്റെ മകളുടെ വിവാഹത്തിന് സ്വര്‍ണത്തിന്റെ ആവശ്യമില്ല ഞാന് മറുപടിയും കൊടുത്തു.\nഇരുപത് വര്‍ഷം മുന്‍പ് എന്റെ ആദ്യത്തെ പെണ് കണ്മണി ജനിച്ചപ്പോള് തന്നെ ഞാന് മക്കളെ സ്വര്‍ണം ധരിപ്പിക്കാതിരിക്കാന് ശ്രദ്ധിച്ചു.\nഅതുകൊണ്ട് മൂന്ന് പെണ്‍മക്കളുടെ കാത് പോലും ഇന്നേവരെ കുത്തിയിട്ടില്ല. ചെറുപ്രായത്തില് ആഭരണം ധരിച്ച മറ്റു കുട്ടികളെ കാണുമ്പോള് എന്റെ മക്കള് അവരുടെ ചെവിയില് പിടിച്ചും മാറ്റും ആഭരണങ്ങള്‍ക്ക് ചിലപ്പോള് വാശിപിടിക്കുമായിരുന്നു.\nഎന്നാല് മുതിര്‍ന്നപ്പോള് അവര്‍ക്കാര്‍ക്കും ആഭരണങ്ങളോട് യാതൊരു താല്പര്യങ്ങളും ഇല്ലാതെയായി. വര്‍ഷങ്ങള്‍ക്കുമുമ്പ് എന്റെ സഹോദരിമാരെ വിവാഹം അന്വേഷിച്ച ഇന്നത്തെ എന്റെ പ്രിയപ്പെട്ട അളിയന്മാര് അന്ന് സ്വര്‍ണ്ണം ആവശ്യപ്പെട്ടിരുന്നില്ലെങ്കിലും അക്കാലത്തെ നാട്ടുനടപ്പ് നടപ്പിലാക്കാന് ഞാന് പാടുപെട്ടതും മറ്റുള്ളവരില് നിന്നും അതിനായി പണം വാങ്ങേണ്ടി വന്നതും എനിക്കിന്നും മറക്കാനാവുന്നതല്ല.\nഅന്ന് ഞാന് എടുത്ത പ്രതിജ്ഞയ്ക്ക് എന്നെ പ്രായം 20 കഴിഞ്ഞു മൂത്ത മകളെ വിവാഹം അന്വേഷിച്ച് ചെറുക്കന്റെ പിതാവിനോട് ഞാന് എന്റെ നിലപാടുകള് വിശദീകരിച്ചു. ഒരു ഗ്രാം സ്വര്‍ണ്ണം ഞാന് വിവാഹത്തിനായി ഒരുക്കി വെച്ചിട്ടില്ല. ഇന്നേവരെ എന്റെ മക്കളെ സ്വര്‍ണ്ണം ധരിപ്പിച്ചിട്ടില്ല.\nഒരു ചെറുകമ്മല് ധരിക്കാന് പോലും അവരുടെ ചെവികളില് ഞാന് ദ്വാരം ഇട്ടിട്ടില്ല. നാട്ടുനടപ്പുകളോ ആചാരങ്ങളോ കീഴ്വഴക്കങ്ങളോ ഞാന് എന്റെ മകളുടെ വിവാഹത്തിന് നടപ്പിലാക്കാന് ഉദ്ദേശിക്കുന്നില്ല.\nപിതാവ് എന്ന നിലയ്ക്ക് അവര്‍ക്ക് നല്ല വിദ്യാഭ്യാസവും സംസ്‌കാരവും പകര്‍ന്നുനല്‍കാന് മാത്രമേ ഞാന് ശ്രദ്ധിച്ചിട്ടുള്ളു. അതിനു മാത്രമേ ഞാന് കാര്യമായി പണം ചിലവഴിക്കാറുള്ളൂ.\nഭൗതികമായി വളരെ ഉയര്‍ന്ന വിവാഹാലോചനകള് മകള്‍ക്ക് വന്നിട്ടുണ്ടെങ്കിലും വരന് ആകാന് പോകുന്നവന്റെ സ്വഭാവും സംസ്‌കാരവും വിദ്യാഭ്യാസവും മാത്രമേ ഞാന് പരിഗണിച്ചിട്ടുള്ളൂ.\nപെണ്ണിന് ഒരു തരി സ്വര്‍ണം നല്‍കില്ല എന്ന എന്റെ തീരുമാനത്തെ വരാന് ആകാന് പോകുന്ന അബ്ദുല് ബാസിത്തിന്റെ പിതാവ് അരീക്കോട്ട്കാരന് ഇബ്രാഹിംകുട്ടി സാഹിബ് വളരെ സന്തോഷപൂര്‍വ്വം ആണ് സ്വീകരിച്ചത്.\nമാതാവ് ബുഷ്‌റ ടീച്ചര്‍ക്കും അതുപോലെതന്നെ ഒരേ നിലപാടുള്ളവരെ യാദൃശ്ചികമായി കൂട്ടിയോജിപ്പിച്ച നാഥന് എത്ര പരിശുദ്ധനാണ് എന്നും ഷാഫി പറയുന്നു. സ്ത്രീകളാണ് പലപ്പോഴും സ്ത്രീകളുടെ തന്നെ അന്തകരാകുന്നത്.\nസ്വര്‍ണ്ണത്തോടുള്ള സ്ത്രീകളുടെ ആര്‍ത്തിയും ബ്രഹ്മവും കുറയാതെ സ്ത്രീധനം മൂലമുള്ള സ്ത്രീപീഡനങ്ങള് നമുക്ക് തടയാനാകില്ല.\nവിവാഹ സന്ദര്‍ഭത്തില്‍നിന്ന് പണത്തെ മാറ്റിനിര്‍ത്തിയത് പോലെ സ്വര്‍ണത്തെ കൂടി അകറ്റിയാല് മാത്രമേ പെണ്‍മക്കളുടെ വിവാഹത്തിനായുള്ള മാതാപിതാക്കളുടെ നാടുനീളെ ഉള്ള യാചനകള്‍ക്ക് അറുതിയാകൂ.\nഎല്ലാ മതങ്ങളും ഗവണ്‍മെന്റും നിയമം മൂലം നിരോധിച്ച സ്ത്രീധനം എന്ന വിപത്തിനെ വിപാടനം ചെയ്യാന് ഈ മഞ്ഞലോഹത്തെ കാണുമ്പോള് കൂടി നമ്മുടെ കണ്ണ് മഞ്ഞളിക്കാത്തിരിക്കണം.\nമകള് ഷിഫാ ബിന് ഷാഫിയുടെ വിവാഹത്തിന് വാങ്ങിയ വെറും മൂവായിരം രൂപയുടെ വെറൈറ്റി വെള്ളി ആഭരണങ്ങളുടെ ചിത്രങ്ങളും പോസ്റ്റിനൊപ്പം ഷാഫി പങ്കുവെച്ചു.\n21 വര്‍ഷമായ തന്റെ നിലപാടുകള്‍ക്ക് താങ്ങായി നില്‍ക്കുന്ന ഭാര്യ സുല്‍ഫത്ത് ആണ് തന്റെ ശക്തിയും പ്രചോദനവും എന്നും ഷാഫി കുറിക്കുന്നു. എന്തായാലും നിരവധി ആളുകളാണ് ഈ പിതാവിനെ അഭിനന്ദിച്ചു കൊണ്ട് രംഗത്തു വന്നിരിക്കുന്നത്.\nToday’S SpecialBRIDE, gold ornaments\n‘സീറ്റുകളിൽ വിട്ടുവീഴ്ച വേണ്ടിവരും’; കേരള കോൺഗ്രസ് ജോസഫ് വിഭാഗവും യുഡിഎഫും തമ്മിലുള്ള സീറ്റ് ചർച്ച നവംബർ രണ്ടിന്\nട്രോളി ബാഗിന്‍റെെ ചക്രങ്ങൾക്കുള്ളിൽ ഒളിച്ചിരുന്നത് 12 ലക്ഷത്തിന്‍റെ സ്വർണം; കരിപ്പൂരിൽ സ്വർണച്ചങ്ങലയുമായി യുവാവ് പിടിയിൽ


എംആര്‍ഐ സ്‌കാന് വികസിപ്പിച്ച ശാസ്ത്രജ്ഞന് പീറ്റര് മാന്‍സ്ഫീല്‍ഡ് അന്തരിച്ചു – Chandrika Daily\nBy chandrika Friday February 10, 2017 08:46 am\nഎംആര്‍ഐ സ്‌കാന് വികസിപ്പിച്ച ശാസ്ത്രജ്ഞന് പീറ്റര് മാന്‍സ്ഫീല്‍ഡ് അന്തരിച്ചു\nഎംആര്‍ഐ സ്‌കാന് വികസിപ്പിക്കുന്നതില് മുഖ്യ പങ്ക് വഹിച്ചതിന് നൊബേല് സമ്മാനം നേടിയ പീറ്റര് മാന്‍സ്ഫീല്‍ഡ് അന്തരിച്ചു. 83 വയസ്സായിരുന്നു. വാര്‍ധക്യസഹജമായ അസുഖങ്ങളെത്തുടര്‍ന്ന് ലണ്ടനിലെ സ്വകാര്യ ആസ്പത്രിയിലായിരുന്നു അന്ത്യം….\nഎംആര്‍ഐ സ്‌കാന് വികസിപ്പിക്കുന്നതില് മുഖ്യ പങ്ക് വഹിച്ചതിന് നൊബേല് സമ്മാനം നേടിയ പീറ്റര് മാന്‍സ്ഫീല്‍ഡ് അന്തരിച്ചു. 83 വയസ്സായിരുന്നു. വാര്‍ധക്യസഹജമായ അസുഖങ്ങളെത്തുടര്‍ന്ന് ലണ്ടനിലെ സ്വകാര്യ ആസ്പത്രിയിലായിരുന്നു അന്ത്യം. ആധുനിക വൈദ്യശാസ്ത്രത്തിലെ പ്രധാനപ്പെട്ട എംആര്‍ഐ സ്‌കാന് വികസിപ്പിച്ചതിന് പോള് ലോട്ടര്‍ബറിനൊപ്പം 2003ലാണ് വൈദ്യശാസ്ത്ര നൊബേല് പീറ്ററിനെ തേടിയെത്തിയത്.\nസ്‌കൂള് പരീക്ഷ പാസാകാത്തതിനെത്തുടര്‍ന്ന് അച്ചടിശാലയില് സഹായിയായി ജോലി ചെയ്ത അദ്ദേഹം പിന്നീട് വിദ്യാഭ്യാസം നേടി നോട്ടിംഹാം സര്‍വകലാശാലയിലെ ഗവേഷകനാവുകയായിരുന്നു. ശരീരം കീറി മുറിക്കാതെയും എക്‌സ്‌റേ ഇല്ലാതെയും ഡോക്ടര്‍മാര്‍ക്ക് രോഗിയുടെ ആന്തരികാവയവങ്ങളുടെ അവസ്ഥ മനസ്സിലാക്കാന് സഹായിച്ച സാങ്കേതിക വിദ്യയാണ് എംആര്‍ഐ (മാഗ്നറ്റിക് റെസണന്‍സ് ഇമേജിങ്). 1970ലാണ് മാന്‍സ്ഫീല്‍ഡും സംഘവും എംആര്‍ഐ സ്‌കാന് വികസിപ്പിച്ചത്.\nCategories: Culture, More, Views Tags: MRI SCan, peter mansfield


അസുരന്മാർ ദ്രാവിഡർ അല്ല - The Writings of Sunil Upasana\nപുരാണേതിഹാസങ്ങൾ ലേഖനം വേദങ്ങൾ\nJanuary 7, 2018 November 21, 2018 Sunil UpasanaLeaveaComment on അസുരന്മാർ ദ്രാവിഡർ അല്ല\nപുരാണങ്ങളിലും രാമായണത്തിലും മറ്റും പരാമർശിച്ചിരിക്കുന്ന ദേവന്മാർ (ആര്യന്മാർ എന്നും വിവക്ഷിക്കപ്പെടുന്നു) വടക്കേ ഇന്ത്യക്കാരും, അസുരൻമാർ (രാക്ഷസന്മാർ എന്നും പറയപ്പെടുന്നു) തെക്കേ ഇന്ത്യക്കാരും ആണെന്ന വാദം(?) പലയിടത്തും ഓൺലൈനിൽ കണ്ടിട്ടുണ്ട്. ദക്ഷിണേന്ത്യയേയും ഉത്തരേന്ത്യയേയും ഭിന്നിപ്പിച്ചു നിർത്താൻ കൊളോണിയൽ ഭരണക്കാരും, അവരെ പിന്തുണയ്ക്കുന്ന പണ്ഢിതന്മാരും നടപ്പിലാക്കിയ തന്ത്രങ്ങളിൽ ഒന്ന്. ഇതിനു സോഷ്യൽ മീഡിയകളിൽ ചെറുതല്ലാത്ത പ്രചാരമുണ്ട്. സാഹചര്യവശാൻ ഗൂഗിൾ പ്ലസിൽ ഈ വിഷയത്തിൽ ഇടപെട്ടു സംസാരിക്കേണ്ടി വന്നു. (http://tinyurl.com/pqntgna ) അതു കുറച്ചു എഡിറ്റ് ചെയ്തു ഭംഗിയാക്കി ഇവിടെ പോസ്റ്റുന്നു. ദേവന്മാരും അസുരന്മാരും ഒരേ ഭൂവിഭാഗത്തിൽ ജീവിച്ചിരുന്ന ആളുകൾ തന്നെയാണെന്നും, പ്രവൃത്തിയെ ആസ്പദമാക്കിയാണ് ദേവ-അസുര വിഭജനം നടത്തിയിരിക്കുന്നതെന്നും ഋഗ്വേദത്തെ അടിസ്ഥാനമാക്കിയുള്ള വിശകലനത്തിൽ തെളിയുന്നതാണ്.\nദേവ-അസുര എന്നീ പദങ്ങൾ ആദ്യം കാണുന്നത് ഋ‌ഗ്‌വേദത്തിലാണ്. ഏറ്റവും കുറഞ്ഞത് 3000 ബിസി കാലഘട്ടത്തിലാണ് ഇതിന്റെ രചന ആരംഭിച്ചിരിക്കുന്നത്. ആസ്ട്രോണമിക്കൽ & സരസ്വതി നദിയുടെ അപ്രത്യക്ഷമാകൽ സംബന്ധിച്ച പഠനങ്ങളുടെ ഡാറ്റകൾ ആണ് ഈ കാലഘട്ടം ഫിക്സ് ചെയ്യുന്നതിനു നിദാനം. (For more details, please go through ‘സരസ്വതി : നദി ഒഴുകും വഴി’ => http://tinyurl.com/nn9fepb ). ഋഗ്‌വേദം ചരിത്രപരമായ ആംഗിളിലൂടെ പരിശോധിച്ചാൽ ദേവ-അസുര വിഭജനത്തെനെപ്പറ്റിയുള്ള കുറേ വിവരങ്ങൾ ലഭിക്കും. (ദേവ-അസുര ആശയങ്ങൾ മറ്റു ദേശങ്ങളിൽ നിന്നു ഇന്ത്യയിലേക്കു വന്നതാണെന്ന ചില വാദങ്ങൾ/നിർദ്ദേശങ്ങൾ പൂർണമായും തെറ്റാണ്. അത്തരം വാദങ്ങൾക്കു നിദാനമായ ഡാറ്റ ഋഗ്വേദത്തിനു മുമ്പുള്ളതാണെന്നു സ്ഥാപിക്കാൻ കഴിഞ്ഞാലേ എന്തെകിലും ശ്രദ്ധ/പരിഗണന ഇത്തരം നിർദ്ദേശങ്ങൾക്കു കൊടുക്കാൻ സാധിക്കൂ).\nഋഗ്‌വേദയിൽനിന്നു വളരെ വ്യക്തമാകുന്നത്, ദേവന്മാരും അസുരന്മാരും ഒരേ ജനതയിലെ രണ്ടു വിഭാഗങ്ങളെ സൂചിപ്പിക്കുന്നു എന്നാണ്. ഈ വിഭജനം നടന്നിരിക്കുന്നത് വിശ്വാസവും ആചാരപരവുമായ കാരണങ്ങൾ കൊണ്ടല്ലാതെ മറ്റൊന്നുമല്ല.\nഋഗ്‌വേദയിൽ ദൈവങ്ങളുടെ രാജാവ് വരുണൻ ആണ്. വരുണൻ ആകട്ടെ ഒരു അസുരനും/അസുരിക് ദൈവവും ആണ്. (ഇന്ദ്രനല്ലേ ദൈവരാജാവ് എന്നു ശങ്കിക്കേണ്ടതില്ല. ഇന്ദ്രനെ ദൈവരാജാവായി പ്രസ്താവിച്ചിരിക്കുന്നത് പുരാണങ്ങളിൽ ആണ്. ഋഗ്‌വേദത്തിൽ അല്ല). വരുണനെ അസുരനായും, ദൈവങ്ങളുടെ രാജാവായും കാണിച്ചിരിക്കുന്ന അസംഖ്യം വരികൾ ചിലത് എടുത്തെഴുതുന്നു.\nRead More -> ബുദ്ധമത പീഢനം എന്ന ഇല്ലാക്കഥ - 1\n(All verses are from the Rigveda translation by Grifith).\nഇതിൽനിന്നു കാര്യങ്ങൾ വ്യക്തമാണ്. ഹൈന്ദവരുടെ ആദിഗ്രന്ഥമായ ഋഗ്‌വേദം അസുരന്മാരായ / അസുരഗുണമുള്ള ദൈവങ്ങളെ വളരെ ഉന്നത സ്ഥാനങ്ങളിലാണ് പ്രതിഷ്ഠിച്ചിരിക്കുന്നത്. ഇതിനു ഉപോൽബലമായ മറ്റൊന്നു കൂടി.\nഭഗവദ് ഗീതയിൽ ശ്രീകൃഷ്ണൻ ‘ഋഷിമാരിൽ ഞാൻ ഭൃഗുവാണ്‘ എന്നാണ് പ്രഖ്യാപിക്കുന്നത്. ഭൃഗു എന്നു സൂചിപ്പിക്കുന്നത് ഋഗ്‌വേദയിലെ പ്രമുഖനായ ഭൃഗു വംശത്തിലെ മഹർഷിയെ ആണ്. മറ്റൊരു പേരാണ് ശുക്രാചാര്യൻ. ഇദ്ദേഹമാണ് അസുരന്മാരുടെ ആസ്ഥാന മഹർഷിയും, ഋഷിമാരിൽ കേമനും. ഇദ്ദേഹത്തിനു മാത്രമേ മൃതസംജ്ഞീവനി മന്ത്രം അറിയൂ. ത്രിമൂർത്തികളിൽ ഒരാൾ അസുരന്മാരുടെ ഋഷിയെ ഇത്രമാത്രം ഉയർത്തിക്കാണിക്കുമ്പോൾ അവിടെ വ്യക്തമാകുന്നത് ദേവന്മാരും അസുരന്മാരും അടുപ്പക്കാർ ആണെന്നും അവർക്കിടയിൽ ശത്രുതക്കിടയിൽ പോലും സാഹോദര്യം നിലനിന്നിരുന്നു എന്നുമാണ്.\nഅസുരനായ മഹാബലിയെ മഹാവിഷ്ണു വാമനരൂപത്തിൽ വന്നു ചവിട്ടിത്താഴ്ത്തിയതിനേയും ദേവ-അസുര സംഘർഷവുമായി കൂട്ടിയിണക്കുന്നുണ്ട്. അതിൽ തീരെ ലോജിക് ഇല്ല. വാമന അവതാരത്തിനു മിക്ക മിത്തോളജിയേയും പോലെ ഒന്നിൽ കൂടുതൽ വെർഷൻ ഉണ്ട്. മഹാബലിയെ പാതാളത്തിലേക്കു ചവിട്ടിത്താഴ്ത്താതെ, മഹാബലിയുടെ എല്ലാ സാ‌മ്രാജ്യവും വാമനൻ തിരിച്ചുകൊടുക്കുന്ന ഒരു വെർഷൻ ഈ വീഡിയോയിൽ കാണാം => http://tinyurl.com/pujs4ew\nഅസുരന്മാരെ ദ്രാവിഡരുമായി കൂട്ടിച്ചേർത്തു വായിക്കുന്നത് ഋഗ്‌വേദയേയും പാർസികളുടെ ഗ്രന്ഥമായ ‘അവസ്ത’ യേയും പറ്റിയുള്ള അജ്ഞാനം മൂലമാണ്. ‘അസുര’ എന്ന പദത്തിന്റെ ഉൽഭവം ഋഗ്‌വേദത്തിലാണ്. അതിനാൽ അസുരന്മാരെപ്പറ്റിയുള്ള ഏത് അൻവേഷണവും ആംഭിക്കേണ്ടത് ഋഗ്വേദത്തിൽ തന്നെയാണ്. അല്ലാതെ പുരാണങ്ങളിൽ അല്ല. ഏതെങ്കിലും ഒരു ജനതയെ അസുരന്മാരായി വിശേഷിപ്പിക്കാമെങ്കിൽ അത് പാർസികളെ മാത്രമാണ്. പാഴ്സികളുടെ വിശുദ്ധഗ്രന്ഥമായ ‘അവസ്ത’യിൽ അഹുരമസ്ദ / അസുരമസ്ദ യെപ്പറ്റിയുള്ള വാഴ്ത്തലുകൾ എത്രയോ അധികമാണ്. ‘അവസ്ത’യിൽ ദേവന്മാർ വില്ലന്മാരാവുകയും ചെയ്യുന്നു.\nരാമായണത്തിലും പുരാണങ്ങളിലും അസുരന്മാർ നിരന്തരം കടന്നു വരാനുള്ള കാരണം അവ ഋഗ്-വേദ കാലഘട്ടത്തോടു അടുത്തുനിൽക്കുന്നതുകൊണ്ടാകാം. മഹാഭാരതത്തിൽ ഇല്ലാത്തതും അതുതന്നെ.\nFeatured Image Credit: – https://en.wikipedia.org/wiki/Asura_Kingdom\nഅദ്ധ്യായം 1 — അസുഖകരമായ പരിവർത്തനം\nദാർശനിക നുറുങ്ങുകൾ — എന്താണ് പ്രമാണം / വിജ്ഞാന സ്രോതസ്സ് ?\nJuly 20, 2018 December 16, 2018 Sunil Upasana\nപുസ്‌തക പരിചയം – ‘Indo-Aryan Origin and Other Vedic Issues’ by Nicolas Kazanas\nDecember 2, 2013 November 11, 2018 Sunil Upasana\nഭാരതീയ ദർശനത്തിലെ പ്രമാണങ്ങൾ\nJune 24, 2015 November 19, 2018 Sunil Upasana


എംബാപ്പെയുടെ പകരക്കാരൻ ബയേൺ മ്യൂണിക് സൂപ്പർ താരം? – Tech Travel Sports\nഫുട്ബോൾ ആരാധകരെ ഒന്നടങ്കം ഞെട്ടിച്ച ട്രാൻസ്ഫറുകളാണ് ഇത്തവണ ഫ്രഞ്ച് ലീഗ് വമ്പന്മാരായ പിഎസ്ജി നടത്തിയത്. ഫുട്ബാൾ ഇതിഹാസമായ ലയണൽ മെസ്സിയെ ഫ്രീ ഏജൻ്റായി സ്വന്തമാക്കിയാണ് പിഎസ്ജി ട്രാൻസ്ഫർ വിൻഡോയ്ക്ക് തീ പിടിപ്പിച്ചത്. ഇപ്പോൾ ലഭിക്കുന്ന റിപ്പോർട്ടുകൾ പ്രകാരം പിഎസ്ജിയുടെ സൂപ്പർ താരം കെയ്‌ലിൻ എംബാപ്പെ ക്ലബ്ബ് വിടാനുള്ള സാധ്യതകളേറെയാണ്.\nഅത്തരമൊരു സാഹചര്യത്തിൽ ഒരു മികച്ച പകരക്കാരനെ തന്നെ പിഎസ്ജി കണ്ടെത്തേണ്ടിയിരിക്കുന്നു. എന്നാൽ ഏറ്റവും അനുയോജ്യനായ ഒരു താരത്തെ തന്നെ പിഎസ്ജി നോമിട്ട് കഴിഞ്ഞു. ആ താരം മറ്റാരുമല്ല ബുണ്ടസ് ലീഗ ചാമ്പ്യൻമാരായ ബയേൺ മ്യൂണിക്കിൻ്റെ സൂപ്പർ താരം റോബർട്ട് ലെവൻഡോസ്‌കിയാണ്.\npc: Instagram Image\nഇത് സംബന്ധിച്ച ആദ്യ റിപ്പോർട്ടുകൾ പുറത്തു വിട്ടത് പ്രശസ്ത ഫ്രഞ്ച് മാധ്യമമായ എക്സ്പ്രസ്സ് സ്പോർട് ആണ്. എക്സ്പ്രസ്സ് സ്പോർടിൻ്റെ ഏറ്റവും പുതിയ റിപ്പോർട്ടുകൾ പ്രകാരം റോബർട്ട് ലെവൻഡോസ്‌കിയുടെ ഏജൻ്റ് പിനി സഹാവി അടുത്തിടെ പാരീസിലെത്തി പിഎസ്ജി മാനേജ്മെൻ്റുമായി ചർച്ചകൾ നടത്തിയിട്ടുണ്ട്.\nലെവൻഡോസ്‌കിയുടെ ട്രാൻസ്ഫർ സംബന്ധമായ ചർച്ചകളാണ് നടത്തിയത്. ഫ്രഞ്ച് താരമായ എംബാപ്പെയ്ക്ക് പിഎസ്ജിയുമായി ഒരു വർഷത്തെ കരാർ മാത്രമാണ് ബാക്കിയുള്ളത്. ക്ലബ്ബുമായി കരാർ പുതുക്കാൻ താരം ഇതുവരെ തയ്യാറായിട്ടില്ല. അതിനാൽ താരം ക്ലബ്ബ് വിട്ട് പോവുകയാണെങ്കിൽ പകരക്കാരൻ എന്ന നിലയ്ക്കാണ് പിഎസ്ജി ബയേൺ മ്യൂണിക് സൂപ്പർ താരത്തെ നോട്ടമിട്ടിരിക്കുന്നത്.\nനേരത്തെ പ്രീമിയർ ലീഗ് ക്ലബ്ബായ ചെൽസി ലെവൻഡോസ്‌കിയെ സ്വന്തമാക്കാൻ ശ്രമിച്ചിരുന്നു. പക്ഷേ ആ ശ്രമങ്ങൾ പരാജയപ്പെട്ടതിനാൽ അവർ പകരം ലൂക്കാകുവിനെ സ്വന്തമാക്കുകയായിരുന്നു. വർഷങ്ങളായി ബുണ്ടസ് ലീഗയിൽ കളിക്കുന്ന ലെവൻഡോസ്‌കി പുതിയ വെല്ലുവിളികൾ ഏറ്റെടുക്കാൻ താൽപര്യപ്പെടുന്നതായി പല മാധ്യമങ്ങളും റിപ്പോർട്ട് ചെയ്തിട്ടുണ്ട്.\nഎംബാപ്പെയെ പോലൊരു യുവ താരത്തെ നഷ്ടപ്പെടുന്നത് പിഎസ്ജിക്ക് എന്തു കൊണ്ടും നഷ്ടം തന്നെയാണ്. പക്ഷേ എംബാപ്പെയ്ക്ക് പകരക്കാരനായി ലെവൻഡോസ്‌കിയെ ടീമിലെത്തിച്ചാൽ അത് വൻ നേട്ടം തന്നെയായിരിക്കുമെന്നാണ് പിഎസ്ജി മാനേജ്മെൻ്റ് കണക്ക് കൂട്ടുന്നത്.\nRelated Topics:FeaturedWorld Football


Posted by നിമിഷ.. at 10:37 PM\nvaisakh July 2, 2013 at 3:14 AM\naneesh kaathi July 8, 2013 at 3:55 AM\nനല്ല ശൈലി..നല്ല വായനനല്‍കി.ഒരു ഫീല് .ഇടയ്ക്കിടെ ഇംഗ്ലീഷ് വേര്‍ഡ് വേണ്ടായിരുന്നു.നല്ല രചനകള് പ്രതീക്ഷിക്കുന്നു.\nrskurup July 8, 2013 at 4:50 AM\nഷൈജു നമ്പ്യാര് July 8, 2013 at 5:12 AM\nഅഭിനന്ദനങ്ങള്‍ക്കൊപ്പം വായിക്കുമ്പോള് തോന്നിയ ചില കാര്യങ്ങള്‍കൂടി കുറിക്കട്ടെ.\nകഥയുടെ ദൈര്‍ഘ്യം അല്പം കൂടിയോ എന്നൊരു സംശയം , പിന്നെ ഇടയ്ക്കിടെ വരുന്ന ഇംഗ്ലീഷ് വാക്കുകള് ഒരു കല്ലുകടി പോലെ തോന്നിച്ചു. ഇംഗ്ലീഷ് പദങ്ങള് മലയാളത്തില് തന്നെ എഴുതിയിരുന്നെങ്കില് കൊറച്ചു കൂടി നന്നായേനെ..\nRenjishcs July 8, 2013 at 7:10 AM\nJayesh/ജയേഷ് July 8, 2013 at 4:58 PM\nഎന്തിനാ ഇത്രേം ഇംഗ്ലീഷ് വാക്കുകൾ? അക്ഷരത്തെറ്റുകളും...\nകല്യാണിക്കുട്ടി July 8, 2013 at 9:23 PM


ഞങ്ങൾക്കും പറയാനുണ്ട് | Young doctor's debt crisis\nSep 22, 2019, 11:21 PM IST\nസെപ്‌റ്റംബർ 19 മുതൽ 22 വരെ മാതൃഭൂമി പ്രസിദ്ധീകരിച്ച 'കടക്കെണിയിൽ യുവഡോക്ടർമാർ' എന്ന പരമ്പരയ്ക്ക് ലഭിച്ച ഒട്ടേറെ പ്രതികരണങ്ങളിൽ ചിലത്\nകടക്കെണിയിൽ യുവ ഡോക്ടർമാർ\nമെഡിക്കൽ സയൻസിനും പരിമിതിയുണ്ട്\nപരസ്പരം ആശ്രയിച്ചും വിശ്വസിച്ചും സ്നേഹിച്ചും മാത്രം മുന്നോട്ടുപോകാനാവുന്ന അത്രയേറെ അവിഭാജ്യമായ ബന്ധമാണ് രോഗി-ചികിത്സകൻ ബന്ധം. പൊതുജനാരോഗ്യത്തിന് അർഹമായ പരിഗണന നൽകാതിരിക്കുക, ആവശ്യമായ ഡോക്ടർമാരെയും മറ്റു ജോലിക്കാരെയും നിയമിക്കാതിരിക്കുക, നോക്കിനിൽക്കെ ഉയർന്നുയർന്നു പോവുന്ന ചികിത്സച്ചെലവുകൾ, ആശയവിനിമയത്തിലെ ഗുരുതരമായ അപാകങ്ങൾ, അനിയന്ത്രിതമായ രോഗീസമൂഹം, ഡോക്ടർ-രോഗി അനുപാതത്തിലെ കുറ്റകരമായ പാളിച്ചകൾ, രോഗീസൗഹൃദമല്ലാത്ത ആശുപത്രി സംവിധാനങ്ങൾ, സ്വയം വിമർശനത്തിന്റെ അഭാവം, രോഗിയുടെ സാമൂഹിക-സാമ്പത്തിക അവസ്ഥകൾ തിരിച്ചറിയാതെയുള്ള ചികിത്സകൾ, രോഗികളെ പരിശോധിക്കാനുതകുന്ന സംവിധാനങ്ങളുടെ അഭാവം, കർശനമായ ശിക്ഷാനടപടികൾ നടപ്പാക്കുന്നതിലെ അലസത, ദേശീയ സുരക്ഷാനിയമങ്ങൾ-ആശുപത്രി ‘സേഫ് സോൺ’ ആയി പ്രഖ്യാപിക്കുക-നടപ്പാക്കാൻ അധികാരികളുടെ ഭാഗത്തുനിന്നുള്ള വിമുഖത എന്നിവയൊക്കെ ആശുപത്രി ആക്രമണങ്ങൾക്ക് കാരണമാകുന്നു.\nഅതോടൊപ്പം ഏതു ഗുരുതര അസുഖത്തിനും ആധുനിക വൈദ്യശാസ്ത്രത്തിൽ പരിഹാരമുണ്ട് എന്ന അമിത പ്രതീക്ഷ. നിർഭാഗ്യവശാൽ രോഗി മരണമടഞ്ഞാൽ, കുറ്റം ഡോക്ടറിൽ മാത്രം ആരോപിക്കാൻ സമൂഹത്തെ പ്രേരിപ്പിക്കുന്നുണ്ട്. ഡോക്ടർമാരോ മെഡിക്കൽ സയൻസോ അദ്‌ഭുതങ്ങൾ സൃഷ്ടിക്കാൻ പ്രാപ്തരല്ലെന്നും മെഡിക്കൽ സയൻസിന് ധാരാളം പരിമിതികൾ ഉണ്ടെന്നും പൊതുസമൂഹത്തെ ബോധവത്‌കരിക്കേണ്ടതുണ്ട്.\n- ഡോ. എം. മുരളീധരൻ\n(എഴുത്തുകാരൻ, സാമൂഹിക പ്രവർത്തകൻ)\nഡോക്ടർമാരുടെ എല്ലാ പ്രശ്നങ്ങൾക്കും ആവശ്യത്തിനും അല്ലാതെയും പ്രതികരിക്കുന്ന ഐ.എം.എ.(ഇന്ത്യൻ മെഡിക്കൽ അസോസിയേഷൻ)യുടെ ഇരട്ടത്താപ്പ് ചൂണ്ടിക്കാണിക്കട്ടെ. ജില്ലാ ആശുപത്രികളിൽ ഒരുവർഷംവരെ ജോലിനോക്കുന്ന ഹൗസ് സർജൻമാർ നേരിടുന്ന സാമ്പത്തിക-മാനസിക പ്രയാസങ്ങൾ പലപ്രാവശ്യം ഐ.എം.എ.യുടെ ശ്രദ്ധയിൽപ്പെടുത്തിയിട്ടുണ്ട്. അസംഘടിതരും സാമ്പത്തികമായി വരുമാനം ഇല്ലാത്തവരും എന്ന ഒറ്റ കുറ്റംകൊണ്ടാണ് നാളിതുവരെ ഐ.എം.എ. ജില്ലാ ഹൗസ് സർജൻമാരുടെ ഈ ദുരവസ്ഥയിൽ ഇടപെടാത്തത് എന്നുകരുതുന്നു.\nനിയമം എന്ത് അനുശാസിക്കുന്നു എന്നതുമാത്രമല്ല, മനുഷ്യനെ മനുഷ്യനായി കാണാൻ സംഘടനകളും രാഷ്ട്രീയപ്പാർട്ടികളും പലപ്പോഴും പരാജയപ്പെടുന്ന സാഹചര്യത്തിൽ മനുഷ്യത്വത്തിന്റെ ചെറുവെളിച്ചം ഹൗസ് സർജൻമാർക്ക് നൽകാൻ മാതൃഭൂമി പരമ്പര കാരണമായി.\n-തിരുവനന്തപുരം ജില്ലാ ജനറൽ ആശുപത്രിയിലെ ഹൗസ് സർജൻ\n(പേര് വെളിപ്പെടുത്താൻ ആഗ്രഹിക്കുന്നില്ല)\nമെഡിക്കൽ വിദ്യാഭ്യാസ രംഗത്തെ മാഫിയ\nപത്തുവർഷമായി ഹയർസെക്കൻഡറി മേഖലയിൽ പ്രവർത്തിക്കുന്ന അധ്യാപകനാണ് ഞാൻ. മെഡിക്കൽരംഗത്തെ മാഫിയ എന്നുപറയുന്നത് അത്രയും ഭീകരമാണ്. ഹയർ സെക്കൻഡറി സ്കൂളുകളിൽ എല്ലാവർഷവും ഇവർ റാകിപ്പറക്കുകയാണ്. ഓരോവർഷവും പ്രവേശനം നേടുന്ന കുട്ടികളാണ് അടുത്തവർഷം ഇവർക്കായി ഇടനിലക്കാരാകുന്നത്. ഒരുകുട്ടിയെ പിടിച്ചുകൊടുത്താൽ ലക്ഷങ്ങളാണ് കമ്മിഷൻ.\nബി.ഡി.എസ്., ബി.എ.എം.എസ്. എന്നിവ പഠിച്ചിറങ്ങിയയാളുകൾ സമൂഹത്തിൽ വേണ്ടതിനെക്കാൾ അധികമായിക്കഴിഞ്ഞു. അതേരീതിയിലേക്കാണ് എം.ബി.ബി.എസിന്‍റെയും പോക്ക്. അത് വലിയൊരു പ്രതിസന്ധിയിലേക്ക് പോകും.\nമാത്രമല്ല, അതോടനുബന്ധിച്ചുള്ള മറ്റുകുറെ കോഴ്സുകളും ഇപ്പോൾ പടച്ചുവിട്ടിട്ടുണ്ട്. അതിലൊക്കെ പെട്ടുപോയിട്ടുള്ള ഒരുപാട് കുട്ടികളെ അറിയാം. ഇതിൽ 90 ശതമാനത്തിനും പഠിച്ചതുമായി ബന്ധപ്പെട്ട ഒരു തൊഴിലും കിട്ടിയിട്ടില്ല.\nപല്ലു ഡോക്ടറെ ആർക്കും വേണ്ട\nഡോക്ടർമാരുടെ ഇടയിലുള്ള തൊഴിൽ, സാമ്പത്തിക പ്രതിസന്ധിയെക്കുറിച്ച് മാതൃഭൂമി പ്രസിദ്ധീകരിച്ച പരമ്പരയ്ക്ക് അഭിനന്ദനങ്ങൾ. ഈ നാട്ടിൽ എം.ബി.ബി.എസുകാർ നേരിടുന്ന ശോചനീയ അവസ്ഥയാണ് ബി.ഡി.എസുകാരുടേതും.\nപൊതുവേ ‘പല്ലുഡോക്ടറല്ലേ’ എന്ന അവഹേളനം പഠനകാലംമുതൽ കേൾക്കുന്ന ഈ വിഭാഗക്കാർ, എം.ബി.ബി.എസ്. പഠിക്കുന്നവരെക്കാൾ അമ്പതോ അറുപതോ റാങ്കിന് മെഡിക്കൽ സീറ്റ് നഷ്ടപ്പെട്ടവരാകും. മാത്രമല്ല, കുറച്ചുനാൾമുമ്പ് ഇറങ്ങിയ ഒരു മലയാള ചലച്ചിത്രത്തിൽ അങ്ങേയറ്റം മണ്ടനായ ഒരു കഥാപാത്രത്തെ ഡെന്റിസ്റ്റായി അവതരിപ്പിച്ചതോടെ ‘അപ്പുക്കുട്ടന്മാർ’ എന്നും ഇവർ പരിഹാസം ഏറ്റുവാങ്ങുന്നു.\nബി.ഡി.എസ്. കഴിഞ്ഞ് ക്ലിനിക്കുകളിൽ ജോലിചെയ്യുന്നവർക്ക് പലയിടങ്ങളിലും ശമ്പളമില്ല. ‘ഒബ്‌സർവർ’ എന്ന തസ്തികയിൽ ഇവരെ നിയമിക്കുന്നു. അഞ്ചുവർഷം പഠിച്ചിട്ട് തൊഴിൽരഹിതരായിക്കഴിയുന്നതെങ്ങനെ എന്ന് ചിന്തിച്ചു പലരും ഈ ജോലിക്ക് പോകുന്നു. ഈ ഗണത്തിൽപ്പെട്ടവർക്ക് ലഭിക്കുന്ന ഏറ്റവും വലിയശമ്പളം പതിനായിരംരൂപ മാത്രമാണ്.\nമെഡിക്കൽ ഡോക്ടർമാർക്ക് കേന്ദ്ര സർക്കാരിനു കീഴിലുള്ള പല സ്ഥാപനങ്ങളിൽ തൊഴിലവസരം ലഭിക്കുമ്പോൾ ഡെന്റിസ്റ്റുകൾക്ക് ഇതൊന്നുമില്ല. യു.പി.എസ്.സി. നടത്തുന്ന കമ്പൈൻഡ് മെഡിക്കൽ സർവീസ് പരീക്ഷയിൽ 800 മുതൽ 1000 വരെ ഒഴിവ് റിപ്പോർട്ടുചെയ്യുന്നു. ഇവ കൂടാതെ, പൊതുമേഖലാ ബാങ്കുകളിലും മെഡിക്കൽ ഓഫീസർമാരായി മെഡിക്കൽ ബിരുദധാരികളെ നിയമിക്കുന്നു. ഇതിനൊക്കെ ഡെന്റിസ്റ്റുമാർ അനർഹരാണ്. കൂടുതൽ തൊഴിലവസരങ്ങൾ സൃഷ്ടിക്കാതെ ബ്രിഡ്‌ജ്‌കോഴ്സ് മുതലായ പ്രഹസനങ്ങൾ അവസാനിപ്പിക്കണമെന്നാണ് അധികൃതരോടുള്ള അഭ്യർഥന.\n-ഡോ. ലക്ഷ്മി എം. നായർ\nഡെന്റൽ സർജൻ, തിരുവനന്തപുരം\nബി.ഡി.എസുകാർക്ക് ശമ്പളം മൂവായിരം!\nഎന്റെ മകൾ ബി.ഡി.എസ്. കഴിഞ്ഞതാണ്. സീനിയർ ഡോക്ടർമാർക്കുകീഴിൽ ജോലിക്ക് കയറിക്കഴിഞ്ഞാൽ ബി.ഡി.എസുകാർക്ക് കിട്ടുന്ന മാസശമ്പളം വെറും മൂവായിരം രൂപയാണ്.\nമൂന്നുലക്ഷംരൂപ വായ്‍പയെടുത്താണ് മകളെ പഠിപ്പിച്ചത്. ഇപ്പോൾ ബാങ്കിൽനിന്നുള്ള വിളി പേടിച്ച് ഉറങ്ങാൻപോലുമാവാത്ത സ്ഥിതിയാണ്. നാട്ടിൽ ബി.ഡി.എസുകാരും കോളേജുകളും കോഴ്സുകളും ഇങ്ങനെ പെരുകിക്കൊണ്ടിരിക്കുകയാണ്. കുട്ടികളുടെ ഭാവിയെക്കുറിച്ച് ചിന്തിക്കാതെ സ്വാശ്രയ കോളേജുകൾ വർധിക്കുന്നു. ശരിക്കും ഇതിലൂടെ രക്ഷിതാക്കളും കുട്ടികളും വഞ്ചിക്കപ്പെടുകയാണ്.\nസ്വന്തമായി ക്ലിനിക് തുടങ്ങാൻ കുറഞ്ഞത് 35-40 ലക്ഷം രൂപവേണം. അതിനുകഴിയാത്ത എത്രയോ ആളുകളുണ്ട്. അവർക്ക് ജോലിയുമില്ല, ക്ലിനിക്കുമില്ല, ജോലിവാഗ്ദാനം കിട്ടിയാൽത്തന്നെ ശമ്പളം മൂവായിരമോ നാലായിരമോ. അതിൽക്കൂടുതലില്ല.\n-ബാലൻ, നാദാപുരം, കോഴിക്കോട്\nContent Highlights: Young doctor's crisis


തോറ്റാല് പുറത്ത്! ചാമ്പ്യൻസ് ലീഗിൽ റയലിന് ഇന്ന് ജീവൻമരണ പോരാട്ടം | UEFA Champions League 2020 21 Real Madrid vs Borussia Monchengladbach Preview\nmadrid, First Published Dec 9, 2020, 11:10 AM IST\nയുവേഫ ചാമ്പ്യന്‍സ് ലീഗില് മാഞ്ചസ്റ്റര് യുണൈറ്റഡിന്‍റെ വഴിയേ പുറത്തേക്ക് പോകുമോ റയല്. ഇന്നറിയാം.\nമാഡ്രിഡ്: യുവേഫ ചാമ്പ്യൻസ് ലീഗിൽ റയൽ മാഡ്രിഡിന് ഇന്ന് ജീവൻമരണ പോരാട്ടം. ഗ്രൂപ്പ് ബിയിലെ അവസാന മത്സരത്തിൽ റയൽ ഇന്ന് ബൊറൂസ്യ മോഞ്ച്ൻഗ്ലാഡ്ബാക്കിനെ നേരിടും. ഇന്ത്യൻ സമയം രാത്രി ഒന്നരയ്‌ക്കാണ് കളി തുടങ്ങുക.\nഏഴ് പോയിന്റുള്ള റയൽ മൂന്നും എട്ട് പോയിന്റുള്ള ബൊറൂസ്യ ഒന്നും സ്ഥാനങ്ങളിലാണ്. ഇന്ന് ജയിച്ചാൽ മാത്രമേ റയലിന് നോക്കൗട്ട് റൗണ്ടിലേക്ക് മുന്നേറാൻ കഴിയൂ. തോൽക്കുകയാണെങ്കിൽ റയൽ ആദ്യ റൗണ്ടിൽ തന്നെ പുറത്താവും. സമനിലയാണ് മത്സര ഫലമെങ്കിൽ ഇന്റർ മിലാൻ- ഷക്താർ ഡോണിയസ്ക് മത്സര ഫലത്തെക്കൂടി ആശ്രയിച്ചാവും റയലിന്റെ നേരിയ സാധ്യത.\nറോണോ തരംഗത്തില് ചാമ്പലായി മെസിയുടെ ബാഴ്‌സ, യുവന്‍റസിന് ജയം; യുണൈറ്റഡ് പുറത്ത്\nഷക്താറിനെതിരെ രണ്ട് കളിയിലും തോറ്റതാണ് റയലിന് തിരിച്ചടിയായത്. ഷക്താർ ഗ്രൂപ്പിൽ രണ്ടും ഇന്റർ നാലും സ്ഥാനങ്ങളിലാണ്. റയലും മോഞ്ച്ൻഗ്ലാഡ്ബാക്കും രണ്ടുഗോൾ വീതം നേടി സമനില പാലിക്കുകയായിരുന്നു. ക്യാപ്റ്റൻ സെർജിയോ റാമോസ് പരിക്കിൽ നിന്ന് മോചിതനായി തിരിച്ചത്തുന്നത് റയലിന് ആശ്വാസമാണ്.\nചാമ്പ്യൻസ് ലീഗിലെ ഇന്നത്തെ മറ്റ് മത്സരങ്ങളിൽ നിലവിലെ ചാമ്പ്യൻമാരായ ബയേൺ മ്യൂണിക്ക്, ലോകോമോട്ടീവ് മോസ്‌കോയെയും അയാക്സ്, അറ്റലാന്റയെയും ലിവർപൂൾ, മിഡ്റ്റിലാൻഡിനെയും മാഞ്ചസ്റ്റർ സിറ്റി, മാഴ്‌സയെയും നേരിടും.\nസഹ പരിശീലകനെതിരെ വംശീയാധിക്ഷേപം, ഇസ്താംബൂൾ താരങ്ങള് കളംവിട്ടു; ചാമ്പ്യന്‍സ് ലീഗില് നാടകീയ രംഗങ്ങള്\nLast Updated Dec 9, 2020, 11:10 AM IST\nReal vs Monchengladbach


Tamil Nadu Police: 16 കാരിയായ സഹോദരപുത്രിയെ 200ലേറെ ആളുകള്‍ക്ക് കാഴ്ചവച്ചു; അഞ്ചു സ്ത്രീകള് അറസ്റ്റിൽ - five women including aunt held in madurai for forcing teenage girl into prostitution | Samayam Malayalam\nfive women including aunt held in madurai for forcing teenage girl into prostitution\n16 കാരിയായ സഹോദരപുത്രിയെ 200ലേറെ ആളുകള്‍ക്ക് കാഴ്ചവച്ചു; അഞ്ചു സ്ത്രീകള് അറസ്റ്റിൽ\nGokul Murali | Samayam Malayalam | Updated: 27 Dec 2020, 01:36:10 PM\nമധുര: നാല് വര്‍ഷമായി 16 കാരിയായ പെണ്‍കുട്ടിയെക്കൊണ്ട് വേശ്യാവൃത്തി നടത്തി വന്ന ആറംഗ പെണ്‍വാണിഭ സംഘം അറസ്റ്റിൽ. ഒരു പുരുഷനും അഞ്ച് സ്ത്രീകളും അടങ്ങുന്ന സംഘമാണ് അറസ്റ്റിലായിരിക്കുന്നത്. സ്ത്രീകളില് ഒരാളുടെ സഹോദരന്റെ മകളെയാണ് ഇത്രയധികം ക്രൂരമായി പീഡിപ്പിച്ച് വന്നിരുന്നത്. തമിഴ്നാട് മധുര പോലീസാണ് ഇവരെ പിടികൂടിയത്.\nഇരയായ പെണ്‍കുട്ടിയെ വൈദ്യ പരിശോധനയ്ക്ക് ശേഷം വീട്ടിലേക്ക് മാറ്റുകയും ചെയ്തതായി പോലീസ് അറിയിച്ചു. തങ്ങളുടെ സംഘത്തെ പിടികൂടാതിരിക്കുന്നതിന് ഒരു പ്രദേശത്ത് തമ്പടിക്കാതെയായിരുന്നു പ്രവര്‍ത്തനം നടത്തിയിരുന്നത്.\nമധുരയിൽ 16 കാരി നേരിട്ട കൊടിയ പീഡനത്തിന്റെ വാര്‍ത്തകള് കേട്ട് ഞെട്ടിയിരിക്കുകയാണ് തമിഴകം. പോലീസ് നൽകുന്ന വിവരം അനുസരിച്ച് തുടര്‍ച്ചയായി നാല് വര്‍ഷക്കാലമായി പെണ്‍കുട്ടിയെ വേശ്യാവൃത്തിക്ക് ഉപയോഗിക്കുകയാണ് സംഘം. പോലീസ്, സംഘത്തിന്റെ സെൽഫോണും മറ്റും പിടിച്ചെടുത്തിട്ടുണ്ട്. ഇത് വച്ച് ഇടപാടുകാരെ കണ്ടെത്താന് സാധിക്കുമെന്നാണ് കരുതുന്നത്.\nഅറസ്റ്റിലായവരിൽ അഞ്ചു സ്ത്രീകള്\nഅന്നലക്ഷ്മി (45), സുമതി (45), അനാര്‍ക്കലി (58), തങ്കം (44), ഇഷ് ചന്ദ്രകല എന്നറിയപ്പെടുന്ന ചന്ദ്രകല (56) , ശരവണ പ്രഭു (30) എന്നിവരാണ് പോലീസ് കസ്റ്റഡിയിലായിരിക്കുന്നത്. പോസ്കോ കുറ്റം ചുമത്തിയാണ് ഇവരുടെ അറസ്റ്റ് നടത്തിയിരിക്കുന്നത്. സംഘത്തിലുള്ള ചിന്നത്തമ്പി എന്നയാള് ഒളിവിലാണ്. ഇക്കൂട്ടത്തിൽ അന്നലക്ഷ്മിയുടെ (പേര് യഥാര്‍ത്ഥമല്ല) സഹോദരന്റെ മകളാണ് ക്രൂരമായ പീഡനത്തിന് ഇരയായിരുന്നത്. അറസ്റ്റിലായവരെ കോടതിയിൽ ഹാജരാക്കി മേലൂർ, നിലക്കോട്ടൈ സബ് ജയിലുകളിൽ പാർപ്പിച്ചിരിക്കുകയാണ്.\nനാല് വര്‍ഷക്കാലമായി വിവിധ സ്ഥലങ്ങളിൽവച്ച് ഈ കുട്ടിയെ 200ലധികം ആളുകള് ചേര്‍ന്ന് ലൈംഗികമായി പീഡിപ്പിച്ച് വരികയാണ്. എന്നാല്, ഇത് ഒരു ഏകദേശ കണക്ക് മാത്രമാണ് മിക്ക ഇടപാടുകളും പണമായതിനാൽ കുട്ടിയെ ആക്രമിച്ച പുരുഷന്മാരുടെ പട്ടിക ഉടനടി കണ്ടെത്താനായില്ലെന്നും പോലീസ് വ്യക്താമക്കുന്നു. കുട്ടിയെ ഇത്രയധികം ക്രൂരമായി പെരുമാറിയ ഓരോരുത്തരുടേയും പേര് പുറത്തുകൊണ്ടുവരുമെന്ന് പോലീസ് ഡെപ്യൂട്ടി കമ്മീഷണര് ശിവ പ്രസാദ് വ്യക്തമാക്കി.\nആദ്യ പീഡനം 12ാം വയസ്സിൽ\nപോലീസ് നൽകുന്ന കഥ ഇങ്ങനെ, കുട്ടിയുടെ ചെറുപ്പകാലത്ത് തന്നെ പിതാവ് മരിച്ചിരുന്നു. അമ്മയുടെ മാനസിക നില ശരിയല്ലാത്തതിനാൽ കുട്ടിയുടെ ഉത്തരവാദിത്തം ലൈംഗീക തൊഴിലാളിയായ പിതൃസഹോദരി അന്നലക്ഷ്മി ഏറ്റെടുക്കുകയായിരുന്നു. തുടര്‍ന്ന് പെണ്‍കുട്ടിയെ വേശ്യാവൃത്തിയിലേക്ക് തള്ളുകയും ചെയ്തു. എട്ടാം ക്ലാസിൽ പഠിക്കുമ്പോള് കുട്ടിയുടെ സ്കൂള് പഠനം നിര്‍ത്തുകയും ചെയ്തിരുന്നു.\nമറ്റു സംഘങ്ങളുമായി ചേരുന്നു\nഒരു ഘട്ടത്തിൽ ഇടപാടുകാര് ഒന്നും ഇല്ലാതെ വന്നതോടെ പെണ്‍കുട്ടിയെ സുഹൃത്തുകൂടിയായ സുമതിക്ക് കൈമാറുകയും ചെയ്തു. തുടര്‍ന്ന് മൊബൈൽ ഫോണും സ്വർണ്ണാഭരണങ്ങളും അടക്കമുള്ള വിലയേറിയെ സമ്മാനങ്ങൾ നൽകി പ്രലോഭിപ്പിച്ച് സുമതി കുട്ടിയെ വളർത്തിയെന്നാണ് റിപ്പോർട്ട്. കുട്ടി താമസിയാതെ സുമതിയോടൊപ്പം താമസിക്കാൻ തുടങ്ങി.\nതുടര്‍ന്ന് ഇവര്‍ക്കൊപ്പം മറ്റ് പ്രതികളായ തങ്കം, ചന്ദ്രകല, അനാര്‍ക്കലി എന്നിരും അവരുടെ ഇടപാടുകാര്‍ക്ക് വേണ്ടി കുട്ടിയെ ഉപയോഗിക്കുകയും ചെയ്തിരുന്നു. ഇതോടെ ഈ കുട്ടിയെ ഉപയോഗിച്ച് ധാരാളം പണം സമ്പാദിക്കുകയും തുച്ഛമായ പണം മാത്രം പെണ്‍കുട്ടിക്ക് നൽകുകയും ചെയ്തിരുന്നുവെന്നാണ് പോലീസ് റിപ്പോര്‍ട്ടിൽ പറയുന്നത്.\nരഹസ്യവിവരത്തിന്റെ അടിസ്ഥാനത്തിൽ ഏറെ നാളുകളായി നടത്തിയ അന്വേഷണത്തിന് ഒടുവിലാണ് സംഘത്തെ പിടികൂടിയത്. പോലീസ് ഇൻസ്പെക്ടര് എൻ. ഹേമലതയുടെ നേതൃത്വത്തിലുള്ള സംഘമാണ് പ്രതികളെ പിടികൂടുകയും സംഭവം വെളിച്ചത്ത് കൊണ്ടുവരികയും ചെയ്തത്. സ്വകാര്യ ആംബുലന്‍സ് ഡ്രൈവറായിരുന്ന ശരവണ പ്രഭുവാണ് പെണ്‍കുട്ടിയെ വിവിധ പ്രദേശങ്ങളില് എത്തിച്ചിരുന്നത്. ഒളിവിൽ പോയിരിക്കുന്ന പ്രതി ചിന്നതമ്പി വേശ്യാവൃത്തി റാക്കറ്റുമായി അടുത്ത ബന്ധമുള്ള ഓട്ടോ ഡ്രൈവറാണെന്നും പോലീസ് പറഞ്ഞു.\nകംപ്രസർ ഉപയോഗിച്ച് മലദ്വാരത്തിലേയ്ക്ക് വായു തള്ളിക്കയറ്റി; യുവാവിനെ ദാരുണമായി കൊലപ്പെടുത്തി തൊഴിലുടമ ആര്‍ട്ടിക്കിള് ഷോ\nTamil Nadu Police prostitution Prostitute madurai teen Madurai police madurai crime in tamilnadu\nWeb Title : five women including aunt held in madurai for forcing teenage girl into prostitution\nKeralaരോഗബാധിതരിൽ വർദ്ധനവ്; സംസ്ഥാനത്ത് ഇന്ന് 7515 പേർക്ക് കൊവിഡ്-19; പരിശോധിച്ചത് 73,441 സാമ്പിളുകൾ\nPersonal Financeകൊവിഡ് വാക്സിനേഷൻ എടുത്തവർക്ക് ലഭിക്കും സ്ഥിര നിക്ഷേപത്തിന് ഉയർന്ന പലിശ\nKeralaകൊവിഡ്: നിരോധനാജ്ഞ പ്രഖ്യാപിക്കുമോ? കളക്‌ടർക്ക് അനുമതി, സംസ്ഥാനത്ത് കർശന നിയന്ത്രണങ്ങൾ\nKasaragodകടുത്ത വേനലില് ചെന്താമരകള് വിരിഞ്ഞു..... മനം കവരും ഈ കാഴ്ച, വീഡിയോ കാണാം


കോന്നിയില് കര്‍ഷകരെ കണ്ണീരിലാക്കി കാട്ടുപന്നികള്\nFri Apr 19 2019 16:22:16 GMT+0530 (IST)\nകോന്നി: കോന്നിയുടെ കിഴക്കന് മലയോര മേഖലകളില് കാട്ടുപന്നി ഉള്‍പ്പടെയുള്ള വന്യമൃഗങ്ങളുടെ ആക്രമണത്തില് കൃഷി നാശം വ്യാപകമാവുന്നു. കഴിഞ്ഞ രാത്രി ഐരവണ് അലുംമൂട്ടില് വേണുകുമാര് ,ഹരിദാസ് കര്‍ഷകരുടെ 100 ഓളം ഏത്തവാഴകള് കാട്ടുപന്നികള് നശിപ്പിച്ചു.\nവാഴകള് സംരക്ഷിക്കുന്നതിനായി ഇവര് സ്ഥാപിച്ച മുള്ളുവേലി തകര്‍ക്കാണ് കാട്ടുപന്നികള് കൂട്ടമായി കൃഷിയിടത്തില് ഇറങ്ങിയത്. കര്‍ഷകര് വായ്പ്പയെടുത്ത് ഓണം വിപണി ലക്ഷ്യമാക്കി നടത്തിയ ഏത്തവാഴ കൃഷിയാണ് ഭാഗികമായി നശിച്ചത്. മൂന്ന് മാസം പ്രായമുള്ള 1500 ഓളം വാഴകളാണ് ഈ കൃഷിയിടത്തില് ഉള്ളത്. ഇതില് 100 വാഴകള് കഴിഞ്ഞ ദിവസം കാട്ടുപന്നികള് തിന്ന് തീര്‍ത്തു.\nകൃഷിയുടെ സംരക്ഷണ വേലി തകര്‍ന്നതിനാല് തുടര്‍ന്നുള്ള ദിവസങ്ങളിലും പന്നികള് കൃഷിയിടത്തിലിറങ്ങാന് സാധ്യതയുണ്ടെന്ന ആശങ്കയിലാണ് കര്‍ഷകര്. വാഴ വിത്തുകള് നട്ട് വളം ചെയതും ജലസേചനം നടത്തിയും ഇത്രനാളും സംരക്ഷിച്ചതിന് വലിയ തുക ചെലവ് വന്നതായി വേണുകുമാര് പറഞ്ഞു. വന്യ മൃഗങ്ങള് കൃഷി നശിപ്പിച്ചാല് തുച്ഛമായ തുക മാത്രമാണ് വനം വകുപ്പ് നഷ്ടപരിഹാരം നല്‍കുന്നതെന്നും വേണുകുമാര് പരാതിപ്പെട്ടു. കാലാവസ്ഥയിലുള്ള വെതിയാനവും രൂക്ഷമായ വന്യമൃഗ ശല്യവും കാരണം കര്‍ഷകര് കാര്‍ഷിക വൃത്തി ഉപേക്ഷിക്കുന്ന അവസ്ഥയാണ് മലയോര മേഖലയിലുള്ളത്.


നമ്മള് സൂപ്പ് കുടിക്കും, സായിപ്പിനു നമ്മുടെ ഭക്ഷണം വേണ്ടേ? - Keralaliterature.com\nadmin February 5, 2018 നമ്മള് സൂപ്പ് കുടിക്കും, സായിപ്പിനു നമ്മുടെ ഭക്ഷണം വേണ്ടേ?2018-02-05T12:17:09+00:00 Featured, News No Comment\nതിരുവനന്തപുരം: ഇന്ത്യന് ഭക്ഷണം ലോകമൊന്നാകെ ഏറ്റെടുക്കുന്ന നാളെയാണ് തന്റെ സ്വപ്നമെന്ന് വ്യവസായസംരംഭകയും ടാബ്ലെസ് ഫുഡ് കമ്പനി സിഇഒയുമായ ഷഫീന യൂസഫലി പറഞ്ഞു. അന്താരാഷ്ട്ര അടുക്കളകളിലേക്ക് ഇന്ത്യന് ഭക്ഷണത്തിന്റെ കടന്നുകയറ്റം എന്ന വിഷയത്തില് മാതൃഭൂമി അന്താരാഷ്ട്ര അക്ഷരോത്സവത്തില് നടന്ന ചര്‍ച്ചയില് സംസാരിക്കുകയായിരുന്നു അവര്.\nസാമ്രാജ്യത്വ ശക്തികളുടെ കടന്നുവരവോടെ അവരുടെ ഭക്ഷണശീലങ്ങളെയും നമ്മള് സ്വീകരിച്ചു. ഇവിടേയ്‌ക്കെത്തിയ സൂപ്പും ന്യൂഡില്‍സും കോണ്‍ഫ്‌ളേക്‌സും പ്രിയപ്പെട്ടതായി. പക്ഷേ, നമ്മുടെ ഭക്ഷണം വിദേശീയര്‍ക്ക് അതേ രീതിയില് അംഗീകരിക്കാന് കഴിയുന്നില്ല. കേരളവും ഇന്ത്യയുമൊക്കെ കാണാന് വിദേശികള് എത്തുമ്പോള് പലപ്പോഴും നമ്മുടെ ഭക്ഷണം അവര്‍ക്ക് സ്വീകാര്യമാവുന്നില്ല. രുചികളിലെ വൈരുദ്ധ്യതയാവാം കാരണം. വിദേശങ്ങളിലും കൂടുതല് സ്വീകാര്യത ഉണ്ടാക്കാന് അവിടങ്ങളില് നമ്മുടെ ഭക്ഷണസാധനങ്ങള് കൂടുതലായി പ്രചരിപ്പിക്കുകയാണ് ഒരു പരിഹാരമെന്നു ഷഫീന പറഞ്ഞു.\nഎന്നാല്, താന് സംഘടിപ്പിക്കാറുള്ള ഭക്ഷ്യമേളകളില് വിദേശികളൊക്കെ ഇവിടുത്തെ ആഹാരം ആസ്വദിച്ച് കഴിക്കുന്നതായാണ് കണ്ടിട്ടുള്ളതെന്നും ആബിദ റഷീദ് പറഞ്ഞു. അവരേതെങ്കിലും തരത്തിലുള്ള അനിഷ്ടം പ്രകടിപ്പിക്കാറില്ല.\n« ഈസ്റ്റിന്ത്യാ കമ്പനി കൊള്ളയടിച്ച സമ്പത്താണ് ബ്രിട്ടന്റെ ഐശ്വര്യം: ഡാല്‍റിമ്പിള്\nഞാന് ഫെമിനിച്ചികള്‍ക്കൊപ്പം: ജോയ്മാത്യു »


ഡിഫൻസ് പാർക് - Factbook\nPublished by Webmaster on February 17, 2021 February 17, 2021\nപൊതുമേഖലയില് പ്രവര്‍ത്തിക്കുന്ന രാജ്യത്തെ ആദ്യ ഡിഫന്‍സ് പാര്‍ക്ക് കേരളത്തിൽ. ഈ സര്‍ക്കാര് അധികാരത്തിലെത്തിയ ശേഷം ഏറ്റെടുത്തു നടത്തിയ ഏറ്റവും വലിയ പദ്ധതികളില് ഒന്നാണിത്. 130.94 കോടി രൂപാ ചിലവില് നിര്‍മ്മിച്ചിട്ടുള്ള ഈ പദ്ധതിയില് 50 കോടി രൂപാ കേന്ദ്ര ധനസഹായമാണ്.\nഒറ്റപ്പാലത്തുള്ള കിന്‍ഫ്രയുടെ നിയന്ത്രണത്തിലുള്ള 60 ഏക്കര് ഭൂമിയിലാണ് ഡിഫന്‍സ് പാര്‍ക്ക് നിര്‍മിച്ചിട്ടുള്ളത്. പ്രതിരോധ സേനയ്ക്കാവശ്യമുള്ള ഉപകരണങ്ങളും, അനുബന്ധ ഘടകങ്ങളുമാണ് ഇവിടെ പ്രധാനമായും നിര്‍മ്മിക്കുക. എയര്‍ക്രാഫ്റ്റ് ഘടകങ്ങള്, പ്രതിരോധ നാവിഗേഷന് ഉല്‍പന്നങ്ങള്, കപ്പലിന്റെ ഭാഗങ്ങള്, പ്രതിരോധവുമായി ബന്ധപ്പെട്ട ഐടി-ഇലക്ട്രോണിക് സംവിധാനങ്ങള്, മൈക്രോ സാറ്റലൈറ്റ്, തന്ത്രപ്രധാനമായ ആശയവിനിമയ സംവിധാനങ്ങള്, സംരക്ഷണ വസ്ത്രങ്ങള് തുടങ്ങിയവ ഇതില്‍പ്പെടും.\nTags: defence parkഡിഫൻസ് പാർക്ക്


ലോകകപ്പ് അറബ് ജീവനക്കാരുടെ ഉല്‍പ്പാദനക്ഷമതയെ ബാധിക്കുമെന്ന് പഠനം - FUTURE KERALA - Daily on Business Economy and Society\nഗള്‍ഫ് മേഖലയില് ജോലി ചെയ്യുന്ന ജീവനക്കാരില് നല്ലൊരു ശതമാനവും ജോലിസമയത്ത് ഫുട്‌ബോള് മത്സരങ്ങള് കാണാന് പദ്ധതിയിടുന്നതായി റിപ്പോര്‍ട്ട്\nദുബായ്: ജൂണ്, ജൂലൈ മാസങ്ങളില് ഗള്‍ഫ് മേഖലയിലെ ജീവനക്കാരുടെ ഉല്‍പ്പാദനക്ഷമതയില് കാര്യമായ ഇടിവ് സംഭവിച്ചേക്കുമെന്ന് ഓണ്‍ലൈന് റിക്രൂട്ട്‌മെന്റ് കമ്പനിയായ ഗള്‍ഫ് ടാലന്റ് നടത്തിയ പഠനം പറയുന്നു. ഫുട്‌ബോള് ലോകകപ്പാണ് തൊഴില്‍ദാതാക്കള്‍ക്ക് കടുത്ത തലവേദന സൃഷ്ടിക്കുക.\nഗള്‍ഫ് മേഖലയില് ജോലിയെടുക്കുന്ന നാല് ജീവനക്കാരില് ഒരാള് ജോലി സമയങ്ങളില് ലോകകപ്പ് ഫുട്‌ബോള് മത്സരങ്ങള് കാണാന് പദ്ധതി ഇടുന്നതായാണ് ഗള്‍ഫ്ടാലന്റ് റിപ്പോര്‍ട്ടില് പറയുന്നത്. ഏറ്റവും രസകരമായ കാര്യം മിക്ക സീനിയര് ജീവനക്കാരും അവരുടെ കമ്പനി ടിവി സ്‌ക്രീനുകളിലൂടെ ഫുട്‌ബോള് മത്സരങ്ങള് കാണാന് ഉദ്ദേശിക്കുന്നുണ്ട് എന്നതാണ്. താഴെക്കിടയിലുള്ള ജീവനക്കാര് സ്മാര്‍ട്ട്‌ഫോണുകളിലൂടെ ലൈവ് സ്ട്രീമിംഗ് വഴിയാകുമത്രെ ആവേശത്തോടെ ലോകകപ്പ് ഫുട്‌ബോള് മത്സരങ്ങള് കാണുക.\nചില ജീവനക്കാര് വെളിപ്പെടുത്തിയത് ഫുട്‌ബോള് ലോകകപ്പ് മത്സരങ്ങള് കാണാനായി തങ്ങള് ജോലിയില് നിന്ന് നേരത്തെ ഇറങ്ങുമെന്നാണ്. അല്ലെങ്കില് വാര്‍ഷിക ലീവ് എടുക്കുമെന്നും. ചിലര് പറഞ്ഞത് സിക്ക് ലീവ് നല്‍കി ഫുട്‌ബോള് മത്സരങ്ങള് കാണുമെന്നാണ്.\nഏറ്റവും രസകരമായ കാര്യം മിക്ക സീനിയര് ജീവനക്കാരും അവരുടെ കമ്പനി ടിവി സ്‌ക്രീനുകളിലൂടെ ഫുട്‌ബോള് മത്സരങ്ങള് കാണാന് ഉദ്ദേശിക്കുന്നുണ്ട് എന്നതാണ്. താഴെക്കിടയിലുള്ള ജീവനക്കാര് സ്മാര്‍ട്ട്‌ഫോണുകളിലൂടെ ലൈവ് സ്ട്രീമിംഗ് വഴിയാകുമത്രെ ആവേശത്തോടെ ഫുട്‌ബോള് മത്സരങ്ങള് കാണുക.\nജൂണ് 14 മുതല് ജൂലൈ 15 വരെ റഷ്യയിലാണ് ഫുട്‌ബോള് മാമാങ്കം അരങ്ങേറുന്നത്. യുഎഇ സമയമനുസരിച്ച് ഉച്ചയ്ക്ക്2മണിക്കും പുലര്‍ച്ചെ ഒരു മണിക്കും ഇടയ്ക്കാണ് മിക്ക മത്സരങ്ങളും വരുന്നത്. അതുകൊണ്ടുതന്നെ ജോലിയെ ഇത് ബാധിക്കുമെന്ന് തീര്‍ച്ച.\nമേഖലയിലൊട്ടാകെ ഫുട്‌ബോള് ജ്വരം തന്നെ പകരുകയാണ്. നാല് അറബ് രാജ്യങ്ങള് ഇത്തവണ ലോകകപ്പിലേക്ക് യോഗ്യത നേടിയതാണ് മുമ്പെങ്ങുമില്ലാത്ത തരത്തില് ഇത്തവണ ഫുട്‌ബോള് താല്‍പ്പര്യം ജനങ്ങളില് ജനിപ്പിച്ചത്. സൗദി അറേബ്യ, മൊറോക്കോ, ട്യുനീഷ്യ, ഈജിപ്റ്റ് തുടങ്ങിയ രാജ്യങ്ങളുടെ മത്സരങ്ങളാണ് അറബ് ലോകം പ്രതീക്ഷയോടെ നോക്കിക്കാണുന്നത്.\nഗള്‍ഫ്ടാലന്റ് സര്‍വേ നടത്തിയവരില് 92 ശതമാനവും പറഞ്ഞത് ലോകകപ്പ് മത്സരങ്ങളുടെ കുറച്ച് ഭാഗമെങ്കിലും അവര് തീര്‍ച്ചയായും കാണുമെന്നാണ്. 28 ശതമാനം പേര് പറഞ്ഞതാകട്ടെ ജോലിസമയത്താണെങ്കിലും തങ്ങള് മത്സരങ്ങള് കാണുമെന്നും. മിക്ക ജീവനക്കാരും രഹസ്യമായി മത്സരങ്ങള് കാണാനാണ് ഉദ്ദേശിക്കുന്നത്.\n2014ലെ ഫുട്‌ബോള് ലോകകപ്പ് മത്സരങ്ങളിലൂടെ മാത്രം ബ്രിട്ടനിലെ ജീവനക്കാര് ഉല്‍പ്പാദനക്ഷമതയില് വമ്പന് ഇടിവ് വരുത്തിയതായാണ് ഒരു സര്‍വേയിലൂടെ വ്യക്തമായത്. ഉല്‍പ്പാദനക്ഷമതയിലെ ഇടിവിനെ തുടര്‍ന്ന് കമ്പനികള്‍ക്ക് വന്ന നഷ്ടം 5.6 ബില്ല്യണ് ഡോളറായിരുന്നു.\nTags:\tWorld Cup will affect Arab workers' productivity


99.47 % വിദ്യാര്‍ത്ഥികള് വിജയിച്ചു; എസ്എസ്എല്‍സി പരീക്ഷ ഫലം പ്രഖ്യാപിച്ച് വിദ്യാഭ്യാസ മന്ത്രി വി ശിവന്‍കുട്ടി - Media Malayalam (മീഡിയ മലയാളം)\n99.47 % വിദ്യാര്‍ത്ഥികള് വിജയിച്ചു; എസ്എസ്എല്‍സി പരീക്ഷ ഫലം പ്രഖ്യാപിച്ച് വിദ്യാഭ്യാസ മന്ത്രി വി ശിവന്‍കുട്ടി\nഫുള് എ പ്ലസ് 1,21,318 പേര്‍ക്ക് ലഭിച്ചു. കഴിഞ്ഞ വര്‍ഷം ഫുള് എ പ്ലസ് 41,906 പേര്‍ക്ക് ആയിരുന്നു. 79,412 ഫുള് എ പ്ലസ് വര്‍ധിച്ചു. മലപ്പുറം വിദ്യാഭ്യാസ ജില്ലയിലാണ് ഏറ്റവും കൂടുതല് ഫുള് എ പ്ലസ് ലഭിച്ചത്. 7838 പേര്‍ക്ക് ഫുള് എ പ്ലസ് മലപ്പുറത്ത് ലഭിച്ചു. 98.82 ശതമാനമാണ് കഴിഞ്ഞ വര്‍ഷത്തെ വിജയം.\nപ്രൈവറ്റ് വിദ്യാര്‍ത്ഥികള് (പുതിയ സ്‌കീം) 615 പേര് പരീക്ഷയെഴുതിയതില് 537 പേര് ഉപരിപഠനത്തിന് അര്‍ഹരായി. പ്രൈവറ്റ് വിദ്യാര്‍ത്ഥികളില് പഴയ സ്‌കീമില് പരീക്ഷ എഴുതിയ 346 പേരില് 270 പേര് ഉപരിപഠനത്തിനു യോഗ്യത നേടി. എസ്എസ്എല്‍സി പ്രൈവറ്റ് വിഭാഗത്തില് 991 പേര് പരീക്ഷ എഴുതി. കൊവിഡ് കാരണം മൂല്യനിര്‍ണയ ക്യാംപുകള് 57ല്‍നിന്ന് 72 ആയി ഉയര്‍ത്തിയിരുന്നു. 12,971 അധ്യാപകര് ക്യാമ്പുകളില് പങ്കെടുത്തുവെന്നും മന്ത്രി. ഐടി പ്രാക്ടിക്കല് പരീക്ഷ നടക്കാതിരുന്നതിനാല് നിരന്തര മൂല്യ നിര്‍ണയത്തിലൂടെ ആനുപാതികമായി നല്‍കിയെന്നും മന്ത്രി പറഞ്ഞു.\nഗള്‍ഫില് ആകെ9സെന്ററുകളുണ്ട് അവിടെ 97.03% വിജയമാണ് ഉണ്ടായിരിക്കുന്നത്. മൂന്നു വിദ്യാലയങ്ങള് സമ്പൂര്‍ണ വിജയം കരസ്ഥമാക്കി. ലക്ഷദ്വീപില്9സെന്ററുകളുണ്ട്. ഇവിടെ 96.81% വിജയമാണ് ഉണ്ടായിരിക്കുന്നത്.\nമലപ്പുറം എടരിക്കോട് പികെഎംഎച്ച്എസ്എസ് സ്‌കൂളിലാണ് ഏറ്റവും കൂടുതല് വിദ്യാര്‍ഥികള് പരീക്ഷയെഴുതിയത് . 2076 വിദ്യാര്‍ഥികളാണ് ഇവിടെ ഇത്തവണ പരീക്ഷയെഴുതിയത്. ഏറ്റവും കുറവ് കുട്ടികള് പരീക്ഷയെഴുതിയത് പത്തനംതിട്ട നിരണം വെസ്റ്റിലുള്ള സെന്റ് തോമസ് എച്ച്എസ്എസിലാണ്. ഒരാള് മാത്രം പരീക്ഷയെഴുതി.\n99.47% of students passed\nannounces SSLC results\nPrevious articleനട്ടെല്ല് തകര്‍ന്നിട്ടും രഘുനന്ദനന്റെ ജീവിതം ഇരുളടഞ്ഞില്ല\nNext articleകൊവിഡ് വ്യാപനം; പ്രാദേശികാടിസ്ഥാനത്തിൽ നിയന്ത്രണങ്ങൾ പ്രഖ്യാപിച്ചു


വ്യാജഹര്‍ത്താല്: താനൂര്,തിരൂര്, പരപ്പനങ്ങാടി മേഖലകളില് നിരോധനാജ്ഞ പ്രഖ്യാപിച്ചു - themediasyndicate\nവ്യാജഹര്‍ത്താല്: താനൂര്,തിരൂര്, പരപ്പനങ്ങാടി മേഖലകളില് നിരോധനാജ്ഞ പ്രഖ്യാപിച്ചു\nമലപ്പുറം : വ്യാജഹര്‍ത്താലിന്‍റെ മറപിടിച്ചുണ്ടായ അക്രമങ്ങള് നിയന്ത്രണരഹിതമായതിനെ തുടര്‍ന്ന് താനൂര്, തിരൂര്, പരപ്പനങ്ങാടി പോലീസ് സ്റ്റേഷനുകളുടെ പരിധിയില് നിരോധനാജ്ഞ പ്രഖ്യാപിച്ചു. ഇന്നു മുതല് ഒരാഴ്ച്ചയിലേക്കാണ് നിരോധനാജ്ഞ പ്രഖ്യാപിച്ചിരിക്കുന്നത്. താനൂരില് ഹര്‍ത്താല് അനുകൂലികള് നടത്തിയ കല്ലേറില് പതിനൊന്ന് പോലീസുകാര്‍ക്ക് പരിക്കേറ്റിരുന്നു.\nഅതേസമയം വ്യാജഹര്‍ത്താലിന്‍റെ പേരിലുള്ള അക്രമങ്ങള് തുടരുകയാണ്. പാലക്കാട് ചെര്‍പ്പുളശ്ശേരിയില് ഗതാഗതം തടസ്സപ്പെടുത്താന് ഹര്‍ത്താല് അനുകൂലികള് റോഡിലിട്ട കല്ലെടുത്ത് മാറ്റിയ പോലീസുകാരനെ ഒരു സംഘം മര്‍ദ്ദിച്ച് അവശനാക്കി. സിവില് പോലീസ് ഓഫീസര് കൃഷ്ണദാസിനാണ് മര്‍ദ്ദനമേറ്റത്. സംഭവത്തില് മുപ്പതോളം പേരെ പോലീസ് അറസ്റ്റ് ചെയ്തു. ഇതില് പ്രതിഷേധിച്ച് ഹര്‍ത്താല് അനുകൂലികള് പോലീസ് സ്റ്റേഷനിലേക്ക് മാര്‍ച്ച് നടത്തുകയാണ്.\nകൊച്ചിയിൽ ഹർത്താലിന്റെ പേരിൽ ബ്രോഡ് വേ – മറൈൻ ഡ്രൈവ് പരിസരത്തെ കടകൾ അടപ്പിക്കാൻ ശ്രമിച്ച 12 പേരെ പൊലീസ് കസ്റ്റഡിയിലെടുത്തു. ആലപ്പുഴ കലവൂരിൽ കടകൾ അടപ്പിക്കാൻ ശ്രമിച്ച ഹർത്താൽ അനുകൂലികൾക്കു നേരെ പോലീസ് ലാത്തി വീശി. നഗരത്തിൽ കടകൾ അടപ്പിക്കാൻ ശ്രമിച്ച 26 പേർ കസ്റ്റഡിയിലെടുത്തിട്ടുണ്ട്. മലപ്പുറം പൊന്നാന്നിയില് പ്രതിഷേധക്കാരെ ഓടിക്കാന് പോലീസ് നടത്തിയ ലാത്തിചാര്‍ജ്ജിനിടെ പതിനാല് വയസ്സുകാരന് വീണ് പരിക്കേറ്റു.\nഒരു വശത്ത് പ്രതിമ പണിയാന് മൂവായിരം കോടി ചെലവിടുന്നു; മറുവശത്ത് ചരിത്രസ്മാരകങ്ങള് കോര്‍പറേറ്റുകള്‍ക്കു കൈയൊഴിയുന്നു: മോദി നടപടി ദേശീയ നാണക്കേടെന്ന് തോമസ് ഐസക്ക്\nആൻഡേഴ്സന് അഞ്ചുവിക്കറ്റ്,ഇന്ത്യ 107 റൺസിനു പുറത്ത്


വിചാരണാ നടപടി തുടങ്ങി\nThu Apr 25 2019 21:40:47 GMT+0530 (IST)\nകൊച്ചി: യുവനടിയെ തട്ടിക്കൊണ്ടുപോയി ആക്രമിച്ച കേസിന്റെ വിചാരണാ നടപടികള് എറണാകുളം പ്രിന്‍സിപ്പല് സെഷന്‍സ് കോടതിയില് തുടങ്ങി. കേസില് ചലച്ചിത്രതാരം ദിലീപ് അടക്കം ജാമ്യത്തില് ഉള്ളതും റിമാന്‍ഡില് കഴിയുന്നതും ഉള്‍പ്പെടെ 10 പ്രതികള് ഇന്നലെ കോടതിയില് ഹാജരായി.\nഅഭിഭാഷകരായ പ്രതികള് ഹാജരായില്ല. കേസ് അടച്ചിട്ട മുറിയില് വേണമെന്ന് ആക്രമണത്തിനിരയായ നടിക്കു വേണ്ടി ഹാജരായ അഭിഭാഷകന് കോടതിയോട് ആവശ്യപ്പെട്ടപ്പോള് കേസിലെ മുഴുവന് രേഖകളും വേണമെന്നായിരുന്നു ദിലീപിന്റെ ആവശ്യം. ഇതേത്തുടര്‍ന്ന് കേസില് പ്രതികള് പകര്‍ത്തിയ അപകീര്‍ത്തികരമായ ദൃശ്യങ്ങ ള് ഒഴികെയുള്ള രേഖകള് പ്രതികള്‍ക്കു നല്‍കുന്നതില് കോടതി പ്രോസിക്യൂഷന്റെ അഭിപ്രായം തേടി. വൈദ്യപരിശോധനാ റിപോര്‍ട്ടുകള് അടക്കം പ്രതിഭാഗത്തിന് ആവശ്യമായ രേഖകളുടെ പട്ടിക സമര്‍പ്പിക്കാന് കോടതി നിര്‍ദേശിച്ചു. ആക്രമണത്തിന് ഇരയായ നടിക്കു വേണ്ടി ഹാജരാവാന് സ്വകാര്യ അഭിഭാഷകനും കോടതിയില് വക്കാലത്ത് സമര്‍പ്പിച്ചു. കേസിലെ വിചാരണ വേഗത്തില് പൂര്‍ത്തിയാക്കാന് പ്രത്യേക കോടതിയും വനിതാ ജഡ്ജിയും വേണം, വിചാരണ അടച്ചിട്ട മുറിയിലാക്കണം, വിചാരണാ നടപടികള് മാധ്യമങ്ങള് റിപോര്‍ട്ട് ചെയ്യുന്നത് ഒഴിവാക്കണം തുടങ്ങിയ ആവശ്യങ്ങള് ഉള്‍ക്കൊള്ളുന്ന അപേക്ഷയും നടിക്കു വേണ്ടി അഭിഭാഷകന് സമര്‍പ്പിച്ചു.\nഎട്ടാം പ്രതിയായ ദിലീപിനെ കൂടാതെ കേസിലെ മറ്റു പ്രതികളായ വേങ്ങൂര് എലമ്പക്കാമ്പള്ളി നെടുവേലിക്കുടിയില് സുനില്‍കുമാര്(പള്‍സര് സുനി), കൊരട്ടി തിരുമുടിക്കുന്ന് പൗവ്വത്തുശ്ശേരിയില് മാര്‍ട്ടിന് ആന്റണി, തമ്മനം മണപ്പാട്ടിപറമ്പില് മണികണ്ഠന്, കതിരൂര് മംഗലശ്ശേരി വി പി വിജേഷ്, ഇടപ്പള്ളി കുന്നുമ്പുറം പാലിക്കാപറമ്പില് സലിം (വടിവാള് സലിം), തിരുവല്ല പെരിങ്ങറ പഴയ നിലത്തില് പ്രദീപ്, കണ്ണൂര് ഇരിട്ടി പൂപ്പള്ളിയില് ചാര്‍ലി തോമസ്, പത്തനംതിട്ട കോഴഞ്ചേരി സ്‌നേഹഭവനില് സനില്‍കുമാര് (മേസ്തിരി സനില്), കാക്കനാട് ചെമ്പുമുക്ക് കുന്നത്തു വിഷ്ണു എന്നിവരാണ് ഇന്നലെ കോടതിയില് നേരിട്ടു ഹാജരായത്. അഭിഭാഷകരായ പ്രതികള് ആലുവ ചുണങ്ങുംവേലി ചെറുപറമ്പില് പ്രദീഷ് ചാക്കോ, എറണാകുളം ബ്രോഡ്‌വേയില് പാന്തപ്ലാക്കല് രാജു ജോസഫ് എന്നിവര് ഹാജരായില്ല. സംഭവത്തില് ഇവര് കുറ്റക്കാരല്ലാത്തതിനാല് പ്രതിസ്ഥാനത്തു നിന്നും ഒഴിവാക്കണമെ ന്നും മറ്റു പ്രതികള്‍ക്കൊപ്പം നിര്‍ത്തരുതെന്നും ഇവര്‍ക്കു വേണ്ടി ഹാജരായ അഭിഭാഷകന് കോടതിയോട് അഭ്യര്‍ഥിച്ചു. കേസിലെ രേഖകള് ആവശ്യപ്പെടുന്ന പ്രതിഭാഗത്തിന്റെ അപേക്ഷയും പ്രതികളുടെ ജാമ്യാപേക്ഷയും കോടതി ഈ മാസം 16നു പരിഗണിക്കും. വിചാരണാ നടപടികള് അനന്തമായി നീണ്ടുപോവാന് ഇടവരുത്തരുതെന്നു പ്രതിഭാഗത്തോടു കോടതി നിര്‍ദേശിച്ചു. ഈ മാസം 28ന് കേസ് വീണ്ടും പരിഗണിക്കും. പ്രോസിക്യൂഷനെ പ്രതിനിധീകരിച്ച് സ്‌പെഷ്യല് പ്രോസിക്യൂട്ടര്, അന്വേഷണ ഉദ്യോഗസ്ഥന് ഇന്‍സ്‌പെക്ടര് ബൈജു പൗലോസ് എന്നിവരും കോടതിയില് ഹാജരായി.


മാഞ്ചസ്റ്ററിൽ മെയ് അഞ്ചിന് ഫാ. സോജി ഓലിക്കൽ നയിക്കുന്ന മലയാളത്തിലുള്ള ധ്യാനം രാവിലെ9മുതൽ; ദൈവ സംഗീതം യുവജനതയുടെ ഹൃദയഗീതമാവാൻ യുവജനങ്ങൾക്കായി "സെഹിയോന് യുകെ മ്യൂസിക്കല് കണ്‍സേര്‍ട്ട് എബ്ലേസ്2.0" ഉച്ചകഴിഞ്ഞ് 3.30ന് .... - Pravasi Vartha\nമാഞ്ചസ്റ്ററിൽ മെയ് അഞ്ചിന് ഫാ. സോജി ഓലിക്കൽ നയിക്കുന്ന മലയാളത്തിലുള്ള ധ്യാനം രാവിലെ9മുതൽ; ദൈവ സംഗീതം യുവജനതയുടെ ഹൃദയഗീതമാവാൻ യുവജനങ്ങൾക്കായി “സെഹിയോന് യുകെ മ്യൂസിക്കല് കണ്‍സേര്‍ട്ട് എബ്ലേസ്2.0” ഉച്ചകഴിഞ്ഞ് 3.30ന് ….\nകണ്‍സേര്‍ട്ടിന് മുന്നോടിയായി ഫാ. സോജി ഓലിക്കല് നയിക്കുന്ന മലയാളം ശുശ്രൂഷ ഇതേ വേദിയില് രാവിലെ 9ന് ആരംഭിച്ച് ഉച്ചയ്ക്ക്2മണിക്ക് അവസാനിക്കും. മലയാളം ശുശ്രൂഷയ്ക്ക് എന്‍ട്രി പാസ് ആവശ്യമില്ല. ഈ പരിപാടി പൂര്‍ത്തിയാക്കിയ ശേഷമാണ് സെഹിയോണ് യുകെ ‘ദി വിറ്റ്‌നസസ്’ അവതരിപ്പിക്കുന്ന “എബ്ലേസ് മ്യൂസിക്കല് കണ്‍സേര്‍ട്ടിന് “\nരാവിലെ9മുതൽ2വരെ


കാൻസറേ, പോടാ മോനേ... | Fight Against Cancer\nപലവട്ടം ശസ്ത്രക്രിയയും കീമോ തെറാപ്പിയും ഇമ്യൂണോ തെറാപ്പിയും ഏറ്റുവാങ്ങേണ്ടി വന്ന ഒരു വ്യക്തി. രോഗം ബാധിച്ച കരളിന്റെ ഒരുഭാഗം അടര്‍ത്തി മാറ്റിയപ്പോഴും അദ്ദേഹം തളര്‍ന്നില്ല. ഓരോ പ്രാവശ്യം കീമോ തെറാപ്പി നല്‍കുമ്പോഴും അദ്ദേഹം പറയും: ''എനിക്ക് അതിരാവിലെ തിരുവനന്തപുരത്തെത്തണം. രാവിലെതന്നെ പോയി ഹോട്ടലിലേക്കുള്ള മീന് വാങ്ങണം. അതും മീന്‍ചന്തയില് നിന്നു തന്നെ.''\nPublished: Dec 20, 2017, 02:00 PM IST\nഡോ.വിപി ഗംഗാധരനൊപ്പം പ്രസാദ് ചക്രപാണി\n'ഡോക്ടറേ, ഇതിയാന് പറഞ്ഞാല് കേള്‍ക്കില്ല, ഏതുനേരവും പറമ്പിലാണ്... പണിക്കാരുടെ കൂടെ. കാന്‍സര് രോഗിയായിരുന്നെന്നൊരു വിചാരമേയില്ല. ഡോക്ടറൊന്ന് ഉപദേശിക്ക്...'' റാന്നിക്കാരി അന്നമ്മയുടെ സ്ഥിരം പല്ലവിയാണ്.ഭര്‍ത്താവായ സൈമണെക്കുറിച്ച്. അടച്ചുപൂട്ടി വീട്ടിലിരിക്കണം -സൈമന്റെ കണ്ണുകള് നിറയും.\nകാന്‍സര് രോഗികള് (രോഗം മാറിയവരാണെങ്കില്‍പ്പോലും) അടച്ചുപൂട്ടി വീട്ടിലിരിക്കണം... നമ്മുടെ സമൂഹത്തിന്റെ ഒരു ചിന്താഗതിയാണിത്. ഇതിനൊരപവാദമായി ജീവിക്കുന്ന വ്യക്തികള്... അല്ല, അവര് മാതൃകകളാണ്. രോഗികളല്ലാത്തവരും മാതൃകയാക്കേണ്ടവര്. അങ്ങനെയൊരാള്... എന്നും മുഖത്ത് പ്രസാദഭാവം മാത്രം കാത്തുസൂക്ഷിക്കുന്ന പ്രസാദ് ചക്രപാണി. 68-ാം വയസ്സിലും ഇരുപതുകാരന്റെ ചുറുചുറുക്കോടെ ഓടിനടക്കുന്ന ഒരു ബിസിനസുകാരന്. ഒരു ബിസിനസ് കണ്‍സള്‍ട്ടന്റ്. '2010 മുതല് ഒരു സുഹൃത്തിനേയും കൊണ്ടു മാത്രമേ നടക്കാറുള്ളൂ' എന്ന് വിശേഷിപ്പിക്കുന്ന ഒരു സരസന് ആ സുഹൃത്ത് മറ്റാരുമല്ല... കാന്‍സറാണ്.\nപലവട്ടം ശസ്ത്രക്രിയയും കീമോ തെറാപ്പിയും ഇമ്യൂണോ തെറാപ്പിയും ഏറ്റുവാങ്ങേണ്ടി വന്ന ഒരു വ്യക്തി. രോഗം ബാധിച്ച കരളിന്റെ ഒരുഭാഗം അടര്‍ത്തി മാറ്റിയപ്പോഴും അദ്ദേഹം തളര്‍ന്നില്ല. ഓരോ പ്രാവശ്യം കീമോ തെറാപ്പി നല്‍കുമ്പോഴും അദ്ദേഹം പറയും: ''എനിക്ക് അതിരാവിലെ തിരുവനന്തപുരത്തെത്തണം. രാവിലെതന്നെ പോയി ഹോട്ടലിലേക്കുള്ള മീന് വാങ്ങണം. അതും മീന്‍ചന്തയില് നിന്നു തന്നെ.'' അന്ന് അദ്ദേഹം തിരുവനന്തപുരത്ത് ടൂറിസം ഡയറക്ടറേറ്റില് 'അതിഥി കഫേ' എന്ന ഹോട്ടല് നടത്തുകയായിരുന്നു. മുഴുവന് സമയവും അതില് വ്യാപൃതനായിരുന്നു അദ്ദേഹം.\nശരീരവും മനസ്സും ഒരേപോലെ മുന്നോട്ടു പോകുമ്പോള് കാന്‍സറിന്, അദ്ദേഹത്തിന്റെ സുഹൃത്തായി മാത്രമേ കൂടെ നടക്കാന് സാധിക്കുമായിരുന്നുള്ളൂ. ഏകദേശം ഒരുവര്‍ഷം മുന്‍പ്, വീണ്ടും കീമോ തെറാപ്പി മരുന്നുകള് എടുക്കുന്നതിനിടെ പ്രസാദ് പറഞ്ഞു: ''ഞാന് ഒരു എക്‌സിബിഷന് സംഘടിപ്പിക്കാന് പദ്ധതി തയ്യാറാക്കുകയാണ്. 2017 ഡിസംബറില് എറണാകുളത്തു വച്ചാണ് പരിപാടി. കോടികളുടെ പദ്ധതിയാണ്. നിലംതൊടാതെ എനിക്കതിനു വേണ്ടി ഓടേണ്ടിവരും.'' -എന്റെ മുഖത്തേക്ക് നോക്കി, പ്രസാദ് ഒരുനിമിഷം മൗനിയായി. ''ഡോക്ടര് സമ്മതിക്കുകയാണെങ്കില് മാത്രം...'' ആ കണ്ണുകളിലെ തിളക്കം ഞാന് കണ്ടു... എന്റെ ഉത്തരം എന്തായിരിക്കണമെന്ന് ആഗ്രഹിക്കുന്ന ആ മനസ്സ് ഞാന് കണ്ടു: ''ശരി നമുക്ക് പിടിച്ചുനില്‍ക്കാം...'' യാന്ത്രികമായിരുന്നു എന്റെ വാക്കുകള്.\nകഴിഞ്ഞ ഒരുവര്‍ഷം... പലവട്ടം കാന്‍സറെന്ന സുഹൃത്ത് പ്രസാദിന്റെ ശത്രുവായി മാറാന് ശ്രമിക്കുന്നത് ഞാന് കണ്ടു. പക്ഷേ, പ്രസാദിന്റെ നിശ്ചയദാര്‍ഢ്യത്തിന് മുന്നില് കാന്‍സര് തോറ്റുകൊണ്ടേയിരുന്നു.ഇക്കഴിഞ്ഞ ഒരു മാസം... ''സാറേ, ഒരുമാസം കൂടി പിടിച്ചുനിന്നേ പറ്റുകയുള്ളൂ...'' എന്നും പ്രസാദ് ആവര്‍ത്തിക്കും. കരളിലെ അസുഖം തിരികെ വന്നുതുടങ്ങി. അതുമൂലം എല്ലാ ദിവസവും കുളിരും പനിയും... അതും പ്രസാദ് കൂട്ടുകാരനായി കൂടെ കൂട്ടി. ഒരുദിവസം പനി വന്നില്ലെങ്കില് പ്രസാദ് ഫോണ് ചെയ്യും: ''ഇന്ന് ഇതുവരെ കൂട്ടുകാരനെ കണ്ടില്ല സാറേ...'' പനി വരുമ്പോള് പറയും: ''ഇതിലും വലിയ പെരുന്നാളു വന്നിട്ടും വാപ്പ പള്ളീല് കേറീട്ടില്ല, സാറേ'' -കൂടെ ഒരു ചിരിയും. പ്രസാദിന്റെ മനസ്സ് ശാന്തമായിരുന്നു... എന്റെ മനസ്സില് ആധിയും.\nഡിസംബര് 12-ാം തീയതി ഉച്ചയോടെ പ്രസാദിന്റെ ഫോണ്‍കോള് വന്നു. പതിന്മടങ്ങ് സന്തോഷവാനാണെന്ന് തെളിയിക്കുന്ന സ്വരം... വാചകങ്ങള്: ''നാളെ എക്‌സ്പോ തുടങ്ങുകയാണ്, ഡോക്ടര്...'' അങ്ങിനെ ഞാനും Elex-2017 എന്ന Electrical Industrial expo കാണാന് സിയാല് കണ്‍വെന്‍ഷന് സെന്ററില് പോയി. ''ഡോക്ടറെന്താ ഇവിടെ...'' എന്നെ അറിയാവുന്ന പലരും തിരക്കി. എന്റെ ഉത്തരം ഞാന് മനസ്സിലൊതുക്കി: 'ഞാന് എക്‌സ്പോ കാണാന് വന്നതല്ല, അതിനേക്കാള് അത്ഭുതമായ പ്രസാദിനെ കാണാനാണ്.' പ്രസാദിന്റെ സംഘടനാപാടവം ഞാന് നേരില്‍ക്കണ്ടു. സ്റ്റാളുകള്‍ക്കിടയിലൂടെ നടന്നുവരുന്ന പ്രസാദ് ചക്രപാണി... ആ മുഖത്തെ വിജയഭാവം... അതു വിവരിക്കാന് വാക്കുകളില്ല.\n'എന്റെ കൂട്ടുകാരന് ഇന്നും ഇന്നലെയും എന്റെകൂടെ വന്നില്ല ഡോക്ടറേ...''അതേ ചിരി. ഡിസംബര് 13 മുതല് 15 വരെ എക്‌സ്പോ. 17-ാം തീയതി പ്രസാദ് വീട്ടില് വന്നു: ''കീമോ തെറാപ്പി ഒരാഴ്ച താമസിച്ചുപോയി... ഞാന് നാളെ ആ ഡോസ് എടുത്തോളാം.'ഇപ്രാവശ്യം ഞാനാണ് ചിരിച്ചത്...ദൂരെയെവിടെയോ തോല്‍വിയറിഞ്ഞ കാന്‍സറിന്റെ കരച്ചിലും കേള്‍ക്കുന്ന പോലെ.\nFight agianst cancer\nരക്തപരിശോധനയിലൂടെ ക്യാന്‍സര് തിരിച്ചറിയാം, കണ്ടെത്തലുമായി ഗവേഷകര്\nഎന്റെ വണ്ടി ആംബുലന്‍സാണ് എന്ന് ആള്‍ക്കാര് പറയാറുണ്ട് ഡോക്ടറേ\n'ശ്വാസകോശം സ്പോഞ്ച് പോലെയാണ് എന്ന പരസ്യം അന്ന് അയാള്‍ക്കൊരു തമാശയായിരുന്നു'\nവി.പി ഗംഗാധരന് എഴുതുന്നു; മനുഷ്യർ യന്ത്രങ്ങളാവുമ്പോൾ\nവി.പി ഗംഗാധരന് എഴുതുന്നു; വലിയ മനുഷ്യരാകുന്നതെങ്ങനെ


വാർത്ത -f'ഫ്ലഷബിൾ വൈപ്പുകൾ' ക്ലോഗ് അഴുക്കുചാൽ ലേബൽ വിശ്വസിക്കരുത്\nFl 'ഫ്ലഷബിൾ വൈപ്പുകൾ' ക്ലോഗ് അഴുക്കുചാൽ ലേബൽ വിശ്വസിക്കരുത്\nവൈറ്റ് കിംഗ് "ഫ്ലഷബിൾ" വൈപ്പുകളുടെ നിർമ്മാതാവിന് 700,000 ഡോളർ പിഴ ചുമത്തി, കാരണം ഇവ വാസ്തവത്തിൽ ഫ്ലഷബിൾ അല്ല. "ടോയ്‌ലറ്റ് പേപ്പർ പോലെ" എന്ന് പരസ്യം ചെയ്യപ്പെടുന്ന വൈപ്പുകൾ, മലിനജല സംവിധാനത്തിൽ വിഘടിച്ച് വലിയ തടസ്സങ്ങൾക്ക് കാരണമാകില്ല.\nതെറ്റായതും തെറ്റിദ്ധരിപ്പിക്കുന്നതുമായ പ്രാതിനിധ്യം നൽകിയതിന് കുറ്റവാളികളെ നിർമ്മിക്കുന്ന പെന്റൽ പ്രൊഡക്റ്റുകളും പെന്റൽ ലിമിറ്റഡും ഫെഡറൽ കോടതി കണ്ടെത്തി. ടോയ്‌ലറ്റ് പേപ്പർ പോലെ മലിനജല സംവിധാനത്തിൽ തുടച്ചുമാറ്റപ്പെടുമെന്ന് പെന്റൽ അവകാശപ്പെട്ടു.\nമേക്കപ്പ് നീക്കംചെയ്യൽ മുതൽ ആ ury ംബര ടോയ്‌ലറ്റ് പേപ്പർ വരെ എല്ലാത്തിനും വിൽക്കുന്ന ഫ്ലഷബിൾ വൈപ്പുകൾ പൊതുജനാരോഗ്യത്തിന് വളരുന്ന അപകടമാണ്. നഗരത്തിലെ മലിനജല സംവിധാനത്തിലെ മലിനജല തടസ്സങ്ങളിൽ 75 ശതമാനവും തുടച്ചുമാറ്റുന്നതായി സിഡ്നി വാട്ടർ പറയുന്നു.\nവൈപ്പുകൾ ടോയ്‌ലറ്റ് പേപ്പർ പോലെ കാണപ്പെടുമെങ്കിലും, വലിയ വ്യത്യാസങ്ങളുണ്ട്. "എയർ-ലേഡ് പേപ്പർ" എന്ന് വിളിക്കപ്പെടുന്ന വളരെ കടുപ്പമുള്ള വസ്തുക്കളിൽ നിന്നാണ് വൈപ്പുകൾ നിർമ്മിക്കുന്നത്, അവ പലപ്പോഴും ശുദ്ധീകരണ രാസവസ്തുക്കൾ, അണുനാശിനി, സൗന്ദര്യവർദ്ധക സുഗന്ധങ്ങൾ എന്നിവ ഉപയോഗിച്ച് നിറയ്ക്കുന്നു.\nവായുസഞ്ചാരമുള്ള കടലാസ് മലിനജലങ്ങളിൽ ടോയ്‌ലറ്റ് പേപ്പറിലേക്ക് വളരെ വ്യത്യസ്തമായി പ്രവർത്തിക്കുന്നു, മാത്രമല്ല അവ വെള്ളത്തിൽ പെട്ടെന്ന് വിഘടിക്കുന്നില്ല.\nമലിനജല പൈപ്പുകളിലായിരിക്കുമ്പോൾ, മായ്ച്ചുകളയുന്ന വൈപ്പുകൾക്ക് മറ്റ് വൈപ്പുകളുമായി ബന്ധിപ്പിക്കാനും തടസ്സങ്ങൾ സൃഷ്ടിക്കാനും ഒരു പ്രവണതയുണ്ട്. വാഷിംഗ് മെഷീനിൽ ചിലപ്പോൾ കാണപ്പെടുന്ന ഇടുങ്ങിയ വസ്ത്രങ്ങളുടെ കെട്ട് പോലെയാണ് ഇത്. ലോകമെമ്പാടുമുള്ള മലിനജല സിസ്റ്റം മാനേജർമാർ പ്രശ്നം തടയാൻ ശക്തിയില്ലാത്തവരാണെന്ന് തോന്നുന്നു.\nതുടച്ചാൽ ഉണ്ടാകുന്ന മലിനജല തടസ്സങ്ങൾ വിചിത്രമായി തോന്നുന്നു. തടസ്സങ്ങൾ നീക്കംചെയ്യുന്നതിന് പരിമിത സ്ഥലങ്ങളിൽ അസുഖകരമായ ജോലി ആവശ്യമാണ് (അവയിൽ ചിലത് കൈകൊണ്ട് ചെയ്യുന്നു!). 2016 ൽ ന്യൂകാസിലിന്റെ ഹണ്ടർ വാട്ടർ ഒരു വൃത്തികെട്ട ഏഴ് മീറ്റർ പാമ്പുകളെ തുടച്ചുമാറ്റുകയും മലിനജല അവശിഷ്ടങ്ങൾ നീക്കം ചെയ്യുകയും ചെയ്തു, ഏകദേശം ഒരു ടൺ ഭാരം, അതിന്റെ അഴുക്കുചാലുകളിൽ നിന്ന്.\n20 മണിക്കൂറിലധികം ടോയ്‌ലറ്റ് പേപ്പറുമായി വൈപ്പുകൾ താരതമ്യം ചെയ്യുന്ന ഒരു ചോയ്‌സ് പ്രകടനം.\nനാപികൾ മാറ്റുന്നതിനിടയിൽ കുഞ്ഞുങ്ങളുടെ അടിഭാഗം വൃത്തിയാക്കാൻ സഹായിക്കുന്നതിന് 1990 കളിൽ വൈപ്പുകൾ വളരെ പ്രചാരത്തിലുണ്ട്. അതിനുശേഷം, സമാനമായ നിരവധി ഉൽപ്പന്നങ്ങൾ ("നനഞ്ഞ തുടകൾ", "ബേബി വൈപ്പുകൾ", "ഫെയ്സ് വൈപ്പുകൾ") ബേബി ഇടനാഴിക്ക് അപ്പുറത്തേക്ക് വ്യാപിച്ചിരിക്കുന്നു.\nവ്യക്തിഗത ശുചിത്വം, മേക്കപ്പ് നീക്കംചെയ്യൽ, കൈകൾ വൃത്തിയാക്കൽ എന്നിവയ്ക്കായി വൈപ്പുകൾ പരസ്യപ്പെടുത്താം. മറ്റുള്ളവ ബാത്ത്റൂം ഉപരിതലങ്ങൾ, ടോയ്‌ലറ്റുകൾ, മറ്റ് വീട്ടു പ്രദേശങ്ങൾ എന്നിവ വൃത്തിയാക്കുന്നതിനായി വിപണനം ചെയ്യുന്നു. വൈപ്പുകളുടെ മാർക്കറ്റിംഗ് പലപ്പോഴും ടോയ്‌ലറ്റിൽ നിന്ന് ഒഴുകുന്നതിലൂടെ അവ എത്ര എളുപ്പത്തിൽ നീക്കംചെയ്യാമെന്ന് പ്രശംസിക്കുന്നു.\nഅടുത്തിടെ, വളർന്നുവരുന്ന മുതിർന്നവർക്കുള്ള വിപണി ടോയ്‌ലറ്റ് പേപ്പറിന് ആ lux ംബര ബദലായി അവരുടെ ഉപയോഗം വിപുലീകരിക്കുന്നു, വിൽ സ്മിത്ത്, വിൽ.ഐ.എം തുടങ്ങിയ സെലിബ്രിറ്റികളുടെ അംഗീകാരങ്ങൾക്കൊപ്പം. സിഡ്‌നി വാട്ടർ നടത്തിയ ഗവേഷണത്തിൽ 15-44 ബ്രാക്കറ്റിലെ പുരുഷന്മാർ ടോയ്‌ലറ്റ് പേപ്പറിനേക്കാൾ തുടച്ചുമാറ്റാനാണ് ഇഷ്ടപ്പെടുന്നതെന്ന് കണ്ടെത്തി. സിഡ്‌നി വാട്ടറിന്റെ 4.6 ദശലക്ഷം ഉപഭോക്താക്കളിൽ നാലിലൊന്ന് പേരും ടോയ്‌ലറ്റ് തുടച്ചുമാറ്റുന്നതിനുപകരം തുടച്ചുമാറ്റുന്നുവെന്ന് ഇതേ മാർക്കറ്റ് സർവേ കണക്കാക്കുന്നു.\nപെന്റൽ പ്രൊഡക്റ്റുകൾക്കും പെന്റൽ ലിമിറ്റഡിനും അവരുടെ "ഫ്ലഷബിൾ" വൈപ്പുകൾക്കായി ചുമത്തിയ പിഴ ഈ വളരുന്ന വിപണിയിലെ മറ്റുള്ളവർക്ക് ഒരു പ്രധാന സൂചനയാണ്.\nഎന്നിരുന്നാലും, ആളുകൾ ടോയ്‌ലറ്റിൽ നിന്ന് ഒഴുകാൻ പാടില്ലാത്ത മാലിന്യങ്ങൾ മാത്രമല്ല വൈപ്പുകൾ. മൂന്നാഴ്ചത്തെ പ്രയാസകരമായതും കഠിനാധ്വാനവുമായ ഒരു ഓപ്പറേഷനിൽ ലണ്ടനിലെ തേംസ് വാട്ടർ 130 ടൺ മോൺസ്റ്റർ മലിനജല തടസ്സം നീക്കിയപ്പോൾ ഈ പ്രശ്നം അന്താരാഷ്ട്ര കുപ്രസിദ്ധി നേടി. ഫാറ്റ്ബെർഗ് എന്നറിയപ്പെടുന്ന സോളിഡുകളുടെ ശേഖരണമായിരുന്നു തടസ്സം - വൈപ്പുകൾ, കൺജയിൽഡ് കൊഴുപ്പ്, നപ്പി, പെൺ സാനിറ്ററി ഉൽപ്പന്നങ്ങൾ, കോണ്ടം എന്നിവയുടെ പേടിസ്വപ്നം.\nടോയ്‌ലറ്റുകൾ എന്തിനുവേണ്ടിയാണെന്ന് ഞങ്ങൾ മറന്നോ? പീ, പൂ, പേപ്പർ (ടോയ്‌ലറ്റ് പേപ്പർ മാത്രം) എന്നീ മൂന്ന് പി‌എസിനുള്ളതാണെന്ന് ഓസ്‌ട്രേലിയ വാട്ടർ അസോസിയേഷൻ ഓർമ്മിപ്പിക്കുന്നു.\nനിങ്ങൾ ഫ്ലഷ് ചെയ്യുന്നതിന് മുമ്പ് ആളുകൾ ചിന്തിക്കുക എന്ന ഐറിഷ് വെബ്സൈറ്റ് സന്ദർശിക്കണം. സിഗരറ്റ് കഷ്ണങ്ങൾ, കോട്ടൺ മുകുളങ്ങൾ, ഡെന്റൽ ഫ്ലോസ്, മുടി, അനാവശ്യ മരുന്നുകൾ എന്നിവ പോലുള്ള മറ്റ് സാധാരണ മാലിന്യ വസ്തുക്കൾ ഇത് പട്ടികപ്പെടുത്തുന്നു. ഓരോ കുളിമുറിയിലും ഒരു ബിൻ സ്ഥാപിക്കണമെന്നും ഇത് ഉപദേശിക്കുന്നു.\nടോയ്‌ലറ്റിൽ നിന്ന് ഫ്ലഷ് ചെയ്യരുതെന്ന് ഉപയോക്താക്കളെ ഉപദേശിക്കാൻ വൈപ്പുകളുടെ പാക്കറ്റുകൾ ഇപ്പോൾ മുന്നറിയിപ്പ് ലേബലുകൾ വഹിക്കുമെന്ന് പ്രതീക്ഷിക്കാം. നിങ്ങൾക്ക് എന്തെങ്കിലും ടോയ്‌ലറ്റിൽ നിന്ന് ഒഴുകാൻ കഴിയുമെന്നതിനാൽ അത് പരിസ്ഥിതിക്കോ സമൂഹത്തിനോ നല്ലതാണെന്ന് അർത്ഥമാക്കുന്നില്ല.


ശബരിമലയിൽ എൽഡിഎഫ് സർക്കാർ നൽകിയത്‐ 1521 കോടി, യുഡിഎഫ് സർക്കാർ‐ 456 കോടി ; ഉമ്മൻചാണ്ടിയുടെ വാദം പൊളിഞ്ഞു | Kerala | Deshabhimani | Saturday Oct 19, 2019\nതിരുവനന്തപുരം > ശബരിമലയ്‌ക്കായി എൽഡിഎഫ് സർക്കാർ ഇതുവരെ 1521.36 കോടി രൂപ വകയിരുത്തിയതായി ദേവസ്വംമന്ത്രി കടകംപള്ളി സുരേന്ദ്രൻ പറഞ്ഞു. മാസ്റ്റർപ്ലാൻ വിഹിതം ഉൾപ്പെടെ യുഡിഎഫ് സർക്കാർ അഞ്ചുവർഷംകൊണ്ട് 456.216 കോടി നൽകിയ സ്ഥാനത്താണിത്. മുൻ മുഖ്യമന്ത്രി ഉമ്മൻചാണ്ടി അവതരിപ്പിച്ച കണക്കുകൾ വസ്‌തുതാവിരുദ്ധമാണ്. തെറ്റിദ്ധാരണ പരത്തി തെരഞ്ഞെടുപ്പിൽ ആനുകൂല്യം നേടാനാണ് അദ്ദേഹം ശ്രമിച്ചത്–- കടകംപള്ളി സുരേന്ദ്രൻ വാർത്താസമ്മേളനത്തിൽ പറഞ്ഞു.\nഎൽഡിഎഫ് സർക്കാർ കിഫ്‌ബി ഫണ്ട് ഉൾപ്പെടെ 1521.36 കോടിയാണ് വകയിരുത്തിയത്. കൂടാതെ ദേവസ്വം ബോർഡിന് 100 കോടി അനുവദിച്ചു. ആദ്യ ഗഡുവായ 30 കോടി ട്രഷറിയിലേക്കു മാറ്റി. ശബരിമല തീർഥാടനത്തിനായി യുഡിഎഫ് സർക്കാർ അഞ്ചുവർഷംകൊണ്ട് 341.21 കോടി വകയിരുത്തിയ സ്ഥാനത്ത് എൽഡിഎഫ് ഇതുവരെ 1255.32 കോടി വകയിരുത്തി. മാസ്‌റ്റർപ്ലാനിനായി യുഡിഎഫ് ചെലവഴിച്ചത് 115 കോടിയെങ്കിൽ ഈ സർക്കാർ ഇതുവരെ 106 കോടി അനുവദിച്ചു.\nഇടത്താവളസമുച്ചയം പദ്ധതിക്കായി 100 കോടിയുടെയും നിലയ്ക്കൽ ബേസ് ക്യാമ്പ് വികസനത്തിനായി 50 കോടിയുടെയും പ്രവൃത്തികൾക്ക് കിഫ്‌ബി അനുമതി നൽകി. നിർവഹണ ഏജൻസിയായി കേന്ദ്രസർക്കാരിനുകീഴിലുള്ള നാഷണൽ ബിൽഡിങ് കൺസ്‌ട്രക്‌ഷനെ (എൻബിസിസി) ചുമതലപ്പെടുത്താൻ നടപടി സ്വീകരിച്ചു. അന്നദാനമണ്ഡപം, റസ്റ്റോറന്റ് ബ്ലോക്ക്, നിലയ്‌ക്കലിലെ കൺവൻഷൻ ബ്ലോക്ക്, നടപ്പന്തൽ എന്നിവയുടെ നിർമാണം ഇഴഞ്ഞുനീങ്ങുകയായിരുന്നു. ഈ സർക്കാരാണ് പൂർത്തിയാക്കിയത്. ശബരിമലയിൽ എട്ടുകോടി ചെലവിൽ 50 ലക്ഷം ലിറ്ററിന്റെ നാല് ജലസംഭരണികളും 12 കോടി ചെലവിൽ 54 മുറികളുള്ള ദർശൻ കോപ്ലക്സും നാലുകോടി ചെലവിൽ വലിയ നടപ്പന്തലിന്റെ നവീകരണവും 5.5 കോടി ചെലവിൽ പുതിയ ആശുപത്രിയും ആരംഭിച്ച് പൂർത്തിയാക്കിയത് ഈ സർക്കാരാണ്.\nമലബാർ ദേവസ്വം ബോർഡിന് യുഡിഎഫ് ഭരണകാലത്ത് 71.458 കോടി അനുവദിച്ചപ്പോൾ ഈ സർക്കാർ 121.48 കോടി നൽകി. മാടായിക്കാവ് ക്ഷേത്രകലാ അക്കാദമിക്ക് ഈ സർക്കാരാണ് ഗ്രാന്റ് അനുവദിച്ചത്. സാംസ്കാരികവകുപ്പ് അക്കാദമിക്ക് 50 ലക്ഷം രൂപയും അനുവദിച്ചു. വിരമിച്ച എക്സിക്യൂട്ടീവ് ഓഫീസർമാരുടെ പെൻഷൻ 3000 ആയിരുന്നത് 6000 രൂപയാക്കി. കൊച്ചിൻ ദേവസ്വം ബോർഡിലെ ക്ഷേത്രഭൂമിയിൽ നക്ഷത്രവനം, ഹരിതക്ഷേത്രം എന്നീ പദ്ധതികൾ നടപ്പാക്കി. പത്മനാഭസ്വാമി ക്ഷേത്രത്തിലെ വികസനപ്രവൃത്തികൾ പൂർത്തിയാക്കി. ഗുരുവായൂരിലെ വികസനപദ്ധതികൾ ഉടൻ പൂർത്തിയാക്കുകയാണെന്നും മന്ത്രി പറഞ്ഞു.\nകേന്ദ്ര ബജറ്റിനെതിരെ ഇന്ന് എൽഡിഎഫ് മാർച്ച്\nശബരിമല തിരുവാഭരണം : പട്ടിക കൈമാറണമെന്ന് സുപ്രീംകോടതി\nശബരിമല തിരുവാഭരണം: പട്ടിക കൈമാറണമെന്ന് സുപ്രീംകോടതി\nഗോളടിക്കാൻ നോക്കി; കാലിടറി പ്രതിപക്ഷം


മെഡിക്കല് പിജി കോഴ്‌സ് ഫീസ് ഏകീകരിച്ചു; വര്‍ധന ഇരട്ടിയിലധികം - Samakalika Malayalam\nമെഡിക്കല് പിജി കോഴ്‌സ് ഫീസ് ഏകീകരിച്ചു; വര്‍ധന ഇരട്ടിയിലധികം\nBy സമകാലിക മലയാളം ഡെസ്‌ക്ക് | Published: 12th May 2017 09:35 PM |\nLast Updated: 12th May 2017 09:35 PM | A+A A- |\nതിരുവനന്തപുരം: സംസ്ഥാനത്തെ മെഡിക്കല് പിജി കോഴ്‌സുകളുടെ ഫീസ് ഏകികരിച്ചു. ജസ്റ്റിസ് ചന്ദ്രബാബു കമ്മീഷനാണ് ഉത്തരവ് ഇറക്കിയത്. ക്രിസ്ത്യന് മാനേജ്‌മെന്റുകള് വര്‍ധിപ്പിച്ച ഫീസിനൊപ്പമാണ് ഫീസ് ഏകീകരിച്ചത്. മെഡിക്കല് ബിജി കോഴ്‌സുകള്‍ക്ക് സര്‍ക്കാര് സീറ്റുകളിലും വന് വര്‍ധനവ് ഉണ്ടാകും.\nപിജി ക്ലിനിക്കല് കോഴ്‌സുകളില് 14 ലക്ഷം രൂപയാണ് പുതുക്കിയ ഫീസ്. നോണ് ക്ലിനിക്കല് വിഭാഗത്തില് 8.5 ലക്ഷമാണ്. മാനേജ്‌മെന്റുകളുമായി നടത്തിയ ചര്‍ച്ചയ്ക്ക് ശേഷമാണ് തീരുമാനം. പിജി കോഴ്‌സുകളില് ഇത് കഴിഞ്ഞ വര്‍ഷം 6.5 ലക്ഷവും നോണ് ക്ലിനിക്കല് വിഭാഗത്തില് ഇത് 2.6 ലക്ഷവും ആയിരുന്നു.\nഈ വര്‍ഷം മുതല് പിജി സീറ്റുകളിലെ പ്രവേശനത്തിന് ദേശീയ പ്രവേശന പരീക്ഷയിലെ റാങ്ക് പട്ടിക മാനദണ്ഡമാക്കിയതാണ് ഏകീകൃത ഫീസ് അംഗീകരിക്കാന് ഇടയാക്കിയത്. ഇതോടെ മെറിറ്റ്, മാനേജ്‌മെന്റ് വ്യത്യാസം ഇല്ലാതാകും. ഫീസ് ഏകീകരണം സംബന്ധിച്ച് സര്‍ക്കാരും മാനജ്‌മെന്റ് അസോസിയേഷനും കഴിഞ്ഞ ദിവസം ചര്‍ച്ച നടത്തിയിരുന്നു. ചര്‍ച്ചയെ തുടര്‍ന്നാണ് ഫീസ് വര്‍ധിപ്പിക്കാനുള്ള തീരുമാനം. അതേസമയം സര്‍ക്കാരിന്റെ നിലപാടിനെതിരെ ഇടത് വിദ്യാര്‍ത്ഥി സംഘടനയായ എഐഎസ്എഫ് ഉള്‍പ്പടെയുള്ള സംഘടനകള് രംഗത്തെത്തിയിട്ടുണ്ട്. സ്വാശ്രയലോബിയെ സഹായിക്കുന്ന നിലപാടാണ് സര്‍ക്കാര് സ്വീകരിക്കുന്നതെന്നും നിലപാടില് നിന്നും സര്‍ക്കാര് പിന്തിരിയണമെന്നുമാണ് എഐഎസ്എഫ് പറയുന്നത്.\nമെഡിക്കല് പിജി കോഴ്‌സ് ഫീസ് ഏകീകരണം ജസ്റ്റിസ് ചന്ദ്രബാബു കമ്മീഷന്


മാനസ കൊലപാതകം; പ്രതികളെ പൊലീസ് കസ്റ്റഡിയില് വിട്ടു – Mangalam News Online\nമാനസ കൊലപാതകം; പ്രതികളെ പൊലീസ് കസ്റ്റഡിയില് വിട്ടു\nകോതമംഗലം>>> നെല്ലിക്കുഴിയിലെ ബി.ഡി.എസ് വിദ്യാര്‍ത്ഥിനി മാനസയെ വെടിവച്ചു കൊന്ന കേസില് അറസ്റ്റിലായ രണ്ട് പ്രതികളെ പൊലീസ് കസ്റ്റഡിയില് വിട്ടു. രഖിലിന് തോക്ക് നല്‍കിയ ബീഹാര് സ്വദേശി സോനു കുമാര് , ഇടനിലക്കാരനായ ബര്‍സാദ് സ്വദേശി മനീഷ് കുമാര് വര്‍മ്മ എന്നിവരെയാണ് കോതമംഗലം കോടതി പോലീസ് കസ്റ്റഡിയില് വിട്ടത്.\nപ്രതികളെ പോലീസ് വിശദമായി ചോദ്യം ചെയ്യും. നിലവില് രാഖിലിന്റെ സുഹൃത്തുക്കളില്‍നിന്ന് അന്വേഷണ സംഘം വിവരങ്ങള് ശേഖരിച്ചിട്ടുണ്ട്. ഇതിന്റെ കൂടി അടിസ്ഥാനത്തിലാകും ചോദ്യം ചെയ്യുക. അതേസമയം, രാഖില് ഉപയോഗിച്ച തോക്ക് ഹൈദരാബാദിലെ ഫോറന്‍സിക് ലാബില് പരിശോധനയ്ക്ക് അയച്ചിരുന്നു. തോക്കിലെ വിരലടയാളം രാഖിലിന്റേതു തന്നെയാണെന്ന് തെളിയിക്കാനുള്ള ‘ഹാന്‍ഡ് വാഷ്’ പരിശോധനയ്ക്കാണ് അയച്ചത്.\nജൂലൈ 30നാണ് എറണാകുളം കോതമംഗലത്ത് ഡെന്റല് കോളജ് വിദ്യാര്‍ഥിനിയായ മാനസയെ രഖില് വെടിവെച്ച് കൊന്നത്. മാനസയെ കൊലപ്പെടുത്തിയ ശേഷം രഖിലും ആത്മഹത്യ ചെയ്തു. ബംഗളൂരുവില് എം.ബി.എ പഠിച്ച് ഇന്റീരിയര് ഡിസൈനറായി ജോലിചെയ്യുകയായിരുന്നു രഖില്.\nPrevious Article കരുവന്നൂര് ബാങ്ക് തട്ടിപ്പ്; രണ്ട് പേര് കൂടി അറസ്റ്റില്\nNext Article ‘ഇത് വന്ത് എന്‍ഗേജ്‌മെന്റ് റിങ്’; വിവാഹനിശ്ചയം കഴിഞ്ഞുവെന്ന സൂചന നല്‍കി നയന്‍സ്


ജുനൈദിന്റെ കൊലപാതകം ഒത്തുതീര്‍ക്കാന് കുടുംബം രണ്ട് കോടി ആവശ്യപ്പെട്ടു; സര്‍ക്കാരിന് പിന്നാലെ കോടതിയില് നിലപാട് ആവര്‍ത്തിച്ച് പൊലീസ്\nThursday 9th November 2017 9:54am\nതിരുവനന്തപുരം: സോളാര് തട്ടിപ്പിനെക്കുറിച്ചുള്ള ജസ്റ്റിസ് ജി. ശിവരാജന് കമ്മിഷന്റെ റിപ്പോര്‍ട്ട് നിയമസഭയില്. മുഖ്യമന്ത്രി പിണറായി വിജയനാണ് റിപ്പോര്‍ട്ട് സഭയില് വെച്ചത്. സരിതയുടെ കത്തിലുള്ള ലൈംഗിക ആരോപണം അഴിമതി നിരോധന നിയമപ്രകാരം അന്വേഷിക്കും.\nAlso Read: കളിച്ചു ജയിച്ച് ഇന്ത്യ; ഒന്നാംസ്ഥാനം അടിച്ചെടുത്ത് ചരിത്ര നേട്ടവുമായി പാകിസ്താന്\nലൈംഗിക സംതൃപ്തി അഴിമതിക്കുള്ള ഉപഹാരമായി കണക്കാക്കിയാണ് നടപടി.രാവിലെ ഒമ്പതിന് ആരംഭിച്ച സഭയില് വേങ്ങര ഉപതെരഞ്ഞെടുപ്പില് ജയിച്ച കെ.എന്.എ. ഖാദറിന്റെ സത്യപ്രതിജ്ഞയാണ് ആദ്യം നടന്നത്. തുടര്‍ന്ന് മുഖ്യമന്ത്രി സോളാര് കമ്മിഷന് റിപ്പോര്‍ട്ട് മേശപ്പുറത്ത് വെച്ചതായി പ്രഖ്യാപിച്ച ഉടന് പ്രതിപക്ഷം ബഹളം ആരംഭിക്കുകയായിരുന്നു.\nമന്ത്രി തോമസ് ചാണ്ടിയുടെ രാജി ആവശ്യപ്പെടുന്ന അടിയന്തര പ്രമേയത്തിന് അനുമതി നല്‍കണമെന്നാവശ്യപ്പെട്ടായിരുന്നു ബഹളം. അടിയന്തിര പ്രമേയം പരിഗണിക്കാതെ സ്പീക്കര് അവഹേളിച്ചെന്നാണ് പ്രതിപക്ഷം ഉന്നയിക്കുന്നത്.\nനിയമസഭയില് സമര്‍പ്പിച്ച റിപ്പോര്‍ട്ട് നിയമസഭയുടെയും സര്‍ക്കാരിന്റെയും വെബ്‌സൈറ്റുകളില് റിപ്പോര്‍ട്ട് പ്രസിദ്ധീകരിക്കും. റിപ്പോര്‍ട്ട് സമര്‍പ്പിക്കാന് വേണ്ടിയാണ് ഒറ്റദിവസത്തേക്ക് സമ്മേളനം വിളിച്ചത്.\nസഭയില് റിപ്പോര്‍ട്ട സമര്‍പ്പിച്ച മുഖ്യമന്ത്രികമ്മീഷന് റിപ്പോര്‍ട്ടിനെപ്പറ്റിയും കണ്ടെത്തലിനെപ്പറ്റിയും ഇതില് സര്‍ക്കാര് സ്വീകരിച്ച നടപടികളെപ്പറ്റിയും പ്രസ്താവന നടത്തിയിരുന്നു. നാല് വാള്യങ്ങളിലായി 1073 പേജുള്ള റിപ്പോര്‍ട്ടിന്റെ മലയാള പരിഭാഷയുമുണ്ട്.


ആന - ഉത്സവം - മലയാളി | NAMMUDE BHOOLOKAM\nHome » ലേഖനം » ആന - ഉത്സവം - മലയാളി\nആന - ഉത്സവം - മലയാളി\nസാധാരണ മലയാളിയെ സംബന്ധിച്ച് കണ്ടാലും കേട്ടാലും കൌതുകം തീരാത്തതാണ് കരയിലെ ഏറ്റവും വലിയ ജീവിയായ ആനയും അതിനെ പറ്റിയുള്ള കാര്യങ്ങളും. പുരാണങ്ങളില് ആരംഭിച്ച് ചരിത്രം / നാടോടികഥകള് വഴി സമകാലിക ജീവിതത്തില് എത്തിനില്‍ക്കുമ്പോളും ആന എന്ന ജീവി ഭൂമിയില് ഉള്ള മറ്റേതൊരു ജീവിയേക്കാളും വിസ്മയമായി നമ്മുടെ മുന്നില് നില്‍ക്കുന്നു.\nആനയും മനുഷ്യനും തമ്മില് ഉള്ള ബന്ധം, ചരിത്രാതീത കാലം മുതലേ ഉള്ളതാണെന്ന് സത്യം. മറ്റേതൊരു സമൂഹവുമായും താരതമ്യപ്പെടുത്തിയാല് മലയാളിയുടെ ആനക്കമ്പം ഒരു പിടി മുകളില് നില്‍ക്കും. ആഘോഷങ്ങളുടേയും,ആചാരങ്ങളുടേയും, ടൂറിസം-തടിപ്പണി തുടങ്ങിയവയുമായും ഉള്ള പങ്കാളിത്തത്തിലൂടെ മലയാളി ജീവിതവുമായി ഇഴപിരിക്കുവാന് ആകാത്ത വിധം ഈ ജീവി ബന്ധപ്പെട്ടു കിടക്കുന്നു. ആനയുമായി ബന്ധപ്പെട്ട വാര്‍ത്തകള്‍ക്ക് മലയാളിക്കിടയില് നല്ല “ഡിമാന്റ്” ഉണ്ടാകുന്നതും ഇതുകൊണ്ടു തന്നെ.\nനാട്ടാനയുടെയായാലും കാട്ടാനയുടെ ആയാലും കണക്കെടുത്താല് വളരെ വലിയ ഒരു ഗജസമ്പത്താണ് കേരളത്തിനുള്ളത്. ഔദ്യോഗിക കണക്കനുസരിച്ച് 702 ഉം അനൌദ്യോഗികമായി ഉള്ള ആനകളേയും ചേര്‍ത്താല് ഏകദേശം ആയിരത്തില് അധികം നാട്ടാനകള് കേരളത്തില് ഉണ്ട്. ഇന്ന് കേരളത്തില് ഏറ്റവും ഉയരം കൂടിയ നാട്ടാന തെച്ചിക്കോട്ടുകാവ് ദേവസ്വം വക തെച്ചിക്കോട്ടുകാവ് രാമചന്ദ്രന് എന്ന ആനയാണ്. പ്രായത്തിലും വലിപ്പത്തിലും ഏറ്റവും കുഞ്ഞ്യേ ആന പുത്തന് കുളം ലക്ഷ്മി എന്ന നാട്ടാന പ്രസവിച്ച പുത്തന് കുളം ശിവന് എന്ന ആനക്കുട്ടിയും.\nആന - മലയാളി - ഉത്സവവം എന്ന വിഷയത്തിന്റെ വിശദാംശങ്ങളിലേക്ക് പോകും മുന്‍പ് ഭൂമുഖത്തെ ഏറ്റവും വലിയ ജീവിയായ ആനയെകുറിച്ച് അല്പം ചില കാര്യങ്ങള് പറയുന്നത് നന്നായിരിക്കും എന്ന് തോന്നുന്നു. പ്രോബോസിഡിയ എന്ന സസ്തനികുടുമ്പത്തില് ഉള്‍പെടുന്ന ജീ‍വിയാണ് ആന. ആനകളെ ആഫ്രിക്കന്-ഏഷ്യന് എന്നിങ്ങനെ പ്രധാനമായും രണ്ടായി തരം തിരിച്ചിരിക്കുന്നു, ആഫ്രിക്കന് ആനകള് ഏഷ്യന് ആനകളേക്കാള് ആകാരത്തിലും കാഴ്ചയിലും വ്യത്യസ്ഥരാണ്. വലിപ്പം കൂടുതലാണ് എന്നതാണ് ഒറ്റനോട്ടത്തില് ഉള്ള പ്രത്യേകത. കൂടാതെ ഇവയുടെ ശരീരത്തിന്റെ നടുഭാഗം കുഴിഞ്ഞും തുമ്പിയുടെ അഗ്രഭാഗം പിളര്‍ന്നും ആയിരിക്കും. കൊമ്പനും പിടിക്കും വലിയ കൊമ്പുകള് ഉണ്ടായിരിക്കും. എടുത്തു പറയേണ്ട മറ്റൊരു പ്രത്യേകത, മനുഷ്യരുമായി എളുപ്പത്തില് ഇണങ്ങില്ല,\nElephas Maximus എന്ന ശാത്ര നാമത്തില് അറിയപ്പെടുന്ന ഏഷ്യന്/ഇന്ത്യന് ആനകള് കാഴ്ചക്ക് ചെറുതും ഭംഗിയുള്ളവയുമാണ്. പിടിയാനകള്‍ക്ക് കൊമ്പ് ഉണ്ടാകില്ല, തേറ്റയെന്ന ചെറിയ“കൊമ്പുകള്” മാത്രമേ ഉണ്ടാകൂ. ഇവയുടെ നട്ടെല്ലിന്റെ ഭാഗം ഉയര്‍ന്നും വളഞ്ഞും ഇരിക്കും. ശരീരത്തില് ധാരാളം മഞ്ഞ പുള്ളികള്, പ്രത്യേകിച്ച് നെറ്റി, തുമ്പി, ചെവികള്, താട എന്നിടങ്ങളില് ഉണ്ടായിരിക്കും. ഇവ മനുഷ്യരുമായി എളുപ്പത്തില് ഇണങ്ങുകയും ചെയ്യും. ഏഷ്യന് ആനകളില് തന്നെ തായ്ലന്റ്, ഇന്ത്യ, ശ്രീലങ്ക എന്നിവടങ്ങളിലെ ആനകളില് ചെറിയ വ്യത്യാസങ്ങള് ഉണ്ട്. ശ്രീലങ്കന് ആനകള്‍ക്ക് ഇന്ത്യന് ആനകളേക്കാള് വലിപ്പം കൂടുതലാണ്. മറ്റൊരു പ്രത്യേകത ഇവയ്കിടയില് പിടിയാനക്ക് മാത്രമല്ല ഭൂരിപക്ഷം കൊമ്പന്മാര്‍ക്കും കൊമ്പ് ഉണ്ടാകാറില്ല.\nഉത്തരേന്ത്യന് ആനകളെന്നും ദക്ഷിണേന്ത്യന് ആനകളെന്നും തരം തിരിവുണ്ട്. ബീഹാര്, ആസ്സാം, ഉത്തര്‍പ്രദേശ് എന്നിവിടങ്ങളില് നിന്നുമുള്ള “ഉത്തരേന്ത്യന്” ആനകള്‍ക്ക് ഉയരം കൂടുതല് ആണ്. ഇവയുടെ തലയ്ക്ക് വലിപ്പം കുറവായിരിക്കും. ഏഷ്യയിലെ തന്നെ ഏറ്റവും വലിയ നാട്ടാനയായിരുന്ന കണ്ടമ്പുള്ളി ബാലനാരായണന് ഉത്തരേന്ത്യയില് നിന്നും കേരളത്തില് എത്തിയതാണ്. ഉയരം കൂടുതലാണെങ്കിലും, സ്ഥൂല ശരീരികളും ആനയെ പറ്റിയുള്ള അഴകളവുകളുടെ മാനദണ്ഡങ്ങള് വച്ച് നോക്കുമ്പോള് തീരെ പുറകിലും ആയിരിക്കും ഇവ. എന്നാല് ഉയരത്തിലും തലയെടുപ്പിലും ഒന്നാം സ്ഥാനക്കാരനായ തെച്ചിക്കോട്ടുകാവ് രാമചന്ദ്രനും, കേരളത്തിലെ തന്നെ ഏറ്റവും ഭാരമുള്ള ആനയായ നാണു എഴുത്തശ്ശന് ശ്രീനിവാസനും ഇതിനൊരു അപവാദമാണ്. ദക്ഷിണേന്ത്യന് ആനകള്‍ക്കാണ് കൂടുതല് ഭംഗി. കേരള കര്‍ണ്ണാടക തമിഴ്നാട് അതിര്‍ത്തിയില് പരസ്പരം ബന്ധപ്പെട്ട് കിടക്കുന്ന വനമേഖലയില് ജീവിക്കുന്ന ആനകളാണ് പൊതുവില് ദക്ഷിണേന്ത്യന് ആനകള് എന്ന് അറിയപ്പെടുന്നത്. കേരളത്തില് തേക്കടി, വയനാട്, ചാലക്കുടി, അഗസ്ത്യകൂടം വനമേഖലകളിലാണ് പൊതുവില് ആനകളെ കൂടുതലായി കണ്ടുവരുന്നത്.\nആനകള് ചെറിയ സമൂഹങ്ങളായിട്ടാണ് കാട്ടില് വസിക്കുന്നത്. പുല്ല്, ഇലകള്, ഈറ്റ, മുള എന്നിവയാണ് പ്രധാന ഭക്ഷണം. ഏകദേശം പതിനാറു മണിക്കൂര് വരെ ഇവ ഭക്ഷണം കഴിക്കുവാനായി വിനിയോഗിക്കുന്നു. വനത്തില് ഓരൊ ആനക്കൂട്ടത്തിനും അവയുടേതായ സഞ്ചാര പഥങ്ങളും (ആനത്താര) “നിയമങ്ങളും” ഉണ്ട്. പിടിയാനകള്‍ക്കാണ് കൂട്ടത്തിന്റെ ചുമതല. കൌമാരദശയില് കൊമ്പന്മാര് ചിലപ്പോള് വേറിട്ട് പോകാറുണ്ട്. എന്നാല് അവയ്ക്ക് കൂട്ടവുമായി ശത്രുത ഉണ്ടാകില്ല. മറ്റു കാരണങ്ങളാല് കൂട്ടത്തില് നിന്നും വേര്‍പെടുന്നവര് “പുറത്താക്കപ്പെടുന്നവര്” ഒറ്റയാന്മാര് എന്നറിയപ്പെടുന്നു. ഇവര് പൊതുവില് അപകടകരി. കൂട്ടമായി കാട്ടില് മേയുന്ന ആനകള് പൊതുവില് മനുഷ്യരെ ആക്രമിക്കുകയില്ല. എന്നാല് ഒറ്റയാന്മാര് മനുഷ്യരെ ആക്രമിക്കുവാന് മടികാണിക്കില്ല. മറ്റാനകളില് നിന്നും വ്യത്യസ്ഥമായി ഇവ കാടിനുള്ളില് മനുഷ്യസഞ്ചാരമുള്ള മേഖലകളില് കൂടുതല് വിരാജിക്കുന്നതും വാഹനങ്ങള്‍ക്ക് പുറകെ ഓടിവരുന്നതും പലപ്പോഴും റിപ്പോര്‍ടു ചെയ്യപ്പെടാറുണ്ട്.\nകൊമ്പന്, പിടി, മോഴ എന്നിങ്ങനെ ആനകളെ തരം തിരിക്കാം. കൊമ്പന്മാര്‍ക്കാണ് വലിപ്പവും അഴകും കൂടുതല്. കൊമ്പിന്റെ വലിപ്പം നീളം എന്നിവ ആനയുടെ അഴകിനെ നിര്‍ണ്ണയിക്കുന്നതില് പ്രധാനപ്പെട്ടതാണ്. വണ്ണം കുറഞ്ഞ് നീളമുള്ള കൊമ്പോടുകൂടിയ ആനകളെ ചുള്ളിക്കൊമ്പന്മാര് എന്നും വിളിക്കാറുണ്ട്. ചെര്‍പ്ലശ്ശേരി പാര്‍ഥന് എന്ന ആന ഈ വിഭാഗത്തില്‍പ്പെടുത്താവുന്ന ആനയാ‍ണ്.\nകൊമ്പില്ലാത്ത ആണ് ആനകളെയാണ് മോഴ എന്ന് പറയുക. കൊമ്പില്ലെങ്കിലും പൌരുഷത്തില് ഒട്ടും കുറവില്ലാത്ത, ചിലപ്പോള് അല്പം കൂടുതല് ശൌര്യമുള്ള ഇവ പൊതുവില് ആനക്കൂട്ടങ്ങളില് നിന്നും വേറിട്ടാണ് ജീവിക്കുക, ഒറ്റനോട്ടത്തില് ഇവയെ പെണ്ണാനയെന്നേ തോന്നൂ. ഒരു കാലത്ത് കേരള തമിഴ്നാട് കര്‍ണ്ണാടക വനമേഖലകളില് ഇരുപതിലധികം ആളുകളെ വകവരുത്തിയ 'മുതുമല മൂര്‍ത്തിയെന്ന' ആന പ്രസിദ്ധനായ ഒരു മോഴയാനയാണ്. എന്നാല് ഇന്നവന് തമിഴ്നാട്ടിലെ മുതുമല ആനക്യാമ്പിലെ നല്ലൊരു താപ്പാനയാണ്. പെണ്ണാനകളെയാണ് പിടിയാന എന്ന് പറയുന്നത്. പൂര്‍ണ്ണമായും കൊമ്പില്ലാത്തതോ കൊമ്പിനു പകരം ചെറിയ തേറ്റകളൊ ഉള്ളവയാണ് പിടിയാനകള്. ആനക്കൂട്ടങ്ങളുടെ ചുമതല ഇവയ്ക്കായിരിക്കും. പിടിയാനകളെയാണ് ദക്ഷിണേന്ത്യന് വനങ്ങളില് കൂടുതലായി കണ്ടുവരുന്നത്. പതിനൊന്നു വയസ്സ് ആകുന്നതോടെ പിടിയാനകള്‍ക്ക് പ്രായപൂര്‍ത്തിയാകും. സാധാരണയായി ഇവ ഇണചേരുവാന്, പ്രായം കൂടിയതും (45-50 വയസ്സ്) കരുത്തന്മാരുമായ ആനകളെയാണ് ഇണകളായി തിരഞ്ഞെടുക്കുക. 22 മാസക്കാലം ആണ് ആനയുടെ ഗര്‍ഭകാലം. ഏകദേശം അഞ്ചുമിനിറ്റു മുതല് അറുപത് മണിക്കൂര് വരെ ആനപ്രസവം നീണ്ടു നില്‍ക്കും. പ്രസവാനന്തരം ആനക്കുട്ടി അര മണിക്കൂറിനുള്ളില് എഴുന്നേറ്റ് നിന്ന് പാലുകുടിക്കുവാന് തുടങ്ങും. (കേരളത്തില് ഇത്തരത്തില് പ്രസവിച്ച അവസാനത്തെ നാട്ടാന പുത്തന് കുളം ലക്ഷ്മി ആണ്.) ഏകദേശം നാലു വര്‍ഷത്തോളം ആനക്കുട്ടികള് പാലുകുടി തുടരും.\nഇതു കൂടാതെ കല്ലാന എന്നൊരു അത്യപൂര്‍വ്വ ഇനം ആന കൂടിയുണ്ട്. ഇത് ആനകള്‍ക്കിടയിലെ കുള്ളന്മാര് (ബോണ്‍സയ്!!) ആണ്. കേരളത്തില് അഗസ്ത്യകൂടം വനമേഘലയുടെ ഭാഗമായുള്ള പേപ്പാറ വനമേഖലയില് അടുത്തിടെ ഇത്തരത്തില് ഒരു കല്ലാനയെ കണ്ടതിന്റെ ചിത്രം മാധ്യമങ്ങളില് വന്നിരുന്നു. കല്ലാനയെ തുമ്പിയാനയെന്നും പറയാറുണ്ട്. ഒരു കുഞ്ഞു ശില്പം പോലെ അനങ്ങാതെ കല്ലുപോലെ നില്‍ക്കുന്നതിനാല് കല്ലാനയെന്നും മലകളും കുന്നുകളും അനായാസം കയറുന്നതിനാല് അഥവാ “തുമ്പിയെ“ പോലെ സഞ്ചരിക്കുന്നതിനാല് ഇവയെ തുമ്പിയാന എന്നും പറയുന്നത്. പൂര്‍ണ്ണ വളര്‍ച്ചയെത്തിയ ഒരാനയുടെ എല്ലാ ലക്ഷണങ്ങളും ഉള്ള ഇവയ്ക്ക് ഒന്നര മീറ്ററില് (അഞ്ചടി) കൂടുതല് ഉയരം വരാറില്ല. അസാധാരണമാം വിധം ശരീരത്തില് ചുളിവുകളും നീളം കൂടിയ രോമാവൃതമായ വാലും ഇവയുടെ പ്രത്യേകതയാണ്.\n6 Responses to "ആന - ഉത്സവം - മലയാളി"\nsaju john June 17, 2010 at 2:22 PM\nAppu Adyakshari June 18, 2010 at 10:24 PM\nവളരെ നല്ല ഒരു ലേഖനം. പഠിച്ചു എഴുതിയതാണെന്ന് വായനയില് വ്യക്തമാകുന്നുണ്ട്. അഭിനന്ദനങ്ങള്. കല്ലാനയെപറ്റി കൂടുതല് അറിയുവാന് ആഗ്രഹമുണ്ട്.\npaarppidam June 19, 2010 at 12:27 PM\nഎനിക്കു നല്ല കൌതുകം തൊന്നിയ സംഗതിയാണ് കല്ലാന എന്നാൽ ഇതേ പറ്റി കൂടുതൽ വിവരങ്ങൾ ഒന്നും ഇതുവരെ അറിയ്‌വാൻ ആയിട്ടില്ല. ഒരിക്കൽ വയനാട്ടിൽ വച്ച് കാട്ടിലൂടെ പോകുമ്പോൾ ഞങ്ങളിൽ നിന്നും അല്പം അകലെ നിന്നിരുന്ന ഒരു ആനയെ കാട്ടി അത് കല്ലാനയാണെന്ന് ഒരു ഫോറസ്റ്റ് ഉദ്യോഗസ്ഥൻ പറഞ്ഞിരുന്നു. എന്നാൽ കൂടെ ഉള്ള സുഹൃത്ത് (അവൻ തിരുനെല്ലി കാട്ടിനുള്ളീൽ എന്ന് പറയാവുന്ന ഒരിടത്താണ് താമസം) അതല്ല കല്ലാന.ഇത് ഒരു കുട്യാനയാണ് എന്ന് തിരുത്തി. വയനാടൻ കാട്ടിൽ കല്ലാന ഇല്ലെന്നും ആ സുഹൃത്ത് പറഞ്ഞു.\nഅഗസ്ത്യാർ കൂടത്തിൽ ആണ് ഏകദേശാം രണ്ടു വർഷത്തെ ഗ്യാപിൽ രണ്ടുതവണ കല്ലാനയെ കണ്ടതായി പറയുന്നത് ,അതിന്റെ ഫോട്ടോസ് മാധ്യമങ്ങലിൽ വന്നിരുന്നു. അതു രണ്ടും ഒരു ആന തന്നെ ആണോ എന്ന് അറിയില്ല. മാത്രമല്ല ഇത് പ്രത്യേക സ്പീഷീസ് ആണെന്നും അല്ലെന്നും പല വിദഗ്ദർക്കിടയിലും ചർച്ചയുണ്ടെന്നും അറിയുന്നു.\nകല്ലാന പൊതുവിൽ ക്യാമറയ്ക്കും മുൻപിൽ അങ്ങീനെ അധികം പ്രത്യക്ഷപ്പെടാറില്ല. എന്തായാലും വല്ല ഡിസ്കവറി\nചാനലുകാരും അറിഞ്ഞു വന്ന് കൂടുതൽ റിപ്പോർട് ഉണ്ടാക്കിയാൽ നമുക്ക് മനസ്സിലാക്കാം. ഇതു തന്നെ ചില മലയാളി ഫൊട്ടോഗ്രഫർ മാരുടെയും മല്ലൻ കാണിയുടേയും ശ്രമഫലമായി കിട്ടിയ വിവരങ്ങൾ. വനം വകുപ്പിനു\nആനയും കല്ലാനയും തിരിച്ചറിഞ്ഞു റിപ്പൊർട് ഉണ്ടാക്കാൻ ഉള്ള താല്പര്യം ഒന്നു ഉണ്ടെന്ന് തോന്നുന്നില്ല.\nനാട്ടാനകളെ പറ്റി തന്നെ അവർക്ക് ശരിക്ക് അറിയില്ല. ഇഷ്ടമതിരി പെർമിറ്റില്ലാത്ത ആനക ഉത്സവത്തിനു ചയമയം കെട്ടി അണിനിരക്കുന്നു. ഒടുവിൽ ഉടമയും പാപ്പാന്മാരും തല്ലിക്കൊല്ലുമ്പൊൾ ആണ് ലൈസൻസില്ലായിരുന്നു എന്ന് ഈ “പാവം” ഡി.എഫ്.ഓ മാർ അറിയുന്നെ. കാട്ടിലെ തടി തേവരുടെ ആന/നാട്ടിലെ പൂരം ഉടമയുടെ ആന.\nsweetyjacobs June 23, 2010 at 11:41 AM\nആനവിഷയത്തിൽ ഉള്ള താല്പര്യം വ്യക്തം. എന്നാൽ ഒരു ചോദ്യം തൊട്ടടുത്ത സംസ്ഥാനമായ തമിഴ്നാടുമുതൽ അയൽ രാജ്യമായ ശ്രീലങ്ക, അല്പം ദൂരെയുള്ള തായ്‌ലന്റ് ഇവിടെ ഒക്കെ ആനയെ ആനയെ ശാസ്ത്രീയമായി പരിചരിക്കുവാൻ ഉള്ള സംവിധാനം ഉണ്ട്.എന്തേ കേരളത്തിൽ സംവിധാനം ഇല്ലാതെ പോയി?\nമലയാളിയുടെ ആന സ്നേഹം കപടമാണ്. അതുതന്നെ ആണ് പരിസ്ഥിതി പ്രേമവും. കുറേ പ്രസംഗിക്കും പ്രവർത്തിക്കില്ല.\nഎന്തായാലും ആനകളെ പറ്റി അതിന്റെ കാണാപ്പുറങ്ങളെ പറ്റി കൂടുതൽ എഴുതുക.\npaarppidam June 30, 2010 at 9:22 PM\nവെള്ളാനയെന്ന് കേട്ടാല് ആദ്യം ഉയരുന്ന ചോദ്യം അത് കേരളത്തിലെ കെ.എസ്.ആര്.ടി.സിയെ പറ്റിയാണോ എന്നാകും. എന്നാല് ജീവനുള്ള വെള്ളാനകളും ഉണ്ട് ആനകളുടെ കൂട്ടത്തില്.\nമ്യാന്മര്,തായ്ലന്റ് തുടങ്ങിയ ചില ഏഷ്യന് രാജ്യങ്ങളില് അപൂര്‍വ്വമായി വെള്ളാനകളെ കണ്ടുവരാറുണ്ട്.\nഒരു വാര്‍ത്ത ഇവിടെ പേസ്റ്റ് ചെയ്യുന്നു.\nഅത്യപൂര്‍വ്വമായി മാത്രം കാണപ്പെടുന്ന വെള്ള ആനയെ മ്യാന്മാറില് കണ്ടെത്തി എന്ന് പട്ടാള ഭരണകൂടം അവകാശപ്പെട്ടു. മ്യാന്മാറിലെ പടിഞ്ഞാറന് തീര ദേശ സംസ്ഥാനമായ റാഖിനിലാണ് ഈ വെളുത്ത പിടിയാനയെ കണ്ടെത്തിയത്. ഇതിനെ അധികൃതര് കീഴ്പ്പെടുത്തിയതായ് മ്യാന്മാറില് നിന്നും റിപ്പോര്‍ട്ടുകളുണ്ട്. ഏഴടി രണ്ടിഞ്ച് പൊക്കമുള്ള ആനയ്ക്ക് ഏതാണ്ട് 38 വയസു പ്രായം കണക്കാക്കുന്നു.\nവെള്ളാന രാഷ്ട്രീയമായി ഏറെ പ്രാധാന്യമുള്ള മൃഗമാണ് മ്യാന്മാറില്. വെള്ളാനയുടെ പ്രത്യക്ഷപ്പെടല് വരാനിരിക്കുന്ന രാഷ്ട്രീയ മാറ്റത്തെ സൂചിപ്പിക്കുന്നു എന്നാണു ഇവിടത്തെ വിശ്വാസം. കഴിഞ്ഞ 48 വര്‍ഷമായി പട്ടാള ഭരണത്തിന് കീഴിലുള്ള ഇവിടെ തെരഞ്ഞെടുപ്പ് പ്രഖ്യാപിച്ചിട്ടുണ്ടെങ്കിലും അത് എന്ന് നടക്കും എന്ന് ഇനിയും തീരുമാനമായിട്ടില്ല.\nഅധികാരത്തിന്റെയും നീതിപൂര്‍വമായ ഭരണത്തിന്റെയും പ്രതീകമാണ് വെള്ളാന എന്ന വിശ്വാസം നിലവിലുള്ള മ്യാന്‍മറില് വെള്ളാനയെ കണ്ടെത്തിയതായി പട്ടാള ഭരണകൂടം അവകാശപ്പെടുന്നത് തങ്ങളുടെ ഭരണത്തിന് പിന്തുണ ലഭിക്കാന് വേണ്ടിയാണെന്നാണ് പ്രതിപക്ഷം പറയുന്നത്. ഇതിനു മുന്‍പ് 2001 ലും 2002 ലും ഇത് പോലെ വെള്ളാനയെ കണ്ടെത്തിയതായി പട്ടാളം അവകാശപ്പെട്ടിരുന്നു.\npachyderm എന്ന ഈ വെള്ളാനകളെ albino elephant എന്നും വിളിക്കുന്നു. ഔദ്യോഗികമായി മൂന്നു വെള്ളാനകളാണ് സര്‍ക്കാരിന്റെ പക്കലുള്ളത്. ഒരു കൊമ്പനും രണ്ടു പിടിയാനകളും. 18 വയസ്സുകാരനായ കൊമ്പന്റെ പേര് യസ ഗഹ തിരി പിസ്സായ ഗസ യസ എന്നും 32 കാരിയായ പിടിയാനയുടെ പേര് തീങ്കി മാല എന്നും 15 കാരിയായ പിടിയാനയുടെ പേര് യതി മാല എന്നുമാണ്.നേരത്തെ ഭരണത്തില് ഉണ്ടായിരുന്ന പ്രധാനമന്ത്രി ജനറല് ഖിന് ന്യൂണ്ടിന്റെ കാലത്ത് ഈ വെള്ളാനകള്‍ക്ക് നല്ല പരിചരണം ലഭിച്ചിരുന്നു. മാത്രമല്ല നല്ല ശകുനമായി ഇവയെ കണ്ട് പുണ്യാഹം തളിച്ചു ഇവയെ പൂജിക്കുന്ന പതിവും അന്നുണ്ടായിരുന്നു. പലപ്പോഴും പ്രധാന മന്ത്രി നേരിട്ട് തന്നെ പരിവാര സമേതം ഈ പൂജകള് നടത്താന് വെള്ളാനകളെ സൂക്ഷിക്കുന്ന റോയല് വൈറ്റ് എലിഫന്റ് ഗാര്‍ഡനില് എത്താറുണ്ടായിരുന്നു.എന്നാല് ഭരണം മാറിയതോടെ ആരും ഇവിടേയ്ക്ക് തിരിഞ്ഞു നോക്കാതായി. അടുത്തയിടെ മുന് പ്രധാനമന്തി വെള്ളാനകളെ പുണ്യാഹം തളിക്കുന്ന ഫോട്ടോകള് ഇവിടെ നിന്നും നീക്കം ചെയ്യുകയുമുണ്ടായി. പകരം ഇപ്പോഴത്തെ പട്ടാള മേധാവിയുടെ ഭാര്യ വെള്ളാനകളെ അനുഗ്രഹിക്കുന്ന ഒരു ഫോട്ടോ ഇവിടെ പ്രതിഷ്ടിച്ചു. കൂടെ ഒരു കുറിപ്പും – “ഒരു മഹാനായ ഭരണാധികാരിയുടെ കാലത്ത് മാത്രമാണ് വെള്ളാനകള് കാണപ്പെടുന്നത്. രാജ്യത്തിന്റെ സമ്പല് സമൃദ്ധിയുടെ പ്രതീകമാണ് വെള്ളാനകള്.”\nഅങ്കിള് July 4, 2010 at 8:46 AM\nഎഴുതിയത് കുമാറല്ലേ. അതിശയിക്കാനില്ല. ആനയെപറ്റി ഇതും ഇതിനപ്പുറവും അദ്ദേഹത്തിനു കാണാപാഠമാണു. ശ്രീമതി കുമാറിനെ സമ്മതിക്കണം!!!!


Aug 4, 2019, 06:00 pm IST\nമുംബൈ: റിസർവ് ബാങ്കിന്റെ സാമ്പത്തിക അവലോകന യോഗം നാളെ ആരംഭിക്കും. യോഗം ബുധനാഴ്ച വരെ നീണ്ടു നിൽക്കും. സാമ്പത്തിക സ്ഥിതി വിലയിരുത്തി ധനനയത്തിൽ തീരുമാനനുണ്ടാകും. പലിശ നിരക്കുകൾ കുറക്കാൻ സാദ്ധ്യത കാണുന്നു.\nയോഗ തീരുമാനങ്ങൾ റിസർവ് ബാങ്ക് ഗവർണ്ണർ ശക്തികാന്ത് ദാസ് ബുധനാഴ്ച വിശദീകരിക്കും. റിപ്പോ നിരക്കില് 25 ബേസിസ് പോയിന്‍റിന്‍റെ കുറവുണ്ടായേക്കുമെന്നാണ് സാമ്പത്തിക വിദഗ്ധരുടെ വിലയിരുത്തല്. ഇത് പലിശ നിരക്കുകളിൽ കുറവുണ്ടാക്കുമെന്ന സൂചന നൽകുന്നു. ആഗോള തലത്തിൽ നിലനിൽക്കുന്ന വ്യാപാര യുദ്ധങ്ങൾ യോഗത്തിൽ ചർച്ച ചെയ്യും.\nരാജ്യത്തെ സാമ്പത്തിക വളർച്ച ഏഴ് ശതമാനത്തിലെത്തിക്കാനുള്ള നടപടികൾ യോഗം വിശകലനം ചെയ്യും. ആഗോള സാമ്പത്തിക രംഗം മാന്ദ്യത്തിലേക്ക് നീങ്ങുന്ന സാഹചര്യത്തിൽ വ്യാപാര യുദ്ധങ്ങളുടെ ഗുണഫലങ്ങൾ ഇന്ത്യയ്ക്ക് എത്ര കണ്ട് ഗുണകരമാകുമെന്നതും യോഗം വിലയിരുത്തും.\nഅമിത് ഷാ കശ്മീർ സന്ദർശിക്കും; ഡൽഹിയിൽ നിർണ്ണായക കൂടിക്കാഴ്ചകൾ, സുപ്രധാന തീരുമാനങ്ങൾക്ക് കാതോർത്ത് രാജ്യം